
DRAMA EN TRES ACTES 




BARCELONA 
Tip. «L'Avenç», Rambla de Catalunya, 24 

1908 



-pe 

3141 

tloo 

Ningú podrà representar, traduir ni reimprimir 
aquesta obra sense permís de l'autor. 

La Sociedad de Autores espanoks es l'encarregada de 
cobrar els drets de representació. 

Queda fet el deposit que marca la llei. 

PERSONES 



Mariagna 48 anys 

Rosina 25» 

Agnès 20 » 

Joan 50 » 

Francesc 22 » 

Esteve 45 » 

Tomàs 50 » 

Valentí 28 » 

Lluc 60 » 

Iscle 50 » 

Una dóna amb un nen de volquers. 
Una altra dona amb un noi de quinze anys. 
Un home que va amb una crossa. 
Dos homes de mitja edat i un de molt vell, 
amb la seva dóna, també molt vella. 
L'acció, en una vileta catalana. 
Època, present. 

Aquesta obra va ésser representada per prime- 
ra vegada en el Teatre Català (Romea) la nit del 

18 d'Abril de 1908, amb l'adjunt repartiment: 
Mariagna, D.» Adela Clemente; Rosina, senyo- 
reta Marguerida Xirgu; Agnès, Srta. Antònia 
Vallvé; Joan, D. Joaquim Vinyas; Francesc, don 
Joan Vehil; Esteve, D. Miquel Sirvent; Tomàs, 
D. Vicens Daroqui; Valentí, D. Avelí Galceran; 
Lluc, D. Ramon Tor; Iscle, D. Agustí Antiga. 
Director artístic: l'autor. 



ACTE PRIMER 



Menjador amb les parets blanques i sòcols 
de rejola de Valencià, de colors virolais, amb un 
bordó de fusta a dalt i baix. A dreta i esquerra 
dels fons, dugués obertures, amb portes balcone- 
res i persianes plegades a cada una respectiva- 
ment, veient-se Vhort de la casa, ben conresat, 
ple de flors i de llum. Entre les dugués obertures 
citades, un bufet de noguera atapait de pisa i 
una fruitera de faiensa; a V esquerra, dugués 
portes: la del primer terme dóna a V entrada de 
la casa; V altra, a una saleta-dormitori. A la 
dreta del primer terme, una escala que comunica 
als dalts, i una porta, segon terme, que condueix 
a la cuina. A la mateixa mà, un canapè antic i 
un mirall. Al mig de l'escena, una taula de no- 
guera, rodona, amb un cobri-taula i un gerro 
per posar-hi una toia al damunt. Penjant del 
sostre, un quinqué de brony), bastant decoratiu. 
A tol el volt de la peça, cadires de noguera, amb 
el seient de cuiro, i alguns testos amb begonies i 
hortènsies. A la paret del fons, damunt del bu- 

fet, un quadro representant la Cena dels Apòs- 
tols; a les laterals, altres quadros amb paisatges 
i «bodegons»; un calendari, retrats de família, 
un rellotge, una tauleta de cusir, etc. Venrejolat 
de Vestancia es de mosaic senzill. Els balcons són 
oberts. 

Es al demati d'un dia del mes de Juny. Fa 
un temps esplendorós. 



ESCENA I 
La Mariagna, l'Agnès i en Valentí 

( La Mariagna surt per la porta de la dreta 
dels fons, amb un gabell de flors a les 
mans. Fa amb vestit de per cala blava, 
amb mostreta blanca.) 

MARIAGNA 

No'n cullis més, Francesc. 

agnès ( de dins estant, en veu alta ) 
Mariagna! Mariagna! 

MARIAGNA 

( anant a mirar a la primera porta de V esquerra ) 

Ah! Sou vosaltres? Entreu, si us plau, 
entreu. 

(V Agnès porta una bruseta de batista 
blanca amb ratlles blaves, faldilles de 
percala de color blau marí, davantalet 
de fil cru i un mocador de seda blau cel 
passat al coll. En Valentí va amb un 
vestit vell, de llana, d'un to blau gris; 

gorra de seda negra, amb visera de 
xarol; camisa de color, sense planxar, i 
espardenyes blanques tapades. No porta 
pèl a la cara.) 

AGNÈS 

( entra guiant del braç an en V alentí, que va amb 
el cap alt i els ulls ben oberts i immòbils ) 

Vine, vine, Valentí. 

Valentí (treient-se la gorra) 
Bon dia, Mariagna. 

MARIAONA 

( deixant les flors damunt de la taula ) 
Bon dia i bona hora. Que tal, com va 
aquesta vista? 

Valentí (content) 
Per ara va molt bé. 

mariagna 
Me n'alegro, noi. 

agnès ( també molt contenta ) 
Aquesta nit l'ha passada tota en un sòn. 

mariagna (an en Valentí) 
Sí, home, sí: a poc a poc se va lluny. 

VALENTÍ 

Potser ho fa l'haver pogut descansar, però 
em sembla que ja hi veig una mica més. 

MARIAGNA 

Amb paciència tot anirà per bon camí. 
Però, seieu : feu-me'l favor. 

AGNÈS 

No us molesteu per nosaltres. 

mariagna ( acostant-li una cadira ) 
Sèu, Valentí, sèu. 

VALENTÍ 

( asseient-se, ajudat de F Agnès ) 
Gràcies. 

MARIAGNA 

Que heu vingut per parlar amb en Joan ? 

AGNÈS 

Si no hem de destorbar-lo... 

VALENTÍ 

Que. no es a casa? 

MARIAGNA 

No. No fa gaire que ha sortit. 

agnès ( contrariada ) 
Ja'ns ho temiem! 

MARIAGNA 

Que'l necessiteu de precís? 

AGNÈS 

No: de precís, no. (No gosanUho dir.) 
Voldríem fer-li una pregunta. 

VALENTÍ 

Nosaltres, si no es propassar-se, desitja- 
ríem saber si es cert lo que fan córrer. 

MARIAGNA 

Què fan córrer? 

VALENTÍ 

Diuen si en Joan se retira. 

(De tant en tant se veu an en Francesc 
passar de l'un costat a V altre de l'hort, 
amb flors a la mà. La Mariagna, en el 
transcurs del dialec, va i ve diferentes 
vegades de la tauleta de cosir a la taula 
del menjador, per fil i les estisores per 
fer el ram, lligant-lo quan s'escaigui 
tenir-lo llest.) 

MARIAGNA 

A què ve que hagin pensat semblant cosa? 

AGNÈS 

No va arribar en Francesc ahir vespre? 

MARIAGNA 

Si: de Madrid. 

AGNÈS 

Que ja ha acabat els estudis? 

MARIAGNA 

Ja es metge passat. 

valentí (enfaticament) 
Segons tinc entès es més que metge. 

MARIAGNA 

Es doctor en medecina. 

valentí (amb dolor) 
Asseguren que rellevarà'l seu pare. 

MARIAGNA 

No hem pres cap determini. Però, de totes 
maneres, penso que s'establirà a Barcelona. 

VALENTÍ 

Aqui sí que poc hi faria! 

AGNÈS 

Es un poble tant petit aquest, que amb el 
metge que hi ha en tenim prou. 

VALENTÍ 

En sobra i tot. 

AGNÈS 

La gent no més té fè en el vostre home. 

MARIAGNA 

Tothom hi creu molt! 

VALENTÍ 

En Joan no posseirà cap titol, però'l 
saber i l'experiència no pot negar-H ningú. 

AGNÈS 

Pobres de nosaltres que ara pel seu fill 
ens deixés! 

VALENTÍ 

No ho voldria pas ! 

MARIAGNA 

Ja podeu comptar que, si's retirava, us 
recomanaria al noi. 

VALENTÍ 

Jo, si us haig de ser franc, no hi crec en 
metges. 

AGNÈS 

Se n'han vist tants desenganys ! 

MARIAGNA 

Feu-vos càrrec de que allà ont no arribés 
en Francesc... 

Valentí (interrompent-la) 
No, no: jo tinc posada la confiança en en 
Joan. Ja estic a les seves mans, i, fins que 
ell mateix me desenganyi, no vui que ningú 
més me vegi. 

AGNÈS 

Sí que't curarà, Valentí ! 

VALENTÍ 

Ditxós serà'l dia! 

AGNÈS 

Amb quin gust anirem a complir la pro- 
metença que tenim feta ! 

MARIAGNA 

Ah! Heu fet una prometença? A Santa 
Llúcia? 

AGNÈS 

Té raó í No vam atinar-hi. 

VALENTÍ 

Si en Joan, amb la gràcia que Déu li ha 
concedit, me posa bé de la vista, P Agnès i 
jo anirem a peu, descalços, al turó més alt 
de Montserrat a veure sortir el sol. 

mariagna (amb molta delicadesa) 
I no fareu re més? Això no es un sacrifici 
pietós... 

AGNÈS 

Què voleu dir? 

MARIAGNA 

I la nostra santa religió, Agnès? 

AGNÈS 

Ah! Sí: de passada farem un present de 
gràcies a la Verge. 

VALENTÍ 

A mi — no us ho prengueu a mal — m'en- 
tusiasma i em sembla que m'aclareix els ulls 
l'idea de pujar a una montanya ben alta a 
saludar el sol naixent. 

AGNÈS 

Sí que podrem anar-hi aviat! 

valentí (aixecant-se) 
Mariagna: feu que en Joan no m'abando- 
ni; pregueu-li que no'm deixi, a la flor de la 
joventut, amb la meva desgracia! La vista ho 
es tot per mi! 

AGNÈS 

(també aixecant-se, al mateix temps 
que en Valentí) 
Es el nostre goig ! 

VALENTÍ 

Es el nostre pa ! 

(Per la porta de la dreta del fons compa- 
reix en Francesc amb unes quantes roses 
a la mà. Aquest va amb vestit d f istiu, 
molt elegant, i sense res al cap.) 

ESCENA II 
Els mateixos, més en Francesc 

mariagna 
Ah! Aquí teniu en Francesc. 

FRANCESC 

Bon dia. 

agnès (quedant molt sorpresa) 
Ai, mare ! Que s'ha tomat diferent d'ençà 
que no l'havia vist ! 

MARIAGNA 

Ja es tot un home. 

VALENTÍ 

Que porta barba? 

AGNÈS 

Sí: una mica. 

VALENTÍ 

La barba, en el que no n'ha dut mai, li 
trasmuda la fesomia. 

FRANCESC 

No es en Valentí, el fuster del carrer 
gran, aquest jove? 

VALENTÍ 

El mateix. Que ja no'm coneixia? 

FRANCESC 

Si, home. Però com que hi estat dos anys 

sense venir, ni per les vacacions, al poble... 

agnès (interrompent-lo) 
I vostè, capficat amb les lletres, no ha 
tingut temps de fixar-se gaire amb la gent. 

FRANCESC 

Que potser sou casats? 

< 

AGNÈS 

Si, senyor: ja fa un any i mig. 

FRANCESC 

No'm diguis vostè, Agnès. I tu tampoc, 
Valentí. 

agnès (abaixant els ulls) 
Es el tractament que's mereix. 

VALENTÍ 

Es el tractament que's dóna als homes 
amb titol. 

\ MARIAGNA 

En Francesc es molt senzill. Oi, fill meu? 

Francesc (amb naturalitat) 
Diuen que ho resulto. (An en Valentí.) 
I què es, Valentí, això de la vista? 

VALENTÍ 

L'he tinguda molt endanyada. Però ja 
estic en remei. 

FRANCESC 

A mans de qui estàs? Del pare? 

VALENTÍ 

Sí. Per cert que'm porta molt bè. 

FRANCESC 

Què t'ha receptat? 

VALENTÍ 

Una aigua que fa miracles, composta per 
l'Esteve. 

■ 

FRANCESC 

El meu oncle? 

AGNÈS 

Si, senyor: l'herbolari de la plaça. 

Francesc (amb ironia fina) 
Vaja, doncs, no t'espantis. 

VALENTÍ 

No'n passi ànsia. Que anem, Agnès? 

AGNÈS 

Sí, sí: anem, que ja hem molestat massa. 

MARIAGNA 

I ara! Sempre que tingueu gust, ja ho 
sabeu, aqui es a casa vostra. 

agnès (agraiàa) 
Sou molt bona, Mariagna ! 

VALENTÍ 

Francesc: el felicito per haver acabat la 
carrera. 

FRANCESC 

Gràcies. I si en re puc servir-te... 

valentí (interrompent-lo) 
Tant-de-bo que, com a metge, surti una 
ploma com el seu pare! 

2 

FRANCESC 

Gràcies, Valentí, gràcies. 

MARIAGNA 

Però que no voleu esperar-vos? Aquell 
està a punt de venir. 

VALENTÍ 

Ja tornarem més tard. 

MARIAGNA 

Ara ja l'heu feta! 

VALENTÍ 

Ens arribarem fins a ca l'Esteve. 

MARIAGNA 

Com conegueu. 

VALENTÍ 

Vaja, que s'hi conservin. 

mariagna (seguint-los) 
Adéu, noi, adéu. 

agnès (an en Francesc) 
Estigui bonet. 

FRANCESC 

Adéu, Agnès. 

valentí (caminant a les palpentes) 
Noia: guie-m, dóna-m la mà, que no topi 
enlloc. 

AGNÈS 

No temis, home ! 

MARIAGNA 

A poc a poc, fills meus! 

(V Agnès i en Valentí desapareixen pel 
primer terme de l'esquerra. La Ma~ 
riagna'ls acompanya fins al peu de la 
porta. En Francesc queda mirant-los, 
mentres se'n van, molt apesarat.) 



ESCENA m 
La Mariagna i en Francesc 

FRANCESC 

Pobra gent! (Curt silenci. Deixa damunt 
de la taula les flors, que té a la mà, quedant-se 
com abstret.) Pobra gent! 

mariagna (an en Francesc) 
Quines tristeses se veuen! 

Francesc 
Per què han vingut? 

MARIAGNA 

Per parlar amb el teu pare. 

FRANCESC 

Amb què compten per viure? 

MARIAGNA 

No sé que tinguin més que la botiga de 
fuster, que mai els ha produit gran cosa. 

FRANCESC 

I vol dir que curarà aquell xicot? 

MARIAGNA 

Si fa tot lo que se li mana... 

FRANCESC 

Que no seria millor que anés a Barcelona 
a trobar un oculista? 

MARIAGNA 

El de casa li ha donat grans confiances. 

FRANCESC 

Quin diagnòstic ha fet? Què té per ell? 

MARIAGNA 

Sempre li he sentit a dir que no seria re. 

Francesc (amb ironia) 
Val més així. 

MARIAGNA 

Que no'l creus molt entès al teu pare? 

FRANCESC 

Bé deu ser-ho, quan tothom l'anomena 
per en Joan dels Miracles. 

MARIAGNA 

Ha salvat malalts que ja estaven com 
aquell qui diu a les portes de la mort. Jo li 
he vist fer impossibles! Llàstima que no tin- 
gui'ls teus estudis! 

Francesc (amb ironia fina) 
Sí que es una llàstima! (Anant-sen cap al 
fons.) Sí que ho es! 

MARIAGNA 

Aont vas ara ? 

FRANCESC 

A cullir més flors. 

MARIAGNA 

Vine, home, vine, que la teva germana 
està a punt de tornar de missa i no tindrem 
el ram llest. 

Francesc (acostant-se) 
Qui cuida tant bé'l nostre hort? 

MARIAGNA 

El teu oncle Tomàs, que, en comptes 
d'anar al cafè, s'hi entreté cada tarda. 

FRANCESC 

I vostè no'l guia ni l'ajuda gens? 

mariagna (lot apomellant les flors) 
Que sé jo, pobreta de mi! 

FRANCESC 

Doncs jo diria que sí que l'ajuda. En 
cada planta i en cada flor de les nostres s'hi 
veu el bon gust natural d'una dóna. 

MARIAGNA 

De la teva germana. 

Francesc (somrient) 
La Rosina es una noia polida i delicada, 
que tot al seu entorn ho hermoseja; però 
encara no té'l do maternal per amorosir, com 
vostè, les coses que toca. 

MARIAGNA 

Les estima molt les flors. 

Francesc (fent una rialleta) 
Per enjoiar-se amb elles. 

MARIAGNA 

I les cuidacom jo; niés i tot que jo. <sNo 
veus que a mi, a la meva edat, segons què ja 
no m'escau, ni tinc l'humor de quan era jova? 

FRANCESC 

I això, per què? 

MARIAGNA 

Tot passa en aquest món, Francesc! Tot 
passa ! 

(Curt silenci i cambi de to.) 

FRANCESC 

(olorant les flors que ha deixat damunt 

de la taula) 
Quina olor que exhalen aquestes roses! 

mariagna (somrient) 
Eh que sí? 

Francesc (ofer in t-li flors) 
Tingui: faci un pom ben gros, que ell 
sol alegri la casa. 

mariagna (tot fent el pom) 
Bé prou que tots ho estem d'alegres ! 

FRANCESC 

(pausadament i amb intenció) 
Vol dir, mare, que ho estem tots? 

MARIAGNA 

Jo, sí! Molt! La teva germana també... 

Francesc (després d'un gran esforç) 
I el pare ? 

MARIAGNA 

(molt sorpresa, mirant-lo fixament) 
Lo mateix. 

Francesc (en veu baixa) 
Li sembla a vostè que està content? 

mariagna (aixecant-se, sohressaltada) 
Per què m'ho preguntes? 

FRANCESC 

(confidencialment, desprès d'un petit esforç) 
Digui: li sembla a vostè que està satisfet 
de que jo hagi acabat la carrera? 

MARIAGNA 

Més que satisfet: n'està orgullós. 

FRANCESC 

S'enganya, mare. 

MARIAGNA 

Què dius, Francesc? 

FRANCESC 

(anant a seure en el canapè) 
Cregui-m que s'enganya. 

mariagna (acostant-s'hi) 
Però com es que t'has fet aquests mals 
pensaments? 

FRANCESC 

No li ha agradat mai que jo estudiés me- 
decina. 

MARIAGNA 

Que SÍ! 

FRANCESC 

Que no va veure ahir a la meva arribada? 
Tothom va rebre-m amb amor, efusivament, 
com si tornés d'una victorià. Vostè, la Rosi- 
na, l'oncle Tomàs, els amics, tots m'espera- 
ven amb els braços oberts, vessant satisfacció. 

MARIAGNA 

I el teu pare també. Més que tots plegats! 

FRANCESC 

Ell va saludar-me amb fredor, amb el cor 
distret. 

MARIAGNA 

Es el seu caràcter. <jQue no sabs que no 
es de mena festós ni es home de compli- 
ments? 

Francesc (en veu baixa) 
Potser no tinc raó; potser m'hi mal fixat. 

MARIAGNA 

Es clar que sí. 

FRANCESC 

No m'ho creia pas. 

mariagna (després d'un petit esforç) 
Ont penses establir-te ? 

FRANCESC 

Aquí mateix. 

mariagna (admirada) 
En aquest poble de quatre cases? 

FRANCESC 

Que no m'ho aprova vostè? 

MARIAGNA 

Però i el teu pare ? 

Francesc (sense convicció) 
Ja ha treballat prou. 

MARIAGNA 

Que li aconsellaràs que's retiri ? 

Francesc (aixecanUse) 
Jo bé ho desitjo. 

MARIAGNA 

No es pas vell, en Joan. 

FRANCESC 

No. Però, de totes maneres (pausada- 
ment i amb intenció), ja ha arribat l'hora de 
que deixi de fer el que fa. 

MARIAGNA 

Per què? Que't creus que, sent tu doctor, 
te rebaixaria? 

FRANCESC 

No es precisament que'm rebaixés... 

MARIAGNA 

I doncs? 

FRANCESC 

(després d'una petita lluita interior) 
Pot fer-me mal. 

MARIAGNA 

Vés a establir-te a ciutat; vés a Barcelona. 

FRANCESC 

Me'n farà sempre, vagi allà ont vagi, de 
mal, mentres no s'abstingui de donar remeis. 

MARIAGNA 

(posant el ram en el gerro) 
No pas vivint tant allunyats l'un de l'altre. 

fbancesc (acostant-s'hi) 

Vostè ha vist mai que ell curés cap 
malalt? 

MAKIAGNA 

Sí. Ja t'ho he dit. 

FRANCESC 

N'està convençuda? 

MARIAGNA (vacilatlt) 

Ja veuràs : jo no hi entenc gaire en qües- 
tions d'aquestes. Jo veig que tothom hi té 
una fe cega, i que alguns, sinó tots, dels que 
vénen a trobar-lo, amb lo que'ls recepta's 
posen bé. 

FRANCESC 

I ell hi creu en el seu art? L'exerceix amb 
convicció, ben posseit del que fa? 

MARIAGNA 

Jo'm penso que sí. 

FRANCESC 

Per mi no, doncs. 

MARIAGNA 

Quin disgust li daras! 

Francesc (anant~se 'n cap al fons) 

Estic decidit. 

(Per la primera porta de V esquerra com- 
pareix la Rosina, vestida amb certa ele- 
gància, amb mantellina negra al cap, 
una ombrel·la de seda blanca i uns 
rosaris i un devocionari a les mans.) 



ESCENA IV 
Els mateixos, més la Rosina 

rosina 

Bon dia. (Quedant-se encantada veient el 
ram de flors.) Oh ! Oh ! Què són tantes flors? 

Francesc (acostant-se a la taula) 
T'agrada, Rosina, aquest ram? 

rosina 

Molt! 

FRANCESC 

L'ha fet la mare. 

MARIAGNA 

Però ell m'ha ajudat. 

FRANCESC 

Jo no més he cullit unes quantes roses. 

rosina (acostant-s'hi) 
Es molt artistic; es de molt gust, senyor 
doctor. 

Francesc (somrient) 
No: si a mi no has d'alabar-me. 

ROSINA 

( agafant el ram i olorant-lo ) 
Quina olor més fina! 

MARIAGNA 

Vés, que me l'esbullaras. 

ROSINA 

(amb ènfasi, deixant el ram) 
Que es per festejar an aquest home de 
ciència, an aquest fill ilustre? 

FRANCESC 

No: es en honor teu, simpàtica devota. 

rosina (rient) 
Això també deu ser una flor. 

MARIAGNA 

Amb arestes i tot. 

FRANCESC 

(oferinl·li un parell de poncelles, 
que treu del ram) 

Té, vaja: per quan surtis a passeig amb 
les amigues. 

ROSINA 

Gràcies. Oh ! Quina finesa, el galantejador 
de casa ! (Posant-se les flors al pit.) Mira : ja les 
rumbejo, doncs. 

FRANCESC 

No tens espera. 

ROSINA 

De tant que les agraeixo. 

mariagna (rient) 
Ja ho veus si t'estima la teta ! 

ROSINA 

No digui això ! 

mariagna (també rient) 
Ai! Dispensa. 

FRANCESC 

No, no ho digui, que si se sabia massa 
que m'avença de dos anys... 

rosina (amb coqueteria) 
Després potser no trobaria un jove com 
tu que'm fes l'amor. 

FRANCESC 

(fent una rialleta maliciosa) 
Vols dir que no'n tens cap? 

rosina (abaixant els ulls) 
Que jo sàpiga... 

MARIAGNA 

Sí, Francesc, sí, que ns-e la pretenen. 

FRANCESC 

Es un bon partit? 

MARIAGNA 

Ja ho crec! 

FRANCESC 

Qui es, si pot saber-se? 

rosina (anant~$e' n cap a la dreta) 
No te la creguis la mare, que ho diu 
per enganyar-te. 

mariagna (rient) 
Prou es ben cert! 

FRANCESC 

Escolta, Rosina. 

ROSINA 

Ja vinc. 

FRANCESC 

Escolta, dóna. 

ROSINA 

Es que jo, ara com ara, no penso casar- 
me pas. 

mariagna (amb intenció) 
No? Ni amb l'hereu Bertrana? 

FRANCESC 

Ah! Es ell el pretendent? 

MARIAGNA 

Que te'n sembla? 

FRANCESC 

Noia: això si que seria una sort! 

ROSINA 

Si no t'haig de fer nosa, el meu gust es 
venir amb tu a Barcelona. 

FRANCESC 

Per què? 

ROSINA 

Per cuidar-te i rebre la gent a l'hora de 
la visita. (Amb intenció.) Ei, fins que tinguis 
més bona companyia. 

FRANCESC 

Quina cambrera més inteligenta per un 
trist metge com jo! 

ROSINA 

Oh! Es que no vui venir pas solament 
com a cambrera, no! Ah! Mira: no tinc 
d'anar aixís, amb mantellina, com una me- 
nestraleta de poble. 

Francesc (fent una rialleta) 
Es clar que no ! 

ROSINA 

Ja cal que'm paguis uns bons vestits i 
que'm portis per tot arreu en el teu cotxe. 

mariagna (rient) 
Aixís, aixís! 

Francesc (també rient) 
Perquè'ns prenguin per marit i muller. 

MARIAGNA 

Per nuvis. 

ROSINA 

No'ns hi podrà pendre ningú. No veus 
que'ns assemblem tant! 

Francesc (somrient) 
Tu ets més maca que jo. 

ROSINA 

Ara vol que l'alabi. Veritat, senyor 
doctor? 

FRANCESC 

Tu mateixa. 

ROSINA 

Ah ! Que trigaràs gaire a casar-te ? 

Francesc (rient) 
No ho sé. Per què m'ho preguntes? 

ROSINA 

Perquè, si no has de trigar molt, desitja- 
ria, per un quant temps, fer els honors de la 
teva casa. Me sembla que ja m'hi trobo, quan 
ve un client a preguntar: «Don Francesc, 
que no hi fóra?» «No, senyor. Ha sortit per 
anar a una consulta. Si vol deixar l'avís... 
Està tant atrafegat aquests dies!» Eh? Que 
m'hi dius? Hi tinc traça? 

FRANCESC 

Més que una cambrera. 

MARIAGNA 

Que bé ! 

ROSINA 

Un cop hi estigui feta an aquests compli- 
ments i an aquestes fineses de ciutat, casa-t 
amb una noia digna de tu, que't comprengui'1 
caràcter. 

mariagna (esclafint a riure) 
Ai, Senyor! A tothom vol casar la teva 
germana ! 

ROSINA 

Perxò han vingut al món els homes i les 
dónes. 

(Compareix VEsteve per la primera porta 
de V esquerra. Va amb vestit de llana 
de color de pansa; camisa blanca, plan- 

xada, amb el coll alt; corbatí de seda 
vermella; gorra de fil cru amb visera, 
i sabates baixes de gamusa. Té'l cabell 
castany i porta patilles llargues una 
mica grises. Llueix una gran cadena 
de plata.) 

• 

■ 

ESCENA V 
Els mateixos, més l'Esteve 

esteve (de dins estant, fent un crit) 
Ei ! Ont sou ? 

mariagna (giranUse) 
Qui hi ha? 

ROSINA 

L'oncle Esteve. 

MARIAGNA 

Que entri, si vol. 

esteve (entrant) 
Bon dia i bona hora. 

MARIAGNA 

Déu te guard. 

FRANCESC 

Bon dia, oncle. 

ROSINA 

Bon dia. 

ESTEVE 

Que tal, senyor metge : ja hem descansat 
del viatge ? 

FRANCESC 

Sí, senyor. 

ESTEVE 

Que no hi es el noi gran ? 

MARIAGNA 

Encara no ha tornat. No era amb tu? 

ESTEVE 

Sí. Però estona ha que ha sortit de casa, 
dient-me que s'arribava fins a cal barber. 

ROSINA 

Sí que hi es, doncs. Me recorda que l'he 
vist al peu de la porta que llegia'l diari. 

MARIAGNA (d VEsttVt) 

Seu, mentrestant... 

Esteve (interrompent-la) 
M'hauria d'esperar massa. Qui sab quan 
li tocarà servir-lo. 

rosina (oferint-U una cadira) 
Segui, oncle, segui. 

ESTEVE 

No, Rosina, no. El teu pare es molt dis- 
tret, i a la barberia tothom li pren la tanda. 
Ja tornaré més tard, si de cas. 

MARIAGNA 

Com coneguis. 

esteve (anant-se* n) 
Sí, sí... (Aturant-se.) Ah! No han vingut 
pas en Valentí i l'Agnès? 

MARIAGNA 

No fa gaire que han marxat. 

( La Rosina, mentres segueix el dialec, va 
a treure-s la mantellina davant del 
mirall de la dreta.) 

ESTEVE 

Es que, segons m'han dit, ja han acabat 
el remei, i no sé si aquell voldrà receptar-los 
una altra cosa. Que no hi han parlat amb en 
Joan? 

MARIAGNA 

No. No veus que no hi era? 

ESTEVE 

Tens raó. (Subratllant les paraules.) I tu, 
Francesc, que'ls has vistos? 

FRANCESC 

Sí, senyor. 
(La Rosina desapareix, amb la mantellina 
plegada a les mans, per la primera por- 
ta de la dreta.) 

ESTEVE 

Que te'n sembla? 

FRANCESC 

No li puc dir re. 

ESTEVE 

Que no li has donat una mirada an en 
Valentí? 

FRANCESC 

No, senyor. 

esteve (amb ironia) 
Que es extrany ! 

MARIAGNA 

Si que ho podies haver fet. 

FRANCESC 

Què hi té aquell xicot als ulls? 

ESTEVE 

Oh! Avui ja gairebé està curat. Però dies 
endarrera hi tenia una inflamació tant forta, 
que tothom se creia que's tornava cego. 

MARIAGNA 

Si, fill meu, sí. 

FRANCESC 

Doncs s'hi coneix força. 

ESTEVE 

Molt! Tot gràcies al teu pare, que, en 
quant a les malalties de la vista, per mi té un 
do del cel. 

FRANCESC 

M'ha dit que li feia posar d'aquella aigua 
composta per vostè. 

esteve (amb ètifasi) 
Ah! Sí: l'aigua de Santa Llúcia. 

Francesc (amb ironia fina) 
Deu ser un secret dels avis. 

ESTEVE 

Vaia! (Insidiosament.) Tu no hi creus en 
nosaltres. Tu te'n burles dels nostres remeis. 

FRANCESC 

Jo no'm burlo de re. 

ESTEVE 

Si, tu te'n burles. (Amb ènfasi.) Però has 
de saber i entendre que, tant el meu germà 
com jo, l'un fent de curandero i i'altre d'her- 
bolari, hem salvat malalts que'ls metges de 
més crit encara no han entès lo que tenien. 
I a fè que anem molt curts de lletra. 

(Torna la Rosina, sense la mantellina, 
els rosaris i el devocionari. La Ma~ 
riagna desa'l fil sobrer i les es tisores en 
la tauleta de cosir.) 

FRANCESC 

Es llàstima. 

ESTEVE 

Oh! Cah! Mira: la mica que sé, tant me 
l'estimo. Perquè, ben mirat, no fa tanta ser- 
vitut com suposen. 

FRANCESC 

No digui això, oncle! 

ESTEVE 

No? Que n'hi ha de centenars d'homes 
amb tants estudis com tu que, pobrets, se 
moren de gana ! 

FRANCESC 

Jo'n conec molts, desgraciadament! 

ESTEVE 

Ho veus? Doncs el teu pare, que tot 
just sab escriure les receptes que m'envia i 
assentar el seu nom, Déu n'hi do dels diners 
que ha fet. 

Francesc (amb intenció) 
També'n deu haver fet vostè. 

ESTEVE 

No tants. Ell té doble guany. 

mariagna (fent una rialleta) 
Bé, sí que estàs calentó! 

ESTEVE 

De més pobres n'enterren. 

FRANCESC 

Encara van a mitges? 

ESTEVE 

Li dono'l quaranta per cent en brut. 
Però, entre lo que's fa de les visites i lo que 
jo ü abono, resulta que cobra dugués vegades. 

FRANCESC 

Ja s'entenen? 

ESTEVE 

Sí. Ho tenim molt ben muntat. (Cam- 
bianl de to.) Bah ! Deixa-ni arribar fins a cal 
boscater a pagar-li un feix de romaní i fari- 
gola que'm va portar l'altre dia. 

MARIAGNA 

Espera-t, home. 

ESTEVE 

Ja torno desseguida. 

FRANCESC 

El pare deu estar per venir. 

ESTEVE 

Tant se val. 

HARIAGNA 

Que ets neguitós ! 

ESTEVE 

Feina feta, consell dat. Vaja, d'aquí 
després. 

FRANCESC 

Estigui bo. 

R0S1NÀ 

Passi-ho bé. 

MARIAGNA 

Adéu, noi, adéu. 

(V Esteve desapareix, decidit, per la pri- 
mera porta de V esquerra.) 



ESCENA VI 
Els mateixos, menys l'Esteve 

Francesc (després d'un curt silenci) 
Quin home, l'oncle Esteve ! 

MARIAGNA 

Té un génit molt extrany. 

ROSINA 

No més pensa en els diners. Oh! I jo no 
sé per què no's casa amb aquella dóna que 
s'està amb ell. 

FRANCESC 

Encara té la mateixa criada d'abans ? 

MARIAGNA 

Sí. Sembla que l'hagi encisat. 

ROSINA 

Que's casin, que's casin d'una vegada! 

Francesc (rient) 
Ai ! Que ets casamentera ! 

ROSINA 

No l'estimo gens an aquest oncle. 

mariagna (reptant-la) 
I ara, Rosina! 

ROSINA 

Es més reganyós i ofensiu ! No parla que 
no mortifiqui. 

MARIAGNA 

Al revés d'en Tomàs, que cau de bondat. 

POSINA 

Aquest sí que sab fer-se estimar. (An en 
Francesc.) Pobre! Està més content perquè 
tu ja ets metge! 

MARIAGNA 

Jo crec. que de tanta satisfacció posa 
greix al cor. 

FRANCESC 

Sempre ha viscut aquí, veritat, mare? 

marí agna 

Sempre. 

ROSINA 

Perxó, no't pensis : paga dispesa. Oi, tu, 
que no ho hauríem de permetre? 

Francesc (somrient) 
No diu que té quatre pessetes diàries de 
renda? 

MARIAGNA 

Potser més. 

ROSINA 

Tant que'ns estima ! 

MARIAGNA 

Pobres de nosaltres que no li cobréssim 
alguna cosa, que desseguida mudaria de niu! 

FRANCESC 

Llàstima que li falti salut! 

ROSINA 

Vés si li trobes un remei. 

FRANCESC 

Sí que li trobaré. (A la Mariagna.) I 
l'oncle Esteve... 

mariagna (interrompent-lo) 
Es un bon home, per això. 

FRANCESC 

Encara li dóna tant la botiga ? 

MARIAGNA 

Si li dóna dius? Més que cap farmàcia. 

FRANCESC 

De debò ? 

MARIAGNA 

Que't figures que n'hi envia poques i 
poques de persones el teu pare, amb la recep- 
ta a la mà, d'un cap a laltre de setmana? Hi 
ha dies que deu fer un calaix de moneda! 

Francesc (anani-sen cap al fons) 
Qualsevol estudii medecina. 

ROSINA 

Qualsevol sigui apotecari ! 

Francesc (cambiant de to) 

I ara que hi penso: a quina hora passa'l 
tren correu ? 

MARIAGNA 

No ho sé fixament. 

ROSINA 

Ei del dematí ja ha passat. 

FRANCESC 

El de la tarda, doncs. 

ROSINA 

A dos quarts de sis. 

MARIAGNA 

Que ja te'n vols entomar? 

Francesc (rient) 
No, senyora, no. Es que'm convé molt 
enllestir tres cartes. 

rosina (picant de mans) 
Que correspondència! 

francesc (somrient) 

I tant ! 

rosina (amb ènfasi) 
Veus? Això ja comença a fer doctor. 

francesc (també somrient) 
Que ets mofeta, Rosina! 

rosina 

Ai, no! No ho creguis pas, Francesc. 

FRANCESC 

Tinc d'escriure a uns amics que hi deixat 
a Madrid. 

rosina (amb intenció) 
No's tracta, també, d'algú més? 

francesc (somrient) 
Per ara, no. 

mariagna (rient) 
Encara'm fareu riure! 

ROSINA 

Però, vine: ja les escriuràs després les 
cartes. 

FRANCESC 

Després potser me'n distreuria. 

MARIAGNA 

Vés, vés, doncs. 

■ 

FRANCESC 

(anant-se' n per la segona porta de V esquerra) 
Desseguida estic. 

ROSINA 

Posa-li molts recorts de part meva. 

FRANCESC 

A qui? 

rosina (amb malícia delicada) 
An aquella que tu sabs. 

FRANCESC 

(desapareixent, escnpant-lVl riure) 
Que estàs de broma ! 



ESCENA VII 

♦ 

La Mariagna i la Rosina 

rosina 
(desprès d'un curt silenci) 
Que es bon noi en Francesc! 

MARIAGNA 

Sí que ho es! 

rosina 

Estic més contenta perquè ja es metge ! 

MARIAGNA 

Jo també ho estic. (Cambiant de to.) Dei- 
xa-m posar aigua an aquest gerro. 

(Se'n va, enduent-se'n el gerro i la toia de 
flors, per la segona porta de la dreta.) 

ROSINA 

(després d 9 un curt silenci, com abstreta) 

Pobre Francesc! 

(La Rosina va, de puntetes, a mirar a la 
porta de la sala d'en Francesc. Torna 
la Mariagna amb el gerro i les flors.) 

MARIAGNA 

Així no's marciran tant depressa. (Deixa'l 
gerro damunt de la taula.) 

ROSINA 

(en veu baixa, acostant-se a la Mariagna) 
Com escriu ! 

MARIAGNA 

Que hi deu anar llest! 

ROSINA 

Me'n vaig, de puntetes, a mirar què fa. 

MARIAGNA 

No'l destorbis. 

ROSINA 

Ja escriurà una altra hora. Primer som 
nosaltres que'ls amics. 

mariagna (amb gran prec) 
No'l distreguis, Rosina! 

rosina (indicant silenci) 
Pst! (Anant-se' n de puntetes.) 

MARIAGNA 

Vine! 

ROSINA 

No alci tant la veu ! 

MARIAGNA 

Deixa-1 estar, dóna! 

ROSINA 

(tornant a indicar silenci i desapareixent per la 
segona porta de l'esquerra) 
Pst! Pst! 

MARIAGNA 

Que ets entremaliada! 

(Per la primera porta de V esquerra com- 
pareix en Joan, de mal humor, mudat, 
amb vestit de llana negra, i barret tou, 
també negre. Té'l cabell gris i no porta 
pèl a la cara. Rumbeja una cadena 
d'or, molt antiga.) 



ESCENA VIII 
La Mariagna i en Joan 
joan (entrant) 

Hola ! 

MARIAGNA 

Bon dia, Joan. 

JOAN 

Què es aquest bé de Déu de flors? Que 
celebrem l'arribada del noi? 

MARIAGNA 

A casa tot l'any es primavera. 

JOAN 

(asseient-se, quedant-se molt pensatiu, 
en el canapè) 
Tu si que sempre estaries amb les flors! 

MARIAGNA 

Tot alegra i distreu, home. 

joan (amb ironia, aixecant-se) 

Ja! 

MARIAGNA 

Massa que'ns en toquen d'arestes. 

joan (anant cap a l'esquerra) 
I les que'ns tocaran ! 

MARIAGNA 

Ah! Escolta, Joan. 

JOAN 

Digues. 

mariagna (acostant- s hi) 
Ai, mare! Quina corbata portes? Per què 
no't posaves la nova ? 

JOAN 

No l'he trobada enlloc. 

« 

MARIAGNA 

La tens a la cònsola de la sala de la noia. 

JOAN 

Me l'haguessis donada. 

MARIAGNA 

Guarnit d'aquesta manera te n'has anat 
pels carrers? 

JOAN 

Tén compte que no m'agafin! 

MAR1AGNA 

Bé, no t'enfadis. 

JOAN 

Què volies dir-me ? Què es allò que m'has 
apuntat ara mateix? 

MARIAGNA 

Ah! Sí. Mira: així que tu has sortit ha 
comparegut una dóna amb un nen malalt a 
demanar-te. 

JOAN 

Que vingui a la tarda, a l'hora de la visita. 

MARIAGNA 

Ha dit que era de fóra i no podia es- 
perar-se. 

JOAN 

(anant amunt i avall de V estança, 
molt neguitós) 
Deu ser a trobar el metge vell! 

MARIAGNA 

Jo'm penso que sí. 

JOAN 

Encara no n'estarà desenganyada dels 
metges! (Segueix anant amunt i avall de V es- 
tança, amb les mans creuadas al darrera.) Això 
es que no'l té prou atropellat el seu fill, o lo 
que sigui! Ho estès força, que no hi hagués 
salvació per ell, que ja s'hauria esperat, ja! 

MARIAGNA 

Millor, pobret! 

JOAN 

Tothom fa'l mateix! De primer tot són 
provatures i vinga perdre'l temps darrera 'ls 
professionals. Però, aixi que s'han fos les 
esperances, apa, cap a casa'l curandero s'ha 
dit! Allavors, quan el mal està ben apoderat, 
exprem-te'l cervell, resucita morts, fes mi- 
racles! 

MARIAGNA 

També t'ho agraeixen. 

JOAN 

Si hi pensen. Els malalts, com els que 
estan bons, no més te consideren i festegen 
quan te necessiten. 

MARIAGNA 

N'hi ha de tots. 

JOAN 

Jo crec que en el món se troba més gent 
disposada a fer favors que no pas a agrair-los. 

MARIAGNA 

Que no't paguen el treball ? 

JOAN 

No caldria sinó que encara m'estafessin ! 
Després, que la salut no es pagada amb re. 

MARIAGNA 

I en Valentí, pobret, que no t'ho agraeix? 

4 

JOAN 

Es clar, com que'l curo de franc! 

MARIAGNA 

Fas una bona obra. 

JOAN 

No més m'hi queda'l tant que'm corres- 
pon pel remei. • 

MARIAGNA 

Diu que s'hi coneix molt amb aquella 
aigua que vas receptar-li. 

JOAN 

Com que no hi ha un millor. 

MARIAGNA 

Mira, aquesta nit ja ha pogut descansar, 
passant-la tota en un sòn. 

JOAN 

Com ho sabs ? 

MARIAGNA 

Perquè en Valentí mateix, que ha vingut 
amb l'Agnès, acaba de fer-m'ho saber. 

JOAN 

Que'm demanaven ? 

MARIAGNA 

Sí. 

JOAN 

Que tornaran? 

MARIAGNA 

De segur. 

JOAN 

Està bé. (Cambiant de to.) I en Francesc, 
ont es? 

MARI AGNA 

Allà dins, amb la Rosina, que escriu. 

JOAN 

No t'ha parlat de re ? 

mariagna (un xic torl·aL·) 
Què vols dir ? 

JOAN 

No t'ha confessat el que pensa fer? 

MARIAGNA 

(més pertorbada que de primer) 
Sí, però molt per alt. 

JOAN 

Quin xicot més retret! No sé pas a qui 
deu semblar-se. 

MARIAGNA 

Ja t'empendrà, home! No vagis depressa! 

JOAN 

Oh! Es que ja es hora que comenci a 
rumiar projectes i a posar-los en pràctica! 
Ara ja té'l titol, i convé treure-n producte 
aviat. 

MARIAGNA 

Es clar que si ! 

JOAN 

Si's pensa que pels seus capritxos tinc 
d'esmerçar més moneda perquè pugui viatjar 

per l'extranger, lluint i malgastant com un 
princep, cregués que va ben errat. No estic 
per més sacrificis. Que s'espavili! No van fer 
tant els meus pares per mi! 

MARIAGNA 

No cridis, que pot sentir-te ! 

JOAN 

Que'm senti! 

MARIAGNA 

Encara m'arribaré a pensar que no n'estas 
orgullós del nostre fill ! 

JOAN 

No n'estic gaire content. 

MARIAGNA 

Massa que se't coneix! 

JOAN 

Que no veus com se porta amb nosaltres? 
£ Quin es el noi que, ja d'estudiant, no ex- 
plica als seus pares les idees que porta de 
cap pel dia de demà que acabi la carrera? 
Quan era petit, quan cursava'l batxillerat, tot 
lo que li venia al pensament me deia. Però, 
aixi que va ser una mica gran, va agafar 
orgull, va perdre la confiança en mi, i fins 
va començar a ficar-se en les qüestions del 
meu art, mofant-se'n sense respecte. 

mariagna (amb grati prec) 
No cridis tant, per favor ! 

joan (confidencialment) 
Sabs que me'n penso d'en Francesc? 

MARIAGNA 

No n'esperis re de mal, Joan ! 

JOAN 

Al meu entendre — posaria les mans al 
foc sense por de cremar-me — aquest xicot 
vol establir-se aquí! Això es que no deu ser 
tant savi com suposen, i tem que en una altra 
banda no faria forrolla. 

MARIAGNA 

Que no t'agradaria que's quedés aprop 
nostre? 

JOAN 

Gens! Vaia una carrera més lluida la 
seva ! 

MARIAGNA 

Tu podries guiar-lo. 

JOAN 

Jo? Seria allò que diuen: «El pare diable, 
el fill butxi». 

(Se sent la Rosina i en Francesc que 
riuen.) 

* « 

JOAN 

De què riuen aquells? 

MARIAGNA 

Són joves ! 

JOAN 

Per riure estem! 

(Per la segona porta de V esquerra compa- 
reixen la Rosina i en Francesc, rient. 
Aquest, amb dugués cartes closes a la 
mà.) 



Digitized by Google 



IGLESIAS 



ESCENA IX 

Els mateixos, més la Rosina 
i en Francesc 

FRANCESC 

Va ja, no's pot fer re davant teu! 

rosina (rient) 
Que soc dolenta, oi? 

JOAN 

Hola, Francesc. 

FRANCESC 

Bon dia, pare. 

MARIAGNA 

Que no t'ha deixat escriure la Rosina? 

FRANCESC 

No més dugués cartes. 

ROSINA 

No més les que van dirigides als amics. 
La d'aquella... ja l'escriurà una altra hora, 
quan estigui tot sol. 

FRANCESC 

Que n'ets de mal pensada! 

rosina (fent una rialleta) 
Pensa mal i no erraràs. 

JOAN 

Tu, Mariagna: ont has dit que era la cor- 
bata nova? 

MARIAGNA 

En el calaix de la cònsola de la sala de la 
noia. 

JOAN 

Ah! Si. Tens raó. 

( Desapareix per la primera porta de la 
dreta.) 



ESCENA X 
Els mateixos, menys en Joan 

rosina (després d'un curt silenci) 
Sembla que estigui amoïnat el pare. 

FRANCESC 

Sí que tristeja ! 

MARIAGNA 

Deixa-m anar a donar-li la corbata, que 
ell potser no la trobaria. 

ROSINA 

Faci-li posar la més maca. 

MARIAGNA 

(anant-se* n rient per la primera porta 
de la dreta) 

Sí, dóna, sí! 

ESCENA XI 
La Rosina i en Francesc 
rosina 

( prenent-li les dugués caries de la mà ) 
Dó-m, dó-m aquestes cartes, que aniré a 
tirar-les al correu. 

FRANCESC 

No ho vui. Gràcies. 

rosina (amb ènfasi) 
Dongui-m, li dic, senyor doctor. (En to 
natural.) Deixa-m començar a servir-te. 

francesc (somrient) 
Me tractes com si fos un savi ! 

ROSINA 

Que per ventura no ho ets ? 

FRANCESC 

Molt! De què parles! 

ROSINA 

Tens un titol ! 

francesc (somrient) 
Que ets vanitosa, Rosina! 

rosina (una mica sofocada) 

Jo? 

FRANCESC 

Sí. «iQue't creus que es una gran cosa 
posseir un titol ? 

rosina (amb ponderació) 
EI pare'l tingués! 

FRANCESC 

Potser no hi creurien tant. (Asseient-se a 
V esquerra de la taula). Els títols no fan els 
homes. 

rosina (extranyada) 
I doncs què'ls fa? 

FRANCESC 

L'estudi. Mira: jo tinc companys que 
exerceixen la carrera sense haver-se mirat 
com aquell qui diu cap llibre. 

ROSINA 

I posseeixen el titol? 

FRANCESC 

Vaia ! 

ROSINA 

No s'espanten per guanyar-se la vida? 

FRANCESC 

(jugant distretament amb les dugués cartes) 
No! Un cop són metges procuren asse- 
gurar la seva posició casani-se amb una bona 
pubilla. 

rosina (de colies a la taula) 
Tu si que deuràs fer un casament lluit! 

FRANCESC 

Per què? 

ROSINA 

Per què allà a Barcelona de segur que't 

relacionaràs amb les famílies més distingides. 

Francesc (pausadament) 
iQue ho trobaries acertat que m'establís 
a Barcelona ? 

ROSINA 

Molt! Allà hi ha més gent, i, com se com- 
prèn, hi ha més malalts. Tothom paga millor, 
i saben estimar més els mèrits que aquí. 

FRANCESC 

(després d'una lluita interior) 
I si jo't deia que no'm tempta gens la 
ciutat? 

rosina (disgustada) 
No? Tant que podries distingir-t'hi ! 

Francesc (somrient) 
No soc vanitós com tu. 

rosina 

Que no vols fer-te una posició ? 

FRANCESC 

L'ideal del metge ha de ser humanitari, 

ROSINA 

Sí; però s'ha de viure. 

FRANCESC 

També s'ha de pensar en ser util a la 
societat. 

rosina (desprès d'un curt silenci) 
Aont t'establiras, doncs? 

FRANCESC 

A casa. 

rosina (molt sorpresa) 
A casa? (En veu baixa i amb sentiment.) 
Que ja ho sab el pare ? 

FRANCESC 

No. 

ROSINA 

I la mare? 

FRANCESC 

Acabo de dir-li. 

ROSINA 

Què n'hi sembla? 

FRANCESC 

Oh! Què vols que n'hi sembli a la pobra? 
(Amb intenció.) <j Que't figures que puc fer-ne 
poc de bé, si'm quedo en aquest país? 

ROSINA 

Com? 

Francesc (subratllant les paraules) 
No més evitant el mal. 

rosina (després d'un curt silenci) 
Però i el pare? (Abaixant la veu.) Que't 
creus que ell...? 

Francesc (interrompent-la) 
SÍ : ell, per la seva set de diner, està enga- 
nyant al públic. 

rosina (en to alt) 
Aquí tothom el considera molt! 

Francesc (pausadament) 
I tu, com la judiques la seva obra? No la 
condemnes? Que no ho veus, que no te n'has 
fet càrrec que tota ella es un teixit d'enganys 
i de mentides rodejades de misteri? 

rosina (reconveninl-lo) 
Es el nostre pare ! 

FRANCESC 

Aquí no's tracta del pare, sinó del curan- 
dero. 

rosina (mirant-lo fixament) 
Que voldries que's retirés? 

FRANCESC 

Si. En tinc necessitat. 

ROSINA 

(amb dolor i anant-se' n cap a la dreta del fons) 
No sé si '1 convenceràs. 

FRANCESC 

Me costarà molt! No hi fa re! Me valdré 
de tots els medis imaginables per no ofen- 
dre-1. D'ençà que tinc ús de raó no ambiciono 
altra cosa que rectificar els errors que ell, en 
el seu art, hagi pogut cometre. (Aixecant-se.) 
Com a fill i com a home, aquest es el meu 
dever. 

rosina (amb sentiment) 
Aixis sacrificaràs la teva sòrt ? 

FRANCESC 

Jo entenc que'l pare està fomentant l'ig- 

norancia entre'ls benaventurats que'l creuen, 
adorant-lo com un ser sobrenatural. La seva 
obra no es de caritat ni d'amor al pròxim. 

rosina (en veu plorosa) 
Ell es bo, es caritatiu... 

Francesc (interrompent-la) 
No vui dir que sigui dolent. Potser que 
n'estigui convençut de l'eficacia del seu art 
de curar... 

ROSINA 

Hi té molta fè ! 

FRANCESC 

La fè, doncs, a poc a poc, sense ell donar- 
se'n compte, li ha adormit la conciencia, pri- 
vant-li de veure la veritat. 

(Per la primera porta de V esquerra com- 
pareix en Tomàs, amb el vestit de llana 
negre, de les festes; barret tou, també 
negre; camisa blanca, sense planxar; 
corbata de seda vermella, i sabates de 
vedellet. Porta un mocador ple de pomes 
sanljoanes a la mà. No fa gaire bona 
cara.) 

ESCENA XII 
Els mateixos, més en Tomàs 

tomas (molt alegre) 
Bon dia, nois! 

Francesc (tocant-li Vespatlla) 
Bon dia, oncle Tomàs ! 

ROSINA 

(acostant-s'hi, manyaga i riallera) 
D'ont venim en aquestes hores? 

TOMÀS 

De la vinya. 

ROSINA 

Hi ha força raims? 

TOMÀS 

Més que pàmpols! Aquest any, si no ve 
cap pedregada, tindrem una cullita de les 
bones. 

FRANCESC 

Què porta aquí? 

TOMÀS 

Unes quantes pomes santjoanes. (Treient- 
ne un parell i ensenyanl·les.) Què m'hi dieu? 

FRANCESC 

Que són boniques ! 

ROSINA 

Quin blanc-rosat que tenen ! 

FRANCESC 

Semblen galtetes de criatura ! 

ROSINA 

(prenent-lïl mocador de les mans) 
Deixi, que les posaré a la fruitera. 

TOMÀS 

Seran per postres. 

ROSINA 

(tol posant les pomes a la fruitera) 
l?tr què no portava uns quants mos- 
catells ? 

TO MAS 

Encara no treuen verol. 

FRANCESC 

Tot just som al mes de Juny. 

ROSINA 

Ai! Si. No hi pensava. 

Francesc (cambiant de to) 
Sab que té l'hort molt ben cuidat? 

tomàs (fent una rialleta) 
T'agrada ? 

FRANCESC 

Ja ho crec! Si es un jardí esplèndid. 

tomas 

No tant t 

ROSINA 

I això que no es pagès l'oncle. 

tomas 

Soc com una mena de curandero de les 
plantes. (Abaixant la veu,) Ai! Q.ue'1 teu 
pare no 'm senti ! 

FRANCESC 

No cridi gaire. 

TOMÀS 

Que es aquí? 

FRANCESC 

Es a dalt. 

TOMÀS 

I la Mariagna? 

FRANCESC 

També. 

tomas (cambiant de to) 
Endemés, Francesc, jo prou pensava cri- 
dar-te, per si volies venir amb mi. Però m'he 
dit: — No: deixa-1 que dormi, que deu estar 
cansat del viatge. 

FRANCESC 

Per què no m'avisava, home? Tant que 
m'hauria agradat acompanyar-lo! 

ROSINA 

(senyalant el pom de flors del damunt 
de la taula) 

Ah! Miri... 

tomas (acostant-s'hi) 
Quina toia més maca! Que es feta amb 
les nostres flors? 

ROSINA 

Que no ho coneix? 

tomas (fent una rialleta) 
Sí. Són les meves filles. 

francesc (rient) 
Què diu ara? 

TOMÀS 

Oh! Ja veuràs: els concos com jo, per 
fer-nos Tilusió que som pares, hem d'acon- 
tentar-nos amb lo que podem. 

rosina (també rient) 
Sempre 'n té una per dir! 

TOMÀS 

Ai vatua'l xicot! No m'ho sé acabar que 
ja siguis metge! 

ROSINA 

Doctor, doctor! No li escatimPl titol. 

TOMÀS 

Es igual. 

FRANCESC 

Digui, digui. 

TOMÀS 

Si sembla que era ahir que encara anaves 
a primeres lletres! 

FRANCESC 

Com passen els anys, oi? 

TOMÀS 

Els petits se fan grans. Ah ! Veiam, veiam 
si ara que tinc la ciència a casa me sabs ado- 
bar la caixa. 

FRANCESC 

Encara'l molesta l'ofec? 

tomas (iocant-se'l pit) 
Això es una manxa esbotzada ! 

rosina (an en Francesc) 
Té uns atacs devegades! 

TOMÀS 

Sòrt que ja hi fet testament. 

FRANCESC 

No parli aixis, home! 

(Torna la Mariagna per la primera porta 
de la dreta.) 



ESCENA XIII 
Els mateixos, més la Mariagna 

MARIAGNA 

Bon dia, Tomàs. 

TOMÀS 

Hola, noia! 

MARIAGNA 

Que ja has esmorsat? 

TOMÀS 

No sabs que me l'he endut a la vinya? 

MARIAGNA 

No me'n recordava. 

TOMÀS 

Què fa aquell? 

MARIAGNA 

Es a dalt, repassant comptes. Ara les ha 

agafades en voler saber lo que costa la carrera 
d'en Francesc. 

TOMÀS 

Que no hi pensi en la sembrada, davant 
de tant grossa cullita. 

(Torna en Joan, amb la corbata nova 
posada, per la primera porta de la 
dreta.) 

ESCENA XIV 
Els mateixos, més en Joan 

joan (parlant amb ell mateix) 

Ja ho repassaré un altre dia que estigui 
de més calma. 

tomas (alegroi) 
Hola, Joan! 

joan (emmurriat) 
Hola! Que tal, com se presenten els ceps? 

tomas 

De primera! T'asseguro que fan goig! 

JOAN 

Veiam si també ho perdrem tot aquest 
any! 

esteve (de dins estant) 
Entreu, entreu. 

joan (girant-se) 
Qui demana? 



68 



IGLESIAS 



MARIAGNA 

Es l'Esteve. 

FRANCESC 

Sí: es l'oncle, que acompanya a l'Agnès 
i en Valentí. 

(Per la primera porta de V esquerra com- 
pareixen l'dgnès, en Valentí i VEsteve.) 



ESCENA XV 

Els mateixos, mès l'Esteve, l'Agnès 

i en Valentí 

esteve (an en Valentí) 
Vine, noi, vine. 

VALENTÍ 

Guie-m, Agnès. 

AGNÈS 

No tinguis por, home ! 

ESTEVE 

Ah! Ja ets aquí, Joan? 

JOAN 

Què hi ha de nou? 

ESTEVE 

Vès: aquest xicot, que ja ha acabat el 
remei. 

JOAN 

(an en Valentí, després de mirar, molt 

pertorbat, an en Francesc) 
Com va això, Valentí, com va? 

VALENTÍ 

Com una seda! 

AGNÈS 

Està més content avui ! 

VALENTÍ 

Me sembla qüe, en aquest pas, d'aquí 
pocs dies ja podré encarar-me amb el sol. 

agnès (riallera) 
Mireu: aquesta nit... 

joan (interrompent-la) 
Sí: ja m'ho ha contat la Mariagna. 

MARIAGNA 

Oi, Valentí, que't trobes més animat? 

VALENTÍ 

Ja ho crec ! 

esteve (an en Joan) 
Bé: què li receptes ara? 

JOAN 

Espera-t. (Acostant-se an en Valentí, i des- 
près de mirar, més pertorbat que de primer, an 
en Francesc.) Digues : que't fan gaire mal els 
ulls? 

VALENTÍ 

Gens. Sembla que me'ls hagin cambiat 
per uns altres de vidre, 

esteve (an en Joan) 
Potser que vagi seguint amb l'aigua de 
Santa Llúcia... 

joan (interrompent-lo) 

Sí. Però al mateix temps provarem una 
altra cosa. 

ESTEVE 

Què? 

JOAN 

Escolta, Valentí, 

VALENTÍ 

Maneu. 

JOAN 

Ara, fent-ho tres o quatre vegades al dia, 
t'hi posaràs uns draps de tela ben xopats amb 
aigua de flor de sauc. Ho sents, Agnès? 

AGNÈS 

Sí, Joan. 

joan (an en Patenti) 
1 al vespre, quan te'n vagis al llit... 

esteve (inter rompent Ao) 

Vols dir que no valdria més que seguís 
cursant lo que feia? 

JOAN 

Veurem. 

ESTEVE 

Que no'n toques els resultats? 

Valentí (amb gran prec) 

No m'entretingueu, ara que ja s'hi comen- 
ça a conèixer ! 

AGNÈS 

Us ho agrairem tota la vida ! 

JOAN 

Calma, fills, calma! 

VALENTÍ 

Feu-vos càrrec de la nostra situació ! 

esteve (an en Vaïenti) 
Tots hi tenim el mateix interès que vosal- 
tres en curar-te aviat. 

VALENTÍ 

Necessito la vista pel treball! Soc un po- 
bre, que haig de guanyar-me '1 pa! 

agnès (consolant-lo) 
No't desesperis! 

MARIAGNA 

Resignació, Valentí! 

JOAN 

(en veu baixa, després de sostenir una 
lluita interior) 

Francesc. 

FRANCESC 

Què mana? 

joan (pausadament) 
Que vols donar-li una mirada ? 

FRANCESC 

Si es del gust de vostè... 

TOMÀS 

Sí: fes-ho, noi! 

ROSINA 

Fes-ho, Francesc! 

Valentí (espantat) 
Que es qüestió d'una consulta? 

» 

JOAN 

No, home, no! 

mariagna (somrient) 

No tinguis por, home, que no te'n farem 
pagar re. 

ESTEVE 

Ja vindrà un altre dia. 

mariagna 
Què hi perdrà que un altre '1 vegi? 

VALENTÍ 

Joan : no m'enganyeu ! 

AGNÈS 

Tranquilisa-t! 

FRANCESC 

(acostanl-s'hi i volent agafar-lo per la cara) 
Vols fer el favor, Valentí? 

valentí (més espantat que de primer) 
Això deu ser que, segons vós, he empit- 
jorat! Sigueu-me franc, Joan! 

JOAN 

No malpensis! Es que vui que'l meu fill 
te faci un regoneixement, per convence-t de 
la teva gran millora. 

VALENTÍ 

No, no! Això es que us veieu perdut i ja 
no sabeu què receptar-me! 

JOAN 

No diguis disbarats, home ! 

MARIAGNA 

Escolta lo que't proposen ! 

agnès (amb gran prec) 
Creu-los! 

FRANCESC 

Que no hi tens confiança en mi? 

VALENTÍ 

No sabria què dir-li. Com que'l seu pare, 
fins avui, m'ha portat tant bé! 

joan (an en Francesc) 
Deixa-1, deixa-1. Entre tu i jo Tespanta- 
riem, i no convé pas. 

ESTEVE 

(anant, malhumorat, cap al fons) 
Es clar que l'espantarieu ! 

AGNÈS 

No us ofengueu, Joan. I vostè tampoc, 
Francesc. 

VALENTÍ 

No hi volgut ofendre a ningú. 

ESTEVE 

Dóna-li remei... 

joan (interrompenUlo) 
Ja sab el què. 

AGNÈS 

Sí: ja me'n recordo. 

VALENTÍ 

I allò que heu dit, allò que, a l'anar-me'n 
a dormir, tenia de fer? 

JOAN 

Ah! Si! (Vacilant.) Però lo millor serà 
que no't moguis de lo que feies. 

VALENTÍ 

Ja entenc. 

JOAN 

I procura, sobre tot, posar-te tranquil. 

VALENTÍ 

Ja ho procuro. (Cambiant de to.) Ah! I 
que es veritat que'ns deixeu? 

joan (amb orgull) 

No! 

VALENTÍ 

Doncs ho diuen. 

JOAN 

No creguis a ningú. 

AGNÈS 

Sent aixis, ens arribarem fins a ca l'Este- 
ve a buscar una ampolla d'aigua de Santa 
Llúcia. 

ESTEVE 

Digueu a la Roseta que us-e l'entregui 
d'aquella feta de poc, que es més fresca. 

AGNÈS 

Moltes gràcies. 

VALENTÍ 

Vaja, que estigueu bons. 

mariagna (acompanyant-lo) 
No amoinar-s'hi, Valentí. 

JOAN 

Demà, torneu. 

VALENTÍ 

No farem falta. 

AGNÈS 

Adeussiau. 

ESTEVE 

Endavant. 

ROSINA 

(agafant an en Valentí pel braç) 
A poc a poc. 

VALENTÍ 

Guieu-me, guieu-me. 

(V Agnès i en Valentí, acompanyats de la 
Mariagna i la Rosina, desapareixen 
per la primera porta de l'esquerra. En 
Francesc i en Tomàs, molt apesarats, 
enraonen en veu baixa a V últim terme 
del fons.) 



ESCENA XVI 

En Joan, en Francesc, i/Esteve 
i en Tomàs 

JOAN 

(després d'un curt silenci, an en Francesc) 
Ja ho veus, noi. 



Digitized by Google 



7 6 



IGLESIAS 



Francesc (amb tristesa) 
Si, ja ho veig. 

esteve ( an en Joan ) 
Aquesta cura't donarà molt nom! 

tomas (en veu concentrada) 
Pobre Valenti! 

(Tornen la Mariagna i la Rosina.) 

ESCENA ULTIMA 

Els mateixos, més la Mariagna 
i la Rosina 

mariagna (en veu baixa) 
Quina Ilastima'm fan! 

rosina (també en veu baixa) 
Pobre Agnès ! 

(Llarg silenci. En Francesc està aclaparat. 
En Joan el mira inquiet, amb recel. 
VEsteve, per rependre la conversa, 
examina 7 ram de flors del damunt 
de la taula, per si hi ha cap herba re- 
meiera.) 

ESTEVE 

Que tens maria-lluisa? 

MARIAGNA 

Ui, ja ho crec! 

ESTEVE 

Ja me'n donaràs, doncs. 

MARIAGNÀ 

Tanta com ne vulguis. 

(Llarg silenci. En Joan vol dir alguna 
cosa an en Francesc i no pot, sostenint 
una lluita interior.) 

esteve (pausadament) 

Bé, Joan: no has dit que tenies de par- 
lar-me ? 

JOAN 

Sí. Espera-t. (Després d'un moment de va- 
citació.) Francesc. 

FRANCESC 

Mani, pare. 

JOAN 

Avui que estem aquí reunits... (En To- 
màs, dissimuladament, sèn va cap al fons.) Tu : 
ont vas ara? 

TOMÀS 

Allà fóra. 

JOAN 

Que no vols escoltar-me? 

TOMÀS 

Si'm necessites o no haig de fer nosa... 

JOAN 

Per què has de fer-ne? Tu ets de la fa- 
mília. 

TOMÀS 

Es clar que sí. Pero... 

JOAN 

Vés, Mariagna: convenç al teu germà. 

MARIAGNA 

Queda-t, Tomàs. 

tomas (quedant-se) 
Com vulgueu. 

joan (en el to de primer) 

Que te n'ha semblat, Francesc, d'aquell 
xicot? 

FRANCESC 

Veig que està molt per vostè. 

ESTEVE 

No caldria sinó! 

JOAN 

Jo'm penso, doncs, que se n'ha anat per- 
duda la confiança. 

ESTEVE 

Al contrari. 

JOAN 

Els malalts, quan recelen, s'adonen de 
tot. £ Que no heu sentit les exclamacions que 
feia quan jo hi demanat al noi que li don- 
gués una mirada? 

ESTEVE 

Jo hauria fet lo mateix, en el seu lloc. No 
entenc per què, anant per bé, ha d'inspec- 
cionar-lo un altre. 

JOAN 

eSabs per què les ha fetes aquelles ex- 
clamacions ? 

ESTEVE 

Tu diràs. 

JOAN 

Perquè s'ha fixat que no li parlava, com 
de costum, amb aquell to resolut i orgullós. 

ESTEVE 

I per què tot això? 

JOAN 

(en veu baixa i mirant de reüll an en Francesc) 
No ho sé... Estava lligat... 

marià gna (acostant-s'hi) 
Posa-t tranquil. 

JOAN 

(pausadament an en Francesc) 

Ja t'has enterat de lo que diuen pel poble? 
Has sentit la pregunta que m'ha fet en Va- 
lentí? 

Francesc (amb naturalitat) 
No m'ha sorprès. 

JOAN 

Què determines, doncs? Tu no m'expli- 
ques els teus projectes. 

Francesc (pausadament) 

Jo, si no li ha de saber greu, havia pensat 
quedar-me aqui. 

joan (ala Mariagna) 
Ho veus lo que'm temia ? 

ESTEVE 

(molt sorprès, an en Francesc) 
Que ho dius formalment? 

FRANCESC 

Sí. Que potser ho troba desacertat vostè? 

ESTEVE 

Molt! 

TOMÀS 

Jo no, doncs! 

esteve (an en Tomàs) 
Què farà en un poble de tant pocs veíns? 

TOMÀS 

Lo que pugui fer un altre ! 

ESTEVE 

Morir-se de gana! (En to alt,) «jQue't 
figures que li passarà com al seu pare, que 
ve gent de les quatre parts del món a tro- 
bar-lo ? 

FRANCESC 

No ambiciono ni'm crec merèixer tant. 

TOMÀS 

Per mi pensa bé en Francesc. Aquí ja es 
conegut i estimat de tothom. I si se'n va a 
una altra banda, abans no tingui la pràctica 
necessària i no s'hagi obert pas... 

JOAN 

( interrompent-lo enèrgicament ) 
I jo? I jo què faré, si ell se queda? Que 
hem de bescantar-nos tot lo dia, dient pestes 
l'un de l'altre? 

FRANCESC 

No s'hi ha d'arribar pas en aquest extrem. 

JOAN 

No? Veiam, doncs, com t'ho arregles! 

FRANCESC 

D'una manera ben senzilla. 

joan (violentant-^' \ 
Mira, noi: jo, per conservat el crèdit, 
sempre tinc d'estar en guerra encesa amb els 
metges... 

esteve (interrompent-lo) 
1 jo, per viure, necessito que algú'm pro- 
tegeixi! 

joan (an en Francesc) 
Si malparlo de tu, me diràs, amb raó, 
que soc un pare sense entranyes! 

FRANCESC 

I si vostè, considerant els anys que fa 
que treballa...? 

joan (amb estupor) 
Què'm proposes? Que plegui? 

mariagna (amb gran prec) 
Creu-lo an en Francesc ! 

JOAN 

Això es voler arreconar-me ! 

FRANCESC 

Això es voler descansar-lo. 

6 

esteve (an en Joan) 
Es enterrar-te en vida ! 

mariagna (també amb gran prec) 
Esteve, per l'amor de Déu! 

'rosina (a VEsteve) 
No digui aquestes coses ! 

FRANCESC 

(A VEsteve,) Com interpreta les meves 
paraules, oncle! (An en Joan.) Jo'm creia 
donar-li una prova més de l'estimació que li 
porto. 

ESTEVE 

Tu lo que faràs es matar-lo a disgustos! 

JOAN 

Calla ! 

tomas (a VEsteve) 
Això està mal dit ! 

JOAN 

I tu, Rosina, de quin parer ets? 

ROSINA 

El meu gust seria que s'establís a Barce- 
lona. Però si ell creu que aquí també pot 
arrelar-se... 

JOAN 

<ïQue no veus, criatura, que jo, si vui 
ser digne, m'hauré de retirar del tot? Que't 
penses que serà poc dolorós per mi deixar 
perdre, podent encara sostenir-lo, aquest nom 
de Joan dels Miracles que, a copia de tants 
afanys, m'he guanyat entre la gent? 

ROSINA 

Ell ho fa per donar-li una bona vellesa. 

JOAN 

(com si li etnmelessin el cor i mirant 
amb amor an en Francesc) 
Vols dir, Rosina? 

ROSINA 

En Francesc l'estima molt ! 

MARIAGNA 

Creu-lo, Joan! 

TOMÀS 

Tens un fill que no te'l mereixes! 

joan (amb molta emoció) 
Francesc: diga-m la veritat! Que estic 
propens a una malaltia? Que hi trobes se- 
nyals de mort en mi ? 

francesc (molt sorprès) 
Què diu, home! 

mariagna (amb esglai) 

Joan! 

rosina (abraçant-lo) 
Pare! Pare! 

FRANCESC 

Per què 'm fa aquesta pregunta? 

JOAN 

Com que m'aconselles que'm retiri! Jo 
no soc vell, encara! 

FRANCESC 

No. Però, aixís i tot, considerant lo molt 
que ha treballat, s'ha fet mereixedor a una 
vida de repòs. 

joan (Anant-se' n cap al fons) 
No m'ets franc! No'm dius lo que penses! 

ESTEVE 

Ni t'ho dirà tampoc! 

TOMÀS 

Parla, noi: no't callis re! 

FRANCESC 

Ja ho saben tot. 

JOAN 

Quina desilusió! 

ESTEVE 

I tu ets aquell xicot tant savi que diuen? 
I Per venir a raure en aquest recó de món 
has hagut d'estudiar tants anys i fer gastar 
un dineral al teu pare? 

joan (acostant-se) 
Calla, Esteve! 

ESTEVE 

Per arreconar-te a tu no calia afanyar-se 
tant! Amb quatre receptes de les teves i al- 
guna cosa més del seu enginy ne tenia prou 
per fer-te la competència! 

FRANCESC 

Es injust, oncle! 

JOAN 

Què hi dius, Mariagna? L'aproves el de- 
termini d'en Francesc? 

MARIAGNA (tmOTOSa) 

Jo... 

TOMÀS 

Digues, dóna! 

ESTEVE 

Parla. 

MARIAGNA 

Jo, doncs, li aprovo. Però si tu creus que 
no està acertat... 

JOAN 

No't sembla...? 

esteve (interrompent-lo) 
Veiam si encara't convenceran! 

JOAN 

Te prego que callis ! 

esteve (amb intenció) 
Ohl Es que si tu plegaves... 

JOAN 

Què? Què significa aquesta menaça? 

esteve (pausadament) 
Molt probable que un altre de fóra vin- 
gués a posar-se al teu lloc. 

joan (amb indignació) 
Que series capaç de portar-lo? 

ESTEVE 

(després d 9 un curt silenci) 
Qui sab ! 

JOAN 

Què dius, Esteve ! 

ESTEVE 

O potser jo mateix, que ja'n sé una mica 
d'això de curar... 

TOMÀS 

Egoista ! 

esteve (alçant la veu) 
Què'n faig de l'establiment, sense algú 
del seu art que m'ajudi? (An en Joan.) Que't 
penses que podré refiar- me'n gens d'en Fran- 
cesc? Ja sé com les gasten els metges joves 
amb les pretensions i les ínfules d'ell! 

joan (posant-se violent) 
Bé: tu no ho faràs lo que acabes de dir-me! 

ESTEVE 

Dóna-ho per fet si t'escoltes an aquests ! 

JOAN 

(desprès d'una gran lluita interior, 
en un arranc ) 
Mira, doncs, plego! I em comprometo, 
per no fer mal al meu fill, a no visitar més! 

Francesc (amb alegria) 
Mai més ? 

JOAN 

Sí! 

Jo t'ho aprovo, Joan ! 

ESTEVE 

Jo, no! 

JOAN 

Tu mateix, noi ! 

ESTEVE 

Entesos! (Menaçador.) Però pensa que 
haig de guanyar- me la vida! 

MAR1AGNA 

Què't falta? 

ESTEVE 

Deixeu-ho córrer ! Jo t'aviso ! Ja ho sabs ! 

FRANCESC 

Què vol dir? 

ESTEVE 

(anant-se* n per la primera porta de V esquerra) 
Res! Adeussiau! 

mariagna (cridant) 
Esteve! Esteve! 

FRANCESC 

Escolti, oncle, escolti! 

joan (deturant-lo) 
Deixa-1 estar! 

TELÓ RAPIT 

La mateixa decoració de Vacte anterior. El 
calendari senyala un dia de la segona quinzena 
del mes d'Octubre. Es a les dugués de la tarda. 



ESCENA I 
La Mariagna i en Tomàs 

(En Tomàs s'està al peu de la porta de 
l'esquerra del fons, a la part de fóra, 
encenent un cigarret. Tot-d'una com- 
pareix la Mariagna per la segona porta 
de la dreta. Un i altra vesteixen per 
Yistil de Vacte anterior.) 

MARIAGNA 

Tomàs: que es fóra en Joan? 

TOMÀS 

Sí. Ara mateix acaba d'anar-se'n. 

MARIAGNA 

Quin home més extrany! Sempre marxa 
de casa sense dir-me paraula. 

tomas (amb ironia) 
Potser portava pressa. 

MARIAGNA 

Pressa de què? 

tomas (també amb ironia) 
Oh! Qui sab! De segur que l'Esteve, 
aquell advocat de les males causes, ja Testà 
esperant. 

MARIAGNA 

Que sabs quina 'n porten de cap? 

TOMAS 

No, noia! Però no deurà ser re de bo. 

MARIAGNA 

Que es trist que mai tinguem un quart 
de repòs ! 

TOMAS 

Si cregués en bruixes me pensaria que 
algú'ns ha maleit. Tot ve d'ençà que'l noi 
es metge ! 

MARIAGNA 

No s'hagués establert aqui, que'l seu pare 
no estaria sempre amb aquell malhumor, 
ni'l pobre xicot se veuria, com avui, amb 
tant poca parròquia! 

TOMAS 

Es massa bo en Francesc ! 

MARIAGNA 

Es clar que sí ! Vés per què tenia de fi- 
xar-s'hi que en Joan fes o deixés de fer amb 
la gent, si tampoc li agrairà ningú? 

TOMÀS 

Ell no ho mira això. Lo que vol es que 

no s'enganyi 'ls malalts, ni s'exploti la fè 
del pobres d'esperit. 

MARIAGNA 

Més li valdria que procurés per la seva 
conveniència. 

TOMÀS 

Va ja, doncs, jo'l trobo molt gran el seu 
sacricifi! Es hermós que un home com ell, 
amb lo que sab i amb una carrera tant lluhi- 
da, se quedi en un poble petit, per reparar 
les faltes del seu pare! 

MARIAGNA 

D'aquí ve tot! 

TOMÀS 

Prou que ho veig! Si en Francesc estès 
lluny, a Barcelona per exemple, en Joan i 
l'Esteve, l'un receptant, l'altre fent potin- 
gues, no tindrien qui'ls avergonyís ni'ls lli- 
gués de mans. 

MARIAGNA 

Se conten unes cures del de casa... 

TOMÀS 

Què sab el gat de fer culleres ! 

MARIAGNA 

Jo n'hi recordo moltes de mèrit, de gai- 
rebé miraculoses! 

TOMÀS 

Però de què li ha de venir l'entendre en 
medecina? Quins estudis ha cursat? 

MARIAGNA 

Deixa-t d'estudis! Es una gràcia que té! 

TOMÀS 

No hi crec, no hi crec en curanderos ! A 
mi, quan se m'espatlla '1 rellotge, mai se 
m'acut portar-lo al manyà, sinó ai rellotger! 

MARIAGNA 

Però, què hi faràs si tothom no pensa 
com tu? 

TOMÀS 

Sembla que tot vagi al revés ! A la persona 
de bé, en comptes de dur-la en palmes, se 
l'escarneix i se la mata a disgustos; i a la 
dolenta, que tindriem de despreciar-la o 
fer-la llaurar dret, li guardem totes les aten- 
cions i ens enlluernem amb ella! Aquest po- 
ble, que té amb en Francesc un metge com no 
n'hi ha de millors, permet que'l noi se quedi 
sol, ne parla com d'un benaventurat que no 
sab de què se les heu, i no més està per en 
Joan, per un curanderot sense conciencia! 

mariagna (amb gran prec) 
No t'exaltis, no t'exaltis, Tomàs ! 

TOMÀS 

Oh! Sí! Aquestes injustícies m'encenen 
les sangs! 

MARIAGNA 

Vés, vés, com de costum, a donar un 
tom per la via del carril, que't distreuras! 

TOMÀS 

Tens raó. Me n'hi vaig. Ah! Ont es la 
Rosina? 

MARIAGNA 

Ha dit que anava a dalt a buscar el teler 
de brodar. Calla, que'm sembla que ja baixa. 
(Per la primera porta de la dreta compa- 
reix la Rosina, apesarada, amb un 
teler de brodar. Va amb vestit senzill 
d'estar per casa, i amb davantalet, tot 
escaient i amb certa elegància.) 



ESCENA II 
Els mateixos, més la Rosina 

rosina 

Ai ai! Que no surt una mica aquesta 
tarda ? 

tomas 
(encenent un altre cigarret) 
Sí, Rosina. 

MARIAGNA 

Avui que ía un dia tant bonic! 

ROSINA 

(deixant el teler damunt d'una cadira) 
Apa, què espera, doncs? 

TOMÀS 

Vols venir, que m'acompanyaràs? 

rosina (amb somriure trist) 
Que té por de perdre-s tot sof ? 

TOMÀS 

No, dóna! Temps ha que'm dec haver 
perdut ! 

mariagna (fent una rialleta) 
Quines coses de dir, tu, també! 

rosina 
Ara rai, prou està ben bo! 

tomas (en lo alegre) 
Oi, que sí? Eh, com m'ha posat en Fran- 
cesc? Que vagin dient que no es entès, 
aquests savis de poble! 

ROSINA 

Què saben ells, infeliços! 

(La Mariagna, mentrestant, se posa a en- 
dreçar el menjador.) 

tomas (en to trist) 
Ara que tinc salut, me falta alegria! 

ROSINA 

Per què? Què li passa? 

tomas 

Què vols que'm passi? 

MARIAGNA 

Per poca cosa s'amoïna! 

TOMÀS 

Sí, poca cosa... 

rosina (solicita) 
Però, què té? Digui! Me fa estar amb 
ànsia! 

TOMÀS 

No es qüestió de la salut... (Cambiant 
de to.) Bé, bé: ja'n parlarem, ja'n parlarem, 
Rosina. 

mariagna (somrient) 

Vaja, vés, home, vés, que sinó aviat no 
hi haurà sol. 

TOMÀS 

Què enraones! Si tot just són les dugués 
un quart de tres! 

MARIAGNA 

En aquest temps les tardes ja curtegen. 

tomas (uf anés) 
Sembla que encara'm tractis com un ma- 
lalt que s'acabi d'empassar! No, dóna, no! 
Ja no ho soc aquell d'abans, que una bufa- 
da 'm feia caure. 

rosina (somrient) 
Qui l'ha vist i qui'l veu! 

TOMAS 

Prou hi tornat de mort a vida! Soc un 
roure! 

MARIAGNA 

Nosaltres que'ns en alegrem ! 

TOMÀS 

Jo també! I no per mi, no't pensis, sinó 
per en Francesc, perquè puc servir-li de 
reclam, davant dels que no creuen en ell. 

MARIAGNA 

(volent esquivar la conversa) 
Ja hi creuran, home, ja hi creuran ! 

rosina (amb ironia trista) 
Quan no'l tinguin. 

TOMÀS 

Vaja: que véns, Rosina? 

rosina (dohnt'li) 

No puc. 

tomas (somrient) 
Anem, maca. 

ROSINA 

Vui acabar unes inicials que tinc co- 
mençades. 

TOMAS 

Tu mateixa, doncs. (Fent acció d'anar- 
se y n.) D'aquí després, Mariagna. 

MARIAGNA 

Que t'hi diverteixis força. 

TOMAS 

Gracie*. 

ROSINA 

(acompanyant-lo fins al peu de la porta) 
No s'ofengui. 

TOMÀS 

Vols callar! Vaja, endavant, noies. 

ROSINA 

Ja l'acompanyaré un altre dia. 

TOMÀS 

Entesos. 

(Desapareix per la primera porta de Ves- 
querra.) 

ESCENA III 
La Mariagna i la Rosina 

ROSINA 

(després d'un curt silenci) 
Que es bon home ! 

MARIAGNA 

Es tot cor ! 

ROSINA 

(anant al primer terme de la dreta 
i posant-se a brodar) 
Quina diferencia amb els altres! 

MARIAGNA 

Per què no hi anaves amb ell ? 

ROSINA 

Ja'm sab greu no haver-li donat aquest 

gust! Però avui no'n tinc ganes d'anar a 
passeig. 

MARIAGNA 

Per què? 

rosina (tot brodant) 
Ni jo mateixa ho sé. 

mariagna (somrient) 
Ah ! Tonteta ! 

ROSINA 

Mare: que m'ha vist les estisores petites? 

MARIAGNA 

Abans de dinar m'ha semblat que les 
feies servir. 

ROSINA 

(deixant el teler i aixecant-se pera dirigir-se a la 
primera porta de la dreta) 

Veiam. Potser me les he deixades a dalt. 

MARIAGNA 

De segur que hi seran. 

(La Mariagna segueix endreçant el men- 
jador. La Rosina, així que es a la 
porta de V escala, retrocedeix.) 

ROSINA 

Eh ! No vui tornar a pujar escales ! 

MARIAGNA 

Ja t'hi aniré jo. 

ROSINA 

No's molesti, que tampoc tinc dalit per 
brodar aquesta tarda. 

7 

MARIAGNA 

I això ? 

ROSINA 

(asseient-se en el canapè) 
No ho sé pas. 

MARIAGNA 

Te veig molt trista! (Acaronant-la.) Que't 
passa dies ha, que no gastes humor? Que 
no't trobes bé, filla? 

ROSINA 

Sí, mare. 

MARIAGNA 

I doncs? Vaja, no facis aquest posat, que 
no m'agrada. 

ROSINA 

Que encara es al despaig en Francesc? 

MARIAGNA 

Jo'm penso que sí. 

ROSINA 

(anant a mirar a la primera porta de V esquerra) 
Ningú! Ni una ànima! 

mariagna (acostant- s'hi) 
Què dius, Rosina? 

ROSINA 

Miri: avui tampoc hi ha ningú que s'es- 
peri! 

MARIAGNA 

Potser ja ha acabat la visita. 

ROSINA 

(amb la mirada fixa cap a fora) 
No vindran, no! 

MARIAGNA 

No perdem l'esperança! 

ROSINA 

Pobre Francesc! Tothom el deixa sol 
amb la seva bondat i el seu saber ! 

MARIAGNA 

D'un dia'n ve un altre, i no sempre està 
ennuvolat el cel. 

ROSINA 

Que duren poc les alegries! No vindran, 
mare! No vindran! No hi creuen! No hi 
tenen fè en en Francesc! No'n volen de 
metges tant senzills i amables, tant conside- 
rats amb tothom! Recelen quan se'ls tracta 
amb amor, amb el cor a la mà! Es lo que 
diu ell mateix: els homes de valer, al revés 
de totes les coses, com més lluny són de 
nosaltres, més grans els veiem. 

MARIAGNA 

No sé per què hem de desconfiar en tanta 
de manera! No tot se guanya en un dia! Que 
se n'han de passar d'alambins abans un no 
arriba a acreditar-se i fer-se un nom com el 
teu pare ! 

ROSINA 

Jo crec que tota la desgracia ve d'ell ! 

MARIAGNA 

Què dius, Rosina! No parlis així, que tu 
mateixa t'ofens! 

ROSINA 

Per què tenia d'establir-s'hi en Fran- 

cesc en aquest poble tant bescantador i mo- 
feta, podent anar a ciutat! Malsaguanyals 
estudis, i malaguanyada joventut la seva, 
que's consumirà en aquest recó de món! 

MARIAGNA 

Deixa que vingui l'hivern! Ara a l'istiu, 
com que tothom treballa i se la passa bé, 
apenes hi ha malalties. L'istiu es molt vividor ! 
Però ja veuràs, tant bon punt arribi'l mal 
temps i els que estan delicats comencin a 
ressentir-se'n, com acudiran an aquesta casa 
perquè'ls visiti'l noi. 

rosina (interrompent-la) 
Té masses contraris aquí! 

MARIAGNA 

No ho creguis pas ! Lo que hi ha es que'ls 
ve de nou. No se'n poden avenir de que 
aquell xicot que ells han vist jugar pels car- 
rers, sigui avui el metge que hagi d'assistir- 
los quan estan malalts. 

ROSINA 

I el pare, doncs? I l'oncle Esteve? Que 
no han sigut infants, com en Francesc? Què 
tenen més que ell, que'ls venerin tant? 

mariagna (fent una rialleta) 
Més anys. 

ROSINA 

I més picardia! 

mariagna (ofesa i admirada) 
1 ara! 

(Per la primera porta de V esquerra torna 

en Tomàs, molt trist i apesarat. La 
Rosina s* asseu en el canapè molt contris- 
tada.) 



ESCENA IV 
Les mateixes, més en Tomàs 

tomas (en veu baixa) 

Hola ! 

MARIAGNA 

Ai ai, Tomàs! Ja tornes de passeig tant 
aviat? 

tomas 

Sembla que camini d'esma. 

MARIAGNA 

Per què no t'entretens pel jardí? 

tomas (anant a la porta del fons) 
s fa tristesa ! Tot 
me sembla que's mor! . 



Me fa tristesa! Tot ho veig mustic! Tot 



MARIAGNA 

A la tardor no es extrany. 

tomas 
Què té la Rosina? 

MARIAGNA 

Què vols que tingui? El mateix mai que 

tu. 

tomas (acostant'S hi) 
Vaja, aixiribeix-te ! 

rosina (suplicant) 

Deixi-m! 

MARIAGNA ((IH etl Tomàs) 

No cal que t'escarracis, que no la dis- 
treuras ! 

TOMÀS 

Com s'entén que no ? 

MARIAGNA 

Estona ha que també li predico, i com 
si re ! 

tom as (agafant4a pels braços) 
Rosina: mira-m! Mira-m, dóna! 

rosina (amb gran prec) 
Deixi-m estar, oncle! 

tomas (deixant-la anar) 
Que hem renyit? 

rosina 

No. 

TOMAS 

I, doncs, com es que'm rebs tant mala- 
ment? (Amb intenció.) Que potser em con- 
fons amb els de Paltra branca de família? 

rosina (aixecant-se impulsivament) 
No! Vostè l'estima an en Francesc! 

tomas 

L'estimo i crec molt en ell ! 

ROSINA 

Tothom el critica ! 

TOMÀS 

Fóra de nosaltres tres, quasi ningú'n 
parla bé en aquest poble ! 

MARIAGNA 

Tomàs ! I aont me deixes al seu pare ? 

TOMÀS 

El seu pare? Avrat serà com l'Esteve, 
com aquest herbolari sense entranyes, que no 
més fa que ensibornar als que l'escolten... 

rosina (interrompent-lo) 
Ho sent, mare ? 

TOMÀS 

Oh! I el pitjor es que ell també visita 
malalts a casa, i els recepta, i els empotinga, 
quan mai se n'ha vistes de més fresques ! 

ROSINA 

N'està segur del que diu? 

TOMÀS 

Ho sé del cert ! 

MARIAGNA 

Ai! Que no faci un disbarat algun dia! 

TOMÀS 

Que'ls emmetzini! Que'ls mati! Fort! 
Perquè se'l creuen! Perquè són tant bèsties! 

MARIAGNA 

Peró, i en Joan? Què'n pensa de totes 
aquestes coses? 

TOMÀS 

S'ha encegat i no més fa cas dels consells 
de l'Esteve. 

MARIAGNA 

Que per ventura no porta la seva sang, 
el meu fill? 

TOMÀS 

Deixa-t de sang, de família, ni d'amor al 
pròxim! Aquell lo que vol són diners! (Carn- 
biant de to.) En fi: ja n'hem parlat prou per 
ara ! Massa que vindrà l'hora que, de tant que 
cridaré, els sords i tot me sentiran ! 

mariagna (amb gran prec) 
Per l'amor de Déu, Tomàs! No t'hi dis- 
putis amb l'Esteve! 

TOMÀS 

Que no'm dongui motius! Que no se'l 
posi a la boca an en Francesc! 

ROSINA 

Que l'ajudi! 

TOMÀS 

Si no vol ajudar-lo, que no'l perjudiqui, 
doncs! (Cambiant de to.) Bah! Bah! Anem a 
distreure-ns amb les plantes! 

rosina (agafant el teler) 
Ja vindré després. 

TOMÀS 

(anant-se' n per V esquerra del fons) 
T'espero. 

MARIAONA 

Que vas a dalt, Rosina? 

ROSINA 

Vaig a desar la feina. 

MARIAGNA 

Ara no t'hi quedis. 

ROSINA 

(anant-se n 9 amb el teler, per la primera 
porta de la dreta) 

No, senyora. 

(Simultàniament ve en Joan per la pri- 
mera porta de l esquerra. Vesteix com 
en Vacle anterior.) 



ESCENA V 
La Mariagna i en Joan 

joan 

Vaja: ja has vist avui també? i Ja has vist 
com tampoc ha comparegut ni una sola per- 
sona a fer-se visitar per en Francesc? 

mariagna 
Bé venien a la primeria! 

JOAN 

Tot per la meva cara, per ganes de com- 
plaure-m! Se creien que'l nostre fill, amb 
una mica més de preàmbul, seria, si fa no 
fa, com jo! 

MARIAGNA 

Ja ho es, home! 

JOAN 

No! Ell, en moltes cases, en comptes de 
cobrar les visites, encara ha donat diners per 
aliments! 

MARIAGNA 

Se tractaria de families pobres. 

joan (amb sarcasme) 

Vol ser humanitari! Vol guanyar-se les 
simpaties amb actes de caritat! 

MARIAGNA 

^Per què no'l guies tu, que tens més ex- 
periència? 

JOAN 

No m'escolta. En tot va a la seva. En lloc 
d'entretenir els malalts, com fan tots els 
metges, s'afanya a curar-los depressa, estal- 
viant els remeis! I no es pas aquest el cami! 
La gent vol que receptis, que receptis força! 
Per xò li ha vingut el descrèdit! Per xò han 
dubtat del seu saber! I ara un, ara un altre, 
tots els meus parroquians s'han fos, deixant- 
lo, en cosa de quatre mesos, com aquell qui 
diu tot sol ! 

MARIAGNA 

No veus que es tant jove! 

JOAN 

^De què li serveixen, doncs, els estudis i 
la ciència que li suposaven? No més es bo 
per trasbalsar el poble, enemistant-se amb 
tothom per mor d'això que'n diuen higiene! 
Vaja! Ja no tinc més calma per contemplar 

amb els braços plegats com tot lo que jo he 
aixecat s'enruna i se'n va a terra! 

MARIAGNA 

Aviat perds les confiances, tu, també! 

JOAN 

(anant a mirar a la primera porta de V esquerra) 
Ont es ara? (Amb sarcasme.) Que es a 
passar la visita, la seva gran visita? Aviat no 
podrà donar l'abast! Aviat haurà d'anar en 
cotxe i posar ajudant! Té tres malalts, tres! 

mariagna (conciliadora) 
No'm creia que'n tingués tants, en un 
poble sanitós com aquest. 

JOAN 

Sort dels aconductats que jo li he propor- 
cionat. Però ja veuràs, quan caigui l'anyada, 
com tots el deixaran. 

MARIAGNA 

No, home, no! Pensa que'l metge vell ja 
no visita... 

joan (interrompent-lo) 
Si ara que'l paguen, apenes l'envien a 
buscar... 

MARIAGNA 

Perquè no'l necessiten. 

JOAN 

Ont es, te dic? 

MARIAGNA 

Al seu despaig. 

JOAN 

Sembla que vetlli la mort, cada tarda, tot 
sol, tancat allà dins! 

MARIAGNA 

Potser repassa'ls llibres. 

JOAN 

Els llibres li daran pa! 

MARIAGNA 

Potser estudia... 

JOAN 

Tant estudiar, tant estudiar, i a ningú sab 
fer-se simpàtic! 

MARIAGNA 

Que no es ben amable? 

JOAN 

Massa i tot! Però'l públic no se'n paga de 
manyagueries! Poc hi fa que un tracti 'ls seus 
parroquians a baqueta, si ells se creuen 
que'ls endevines la malaltia i els encertes el 
remei! Millor que no'ls amoixis ni'ls vagis 
amb gaires modos! Això, als seus ulls, enca- 
ra't dóna força, perquè's pensen que no'ls 
necessites per re ! 

MARIAGNA 

Les bones paraules fan menjar els malalts. 

JOAN 

La por de morir els fa menjar! 

MARIAGNA 

Mira, Joan: tu t'escoltes molt a l'Esteve... 

JOAN 

Sí que me l'escolto! I què? Es el meu 
germà! 

MARIAGNA 

No negaré que no't porti voluntat... 

JOAN 

I molta que me'n porta ! 

MARIAGNA 

Potser no tanta com te sembla. 

JOAN 

En què't fixes? 

MARIAGNA 

En que, si t'estimés com tu't figures, mai 
t'hauria dit allò que va dir-te'l dia que vas 
fer el pensament de retirar-te. 

JOAN 

Va ser un cop de gènit ; va ser una fogue- 
rada! 

MARIAGNA 

L'Esteve, a obrar com de família, tenia 
de veure que perjudicava an en Francesc. 

JOAN 

Que l'ha complerta aquella menaça? 

MARIAGNA 

No ho sabem. Però puc assegurar-te que 
an ell no li agrada gens que'l noi sigui metge. 

JOAN 

Lo que no li agrada — i pensa com jo — 

es que s'hagi quedat en aquest poble de mala 
mort! 

MARIAGNA 

Ajudeu-lo tots dos! Feu-li propaganda! 

JOAN 

Prou que m'escarraço recomanant-lo als 
meus coneguts que encara'm consideren! 
Prou que'l poso als núvols, explicant-los que 
es un xicot molt entès, que sab déu vegades 
més que jo ! Però tots ells — que pel respecte 
que'ls mereixo no gosen contradir-me -—me 
contesten fredament que sí, quedant-se ben 
convençuts de que tot m'ho fa fer l'amor 
de pare. 

MARIAGNA 

Tu vés-ne parlant bé d'en Francesc... 

joan (amb emoció i orgull) 
Es a mi que'm volen! Mira: no puc sor- 
tir al carrer que no m'aturi algú pregant-me 
que vagi a casa seva a donar una mirada a un 
malalt que fa llit. 

mariagna (amb dolor) 
Que ho dius de debò? 

JOAN 

Aquest dematí, — sense anar tant lluy, 
— aquest dematí, que m'he arribat, tot pas- 
sejant, fins al bosc d'en Fius, en sent aprop 
de la Torra Roja'm topo amb la Susagna, la 
viuda d'en Puigvert... 

mariagna (interrompent-lo) 
I què ha passat? 

JOAN 

Ha passat que, al veure-m, ha romput a 
plorar tota desconsolada. «Què tens, noia, 
què tens?», he fet jo desseguida: «Ah! 
Senyor Joan! Quin castic que se li espera!», 
m'ha respost. «Per quin motiu?», he dit 
jo, somrient. «Com m'ha deixat morir el 
meu home! ^Per què, tenint la gràcia del cel 
per curar tots els mals, no va voler donar- 
me un remei pel pare dels meus fills?» 

MARI AGNA 

Pobreta ! 

JOAN 

Això'm succeeix cada dia, a cada pas que 
dono! Jo no'n tenia idea de la gran fè que la 
gent han posat en mi! Avui que no visito la 
veig més clara, la veig més forta que abans 
la seva fè! Fins m'impressiona! Fins m'es- 
panta, perquè'm temo que tots els que enca- 
ra'm veneren, desenganyats, no acabin per 
maleir-me! 

MARIAGNA 

No ho creguis! No ho creguis pas! 

JOAN 

Jo'ls anyoro'ls meus malalts ! Jo'm migro 
i em neguitejo per veure-m de nou voltat 
d'ells, mirant-me amb aquells ulls compas- 
sius, demanant-me salut! (Mirant cap a la 
primera porta de V esquerra.) Ah ! Mira ! 

mariagna (acostant-se an ell) 
Què hi ha? 

joan (anant al peu de la porta) 
Ara'n surt un del despaig! 

mariagna (mirant enlaire) 
Gràcies a Déu ! 

JOAN 

Un altre ! 

MARIAGNA (joiosa) 

Ho veus ? 

(En aquest moment torna la Rosina per • 
la primera porta de la dreta, quedant- 
se extatica mirant el seu pare.) 



ESCENA VI 
Els mateixos, més la Rosina 

JOAN 

Són en Valentí i l'Agnès ! Els que m'anyo- 
ren més! 

MARIAGNA 

Sí que són ells! 

JOAN 

Bona senyal! Ja estic content! 
rosina (acostant-s'hi) 

Pare... 

JOAN 

(girant-se, sense adonar-se de la Rosina, amb els 
ulls espurnejants d 9 alegria) 
Ja estic content, Francesc! 

ROSINA 

Per què aquesta alegria? 

JOAN 

Per ell, pel meu fill! Ja tornen a trobar- 
lo '1 teu germà! Ara ha vingut en Valentí, el 
més malalt de tots ! 

ROSINA 

Tant es! 

MARIAGNA 

Per què ? 

ROSINA 

Ja es tard! Ja no hi ha esperança per en 
Francesc! 

JOAN 

£11 el curi an en Valenti! £11 li salvi la 
vista, com jo li hauria salvada, i ja veuràs com 
se parla del seu saber i tot el poble'l respecta ! 

rosina (amb ironia trista) 
Ell no pot fer miracles, pare! 

< 

JOAN 

Per què no ? 

ROSINA 

Es massa bo per fer miracles! 

JOAN 

Amb lo que ha estudiat... 

ROSINA 

No sab prou ! 

joan (admirat) 
Per què ho dius? 

8 

ROSINA 

No sab prou per competir amb vostè! 

JOAN 

Com parles, filla! (Agafant-la per un 
braç.) Digues la veritat ! 

MABIAGNA 

(interposant-se entre 9 Is dos) 

Joan ! 

joan (fent -la apartar) 
Deixa! (A la Rosina.) Digues la veritat, 
Rosina! Que't creus que jo li he fet cap mal 
an en Francesc? 

ROSINA 

Vostè, no! La fè que vostè inspira'l 
mata! 

JOAN 

Lafè? 

ROSINA 

La fè dels ignorants i l'egoisme d'un 
home! 

JOAN 

Per qui parles? Pel teu oncle Esteve? 

ROSINA 

Si! No li nego. 

JOAN 

Ell l'estima tant com nosaltres an en 
Francesc ! 

ROSINA 

No ho demostra, doncs! 

JOAN 

Qui t'ho ha dit ? 

MARIAGNA 

Deixeu-ho córrer! 

JOAN 

Qui es aquest malpensat que t'enverina'l 
cor? 

ROSINA 

Ningú! Jo m'ho penso! 

joan (a la Mariagna) 
Tot es cosa del teu germà, d'aquest guar- 
dià gelós de casa nostra! 

ROSINA 

Li repeteixo que no ! 

JOAN 

Que sí! Es ell qui t'ha ensibornat! Es ell 
qui'ns fa viure malament a tots! (Veient an 
en Tomàs que atravessa l'hort.) Ah! Mira-te'l, 
el buscador de raons! ( Anant-se' n corrent per 
la porta de V esquerra del fons.) Mira-te'l ! 

MARIAGNA 

(sobressallada, amb gran prec) 
Joan ! Per l'amor de Déu ! 

joan (desapareixent) 
No'm diguis re ! 

mariagna 

(desde'l peu de la porta del fons, mirant a fóra) 
Enteniment, Joan! 

ESCENA VII 
La Mariagna i la Rosina 

ROSINA 

Mare! 

mariagna 
Rosina! Filla meva ! 

ROSINA 

Que han de patir els que són bons! 

MARIAGNA 

No ploris! No tinguis por! (Abraçant-la 
i amoixant-la.) Ja li passarà desseguida. 

( Per la primera porta de l'esquerra com- 
pareix I* Esteve, atrafegat com sempre. 
Vesteix igual que en Pacte anterior.) 



ESCENA VIII 
Les mateixes, mès l'Esteve 

ESTEVE 

Hola! 

MARIAGNA 

(desprenent-se dels braços de la Rosina, girant-se) 
Ah! Ets tu, Esteve? 

ESTEVE 

Ont es aquell? Que no ha tornat encara? 

MARIAGNA 

Si. 

(Part de fóra, com si disputessin, se sent 
en Joan i en Tomàs que enraonen en 
veu alta.) 

ESTEVE 

(al sentir an en Joan i en Tomàs) 
Què són aquests crits? Què tenen aquells 
dos allà fóra? 

MARIAGNA 

Re. Deixa-ls estar. 

ESTEVE 

Veiam. 

MARIAGNA 

No ! No hi vagis, Esteve ! 

ROSINA 

No afegeixi llenya al foc! 

ESTEVE 

Jo! Per què m'ho dius? Que't penses que 
no tinc seny? 

MARIAGNA 

Que l'has de veure an en Joan? 

ESTEVE 

Per xò he vingut. 

MARIAGNA 

Espera-t, doncs. (Desapareixent per la 
porta de l'esquerra del fons.) Vaig a dir-li que 
vingui. 

ESTEVE 

Tu mateixa. 

ESCENA IX 

■ 

La Rosina i l'Esteve 

ROSINA 

(fent acció d' anar-se n per la primera 
porta de la dreta) 
Ja veurà, mentres vostè... 

esteve (interrompent-la) 
Ont vas, Rosina? 

ROSINA 

Dispensi... 

ESTEVE 

Que no vols donar-me conversa? 

(Part de fóra, en el mateix to que de 
primer, se sent en Joan i en Tomàs 
ques disputen, destacant la veu conci- 
liadora de la Mariagna.) 

ROSINA 

Per què no? 

ESTEVE 

■ 

No'm deixi-s sol, dóna. 

rosina (amb ironia fina) 
No hi trobo cap inconvenient. 

ESTEVE 

Com parles, noia! 

(Per la porta de la dreta del fons compa- 
reixen en Joan i la Mariagna enrao- 
nant,) 

ESCENA X 
Els mateixos, més en Joan i la Mariagna 

joan (a la Mariagna) 

Jo ho acabaré! Jo't juro que ho acabaré 
aviat ! 

mariagna 
Però, home, no siguis així! 

ESTEVE 

Què tens, Joan ? Que te n'han fet alguna 
de crespa? 

joan (fingint serenitat) 
Què hi ha, Esteve, què hi ha? 

ESTEVE 

Ont es en Francesc ? 

mariagna 
Al seu despaig. 

esteve (an en Joan) 
Voldria parlar amb vosaltres dos. 

JOAN 

Rosina: vés, digues al noi que vingui, 
que'l seu oncle'l demana. 

(La Rosina desapareix per la primera 
porta de V esquerra.) 

ESCENA XI 
Els mateixos, menys la Rosina 

MABIAGNA 

Per què no aneu allà, amb ell? 

JOAN 

Que vingui aquí! No vui estar-hi entre- 
mig dels seus llibres i els seus diplomes, que 
sembla que m'escarneixin i em facin bava- 
rotes ! 

MARIAGNA 

Espereu que hagi acabat la visita. 

JOAN 

Ditxosa visita ! 

MARIAGNA 

Vés ara per què heu de destorbar-lo! 

JOAN 

Primer som nosaltres que'ls malalts... 
que no vénen. 

ESTEVE 

Això rai! Si us sembla, ja tornaré una 
altra hora. Si no fos perquè... 

JOAN 

Calla, que'l tenim aqui. 

(Per la primera porta de V esquerra venen 
la Rosina i en Francesc. Aquest porta 
jaqué negre.) 

ESCENA XII 

Els mateixos, més la Rosina 
i en Francesc 

FRANCESC 

Me demanava, pare ? 

JOAN 

Jo, no. El teu oncle, que no sé què ha 
de dir-te. 

ESTEVE 

(mirant amb recel a la Mariagna i la Rosina) 
No es cap cosa que no pugui sentir-la 
tothom... 

MARIAGNA 

(fent acció d'anar-se'n per la primera porta 

de la dreta) 
Que'm necessites, Joan? 

JOAN 

Que te'n vas? 

MARIAGNA 

Si: vaig a endreçar una mica'ls dalts. 

ESTEVE 

Per mi ja pots quedar-te. 

MARIAGNA 

Gràcies. Que véns, filla? 

ROSINA 

Sí, mare. 

JOAN 

Rosina! 

ROSINA 

Què mana? 

JOAN 

Vés allà fóra a amoixar el teu padrí. 
(La Rosina desapareix per la porta de 
l'esquerra del fons,) 

MARIAGNA 

D'aquí després, Esteve. 

ESTEVE 

Adéu, Mariagna, adéu. 

JOAN 

Es a dir que te'n vas? 

MARIAGNA 

Si't sembla que'm quedi... 

JOAN 

Fes com coneguis. 

ESTEVE 

No estiguis per nosaltres, que no hem 
de tractar re d'importància. 

MARIAGNA 

(desapareixent per la primera porta de la dreta) 
Aniré a fer feina. 

ESCENA XIII 
En Joan, l'Esteve i en Francesc 

joan (després d'un curt silenci) 
Bé: què hi ha, Esteve? 

ESTEVE 

Venia de part de la família de l'hereu 
Bertrana... 

JOAN 

(interrompent, an en Francesc) 
Tu: com segueix? Encara no va millor 
del tifus aquell xicot? 

FRANCESC 

Ahir cap al tard tenia quaranta graus de 
temperatura. 

JOAN 

(anant amunt i avall de Y escena) 
I què? Què't sembla que s'ha de fer? 

FRANCESC 

Li darem banys freds. 

joan (horroritzat) 
Banys freds a un malalt que s'arbora? 

ESTEVE 

Que vols matar-lo? 

FRANCESC 

No es cap disbarat. L'aigua freda li rebai- 
xarà la febre. 

joan (en un arranc, a l'Esteve) 
Vés: diga-ls que li posin desseguida... 

Francesc (interrompent-lo) 
Què va a receptar? 

JOAN 

Un remei dels meus! 

FRANCESC 

Però, home, deixi-s de tonteries, que no 
li poden fer re! 

JOAN 

Més que'ls banys! 

ESTEVE 

Es clar que sí! 

FRANCESC 

Però, per què ho diuen això? En nom de 
què parlen vostès? 

ESTEVE 

Bé... (Pausadament i en to conciliador.) 
Que no podrieu tenir una consulta? 

Francesc (amb estupefacció) 
Nosaltres? 

JOAN (amb satisfacció interna) 
Jo i en Francesc? 

ESTEVE 

Sí. Per xò m'han vingut a trobar... 

joan (ufanant-se) 
No hi seria per demés. (Mirant fixament 
an en Francesc.) Què't sembla a tu? 

Francesc (pausadament) 
Una junta vostè i jo? 

JOAN 

Que no ho trobes acertat? 

ESTEVE 

Amb la pràctica d^ Pun i el saber de 
l'altre... 

FRANCESC 

(interrompent-lo, amb indignació) 
Que no tenen confiança en mi? 

esteve (pausadament) 
Sí que n'hi tenen ! Però es allò que's diu, 
que hi veuen més quatre ulls que no pas dos. 

JOAN 

Devegades un no atina, i jo, encara que 
no sigui com tu... 

Francesc (sense convicció) 
Vostè, realment, es un home d'experien- 
cia, amb intuició mèdica i tot. 

JOAN 

I doncs? 

FRANCESC 

(molt violent i en veu baixa) 
No es professional. 

ESTEVE 

Això no importa! 

Francesc (amb molta intenció) 
Sí que importa, sí! 

ESTEVE 

Val més el cop d'ull del teu pare que 
tota la ciència dels llibres. 

FRANCESC 

Però que no comprenen que no pot ser 
lo que'm proposen ? Que no ho veuen que 
si accedís seria inutilisar-me jo mateix? 

ESTEVE 

Noi, tu no faràs casa! 

FRANCESC 

Que'l complauria un altre? 

JOAN 

Tu ets fill meu ! 

ESTEVE 

Pagant, i d'una manera reservada, tants 
com ne vulgués el complaurien ! 

FRANCESC 

De metges? 

ESTEVE 

Sí, de metges! 

FRANCESC 

No ho cregui. Serien curanderos amb 
titol ! 

JOAN 

Com molts que jo'n conec ! 

esteve (an en Joan) 
Tant negociants com tu ! 

FRANCESC 

Tot lo més sagrat té profanadors! Encara 
hi ha mercaders al temple ! 

ESTEVE 

Que es cap rebaix aconsellar-se amb el 
pare? 

FRANCESC 

En aquest cas no m'enalteix gens! 

ESTEVE 

Nosaltres tot ho fem pel teu bé. 

JOAN 

Per apuntalar-te. 

ESTEVE 

En aquest poble — serà una injustícia — la 
gent no hi té gaire fé en tu. Potser et troben 
massa jove, encara. 

JOAN 

(en un arranc dramàtic) 
Francesc! Digues la veritat! Per què vas 
voler establir-te aquí ? 

Francesc (sense convicció) 
Per rellevar-lo a vostè. 

JOAN 

(donant un cop damunt de la taula) 
Ments ! 

FRANCESC (sofocat) 

Pare ! 

JOAN 

Te repeteixo que ments! Tu no hi has 
pensat mai en descansar-me! Tu, d'una 
manera encoberta, has volgut privar-me les 
accions ! 

FRANCESC 

Es cert! Aquesta ha estat la meva honra- 
da intenció! M'es molt violent mentir! 

joan (fóra de si) 
I per xò m'he gastat tants diners? Per 
veure-m escarnit pel meu fill he hagut de 
desentranyar-me tant? 

ESTEVE 

I total per què? 

JOAN 

Per perdre-ho tot ! 

FRANCESC 

O per salvar-ho tot ! 

JOAN 

Per tothom encara sembla que siguis 
estudiant. 

FRANCESC 

Sempre se n'es, quan se vol saber. 

JOAN 

I, doncs, de què t'han servit els estudis? 

FRANCESC 

Per exercir la carrera dignament, sense 
amparar-me amb l'engany o amb Pignoran- 
cia dels altres. 

ESTEVE 

Ens insulta, Joan ! 

JOAN 

No vas pas bé, no vas pas bé, Francesc! 

FRANCESC 

Què vol que faci? 

JOAN 

Lo que feia jo, lo que fan tots els metges: 
tancar el cor i parar la mà! 

FRANCESC 

Jo no sé viure automàticament. 

joan (amb brusquetat) 
No'm vinguis amb savieses ! 

FRANCESC 

En quin concepte'm tenen vostès? 

esteve (pausadament) 
Per mi no més te falta món. 

JOAN 

Jo, dubto. 

FRANCESC 

De què ? 

JOAN 

De tu. Fins avui no he vist encara que 
demostressis el teu saber. 

FRANCESC 

Oh ! Els pares no més creuen en els fills 
imbècils! 

JOAN 

I en els que s'enginyen... 

esteve (interrompent-lo) 
En fer diners, tot fent-se homes! 

JOAN 

Ah! Ara que parlem de diners... 

esteve (amb vivacitat) 
Què hi ha? 

JOAN 

Vine: puja a dalt, que t'ensenyaré lo 
que'm costa haver donat carrera an en Fran- 
cesc! 

ESTEVE 

Massa que ho suposo ! 

JOAN 

Vine, home, que'm repassaràs els comptes. 

ESTEVE 

Deixa-ho per un altre dia. 

JOAN 

Vui que vegis el meu sacrifici. 

FRANCESC 

Vagi, oncle, vagi. (Amb energia, dirigint- 
se al seu pare.) Acabi-m d'humiliar-me i d'a- 
vergonyir-me ! Sempre 'm retreu el mateix! 
Sembla que jo sigui un explotador vulgar 
dels seus interessos ! 

JOAN 

Sí que ho ets ! 

FRANCESC 

Ja li tornaré tot lo que ha fet per mi ! 

JOAN 

No't demano re! 

FRANCESC 

No m'ho tiri més en cara, doncs ! 

joan (reprimint-se) 
Està bé. Deixem-ho corre! 

ESTEVE 

Sí: valdrà més. 

FRANCESC 

Vaig a acabar la visita. 

JOAN 

Tu mateix, fill! 

(En Francesc se'n va per la primera porta 
de F esquerra.) 



ESCENA XIV 
En Joan i l'Esteve 

joan (molt aclaparat) 
Això es un càstic ! 

esteve (en veu baixa) 
M'haguessis cregut a mi! 

JOAN 

(després d'un curt silenci, en un arranc) 
Jo, jo tinc la culpa de tot! (Anant-se n 

per la primera porta de la dreta.) No m'ho sé 

acabar ! 

esteve (interropenUlo) 
Bé: com quedem d'allò de la consulta? 

joan (desapareixent) 
Deixa-m estar sol ! 

esteve (seguint-lo) 
Però, escolta! 

joan (de dintre estant) 
No m'ho sé acabar, no m'ho sé acabar lo 
que'm passa ! 

(En Joan i VEtieve desapareixen per la 
primera porta de la dreta. Simultà- 
niament, per Y esquerra del fons, com- 
pareixen, enraonant, la Rosina i en 
lomàs.) 

ESCENA XV 
La Rosina i en Tomàs 
tomas 

(del fons estant, sense entrar a l'escena) 
No; permet-me, Rosina, que'm distregui 
aquí a l'hort. 

rosina (amb gran prec) 
Però, vingui, home! 

tomas 

Ja vindré després. 

(Se sent an en Valentí i l'Agnès que de- 
manen.) 

VALENTÍ 

Ave Maria... 

AGNÈS 

Mariagna. 

(Per la primera porta de la dreta torna 
la Mariagna aixugant-se'ls ulls.) 

tomas (a la Rosina) 
Vés, que demanen. 

ROSINA 

Qui deu ser? 

TOMAS 

( desapareixent per V esquerra del fons ) 
Entornem's-en amb les flors. 

( Compareixen en Valentí i V Agnès per la 
primera porta de V esquerra. Vesteixen, 
si fa no fa, com en Vacte anterior,) 

ESCENA XVI 

• 

La Rosina, la Mariagna, en Valentí 

i l'Agnès 

AGNÈS 

(desde'l peu de la porta, no gosant entrar) 
Ave Maria... 

ROSINA 

Miri, mare. 

mariagna (somrient) 
Endavant. 

agnès (entrant) 
Amb permis. 

MARIAGNA 

Que uo gosàveu entrar? 

AGNÈS 

Esperàvem que sortís el vostre home. 

MARIAGNA 

Què's conta de nou? 

AGNÈS 

No fa gaire que hem vingut a trobar en 
Francesc, per si podia donar-nos un bon 
ca mi. 

rosina (amb alegria) 
Sí que us el donarà! Confieu-hi! 

VALENTÍ 

Que es aquí en Joan? 

MARIAGNA 

Sí. Que vols parlar-hi? 

VALENTÍ 

Si's digna escoltar-me... 

MARIAGNA 

Per què no? 

VALENTÍ 

Me sembla que sento la seva veu. 

MARIAGNA 

Es a dalt. Deixa-m dir-li que baixi. 
( Anant-se' n a la primera porta de la dreta.) 
Seieu, mentrestant. 

VALENTÍ 

No estem pas cansats. 

mariagna (fent un crit) 

Joan! (Curt silenci.) Baixa, que't dema- 
nen. 

AGNÈS 

No'l destorbeu, si té feina. 

(La Mariagna no's mou del peu de V es- 
cala,) 

rosina (oferinl·los cadires) 
Sèu, Valenti. Sèu, Agnès. 

AGNÈS 

(agafant la seva cadira, sense asseure-s) 
Gràcies, Rosina. (Aconduint an en Valentí 
per un braç, per fer-lo seure.) Veiam, noi. 

VALENTÍ 

Seiem, doncs. 

AGNÈS 

Potser haurem vingut en mala hora. 

ROSINA 

No. (An en Valentí.) I tant mateix t'has 
determinat a fer-te visitar pel meu germà? 

VALENTÍ 

Aquesta no'm callava mai. I com que en 
Joan, no entenc per què, per més que li 
demano, ja no vol curar-me... 

ROSINA 

Què us ha dit, què us ha dit en Francesc? 

VALENTÍ 

Poca cosa. Amb bones raons se'ns ha 
tret del davant. 

AGNÈS 

Ens ha aconsellat que anéssim a Barce- 
lona... 

VALENTÍ 

Com la primera vegada. 

mariagna (cridant) 
Baixa, home, que t'esperen ! 

ROSINA 

I com te trobes, Valentí? 

VALENTÍ 

Quan estava en mans del teu pare's pot 
dir que ja hi veia una mica. Semblava com 
si no més hi tingués una boira molt espessa 
davant dels ulls. Ara gairebé no hi veig gens. 

ROSINA 

I per qué no ho fas lo que t'aconsella en 
Francesc ? 

VALENTÍ 

Oh! Què vols que't digui? 

ROSINA 

Que no hi tens confiança? 

VALENTÍ 

Jo estic per en Joan. 

(Per la primera porta de la dreta compa- 
reix en Joan molt emmurriat.) 

ESCENA XVII 
Els mateixos, més en Joan 

joan (an en Valentí i V Agnès) 
Hola, nois! 

VALENTÍ 

(amb vivacitat, volent aixecar-se) 
Déu vos guard ! 

JOAN 

No't moguis, Valentí! Ja estàs bé! 

Valentí (tornant a seure) 
Gràcies. 

(La Rosina presencia aquesta escena, sense 
dir re, amb inquietut, nerviosa, uns 
moments amb pietat veient la situació 
ien Valentí, altres indignada davant 
la manera d'obrar del seu pare.) 

JOAN 

Que véns de trobar el meu fill? 

VALENTÍ 

Estona ha que n'hem sortit. 

JOAN 

Què t'ha receptat? 

VALENTÍ 

Re! 

(L Agnès s 9 aixuga 9 ls ulls.) 

joan (en veu concentrada) 
Què t'ha dit, doncs? 

VALENTÍ 

Que'm fes mirar per un especialista, que 
no tingués por, i que'm posseís de paciència! 
De paraules dolces no'n vulgueu més ; però 
de remei, cap! 

AGNÈS 

Diu que no es qüestió seva. 

VALENTÍ 

No deu haver estudiat prou. 

JOAN 

Que es extrany! Jo vaig recomanar-li en 
gran manera que hi prengués força interès 
en tu. Bé: no desconfiem. Ja li parlaré. 

VALENTÍ 

Es inútil ! 

MARIAGNA 

Qui sab, home! 

joan (en el mateix to de primer) 
Quantes vegades t'ha vist? 

VALENTÍ 

Amb la d'avui, dugués. 

joan (també en veu concentrada) 
Quan va ser la primera? 

VALENTÍ 

Al cap de vuit dies de vós haver-me des- 
pedit. 

joan (en el mateix to) 
I què has fet en tot aquest temps? 

VALENTÍ 

He anat cursant l'aigua de Santa Llúcia. 

JOAN 

Què més ? 

VALENTÍ 

Cada vespre, abans de ficar-me al llit, 
m'he posat als ulls uns draps de tela xopats 
amb aigua de flor de sauc. 

AGNÈS 

I allò, que no li expliques? 

JOAN 

Què? 

VALENTÍ 

Ah! Sí! Dia per altre m'hi he aplicat una 
pomada que va proporcionar-me l'Esteve. 

JOAN 

I què n'ha resultat? 

VALENTÍ 

Al principi semblava com si m'aclarís la 
vista; però al cap d'uns quants dies, com 
que no'm feia res, ho vaig deixar córrer. 

JOAN 

I ara, doncs, què determines? 

agnès (amb gran prec) 

Doneu-nos un consell! Què faríeu vós 
en ei nostre lloc? 

JOAN 

(després de vacilar una estona) 
Jo, si m'heu de creure... 

VALENTÍ 

(esperant, amb fè, la resposta) 
Digueu, Joan, digueu. 

JOAN 

(repensant-se, en veu baixa i tremolosa) 
El millor serà esperar-se fins que jo 

m'hagi entrevistat amb el noi. Devegades un 

se malfixa... 

VALENTÍ 

I vós que no podríeu donar-me una mi- 
rada? 

JOAN 

Jo? 

VALENTÍ 

Si. Per què heu de ser tant toçut? 

JOAN 

Jo... ja sabs que no visito a ningú. 

VALENTÍ 

Però, ben considerat, me deixeu a les 
palpentes, 

JOAN 

Per què ho dius? 

valenti (posant-se violent) 

Perquè, havent començat la cura, tenieu 
l'obligació d'acabar-la! 

joan (després d'un gran esforç) 
No puc! 

Valentí (en un esclat de sentiment) 
Vós heu faltat amb mi ! 

joan (amb sorpresa i indignació) 
Com s'entèn ? 

Valentí (aixecant-se , irat) 
Sí: vós heu faltat amb mi, Joan ! Lo que 

vós heu fet no ho fa ningú que tingui bons 
sentiments! 

JOAN (ofès) 

Valentí ! 

MARIAGNA 

Fill meu! 

agnès (an en Valentí) 
No t'exaltis, que no't convé! 

valentí (amb molta emoció) 
No! No que no ho fa ningú, això d'aban- 
donar a un pobre malalt com jo! Fos ric! 

joan (indignant-se) 
Així'm pagues? 

AGNÈS 

Perdoneu-lo! 

VALENTÍ 

Soc agrait, soc més agrait que vós! Els 
pobres paguem amb el cor i amb la vida! 
(Esclatant en un plor convulsiu.) Torneu-me la 
vista i la claredat! Torneu-me la llum, Joan ! 
O, sinó, mateu-me, que soc massa jove per 
haver de quedar per sempre més així! 

AGNÈS 

Vaja, vaja: no t'afectis... 

JOAN 

(acostant'S 9 hi t molt emocionat) 
Bé: no't desesperis, no t'espantis, home 
Confia en el meu fill... 

VALENTÍ 

No! No! Jo us vui a vós! Jo no més 
tinc fè en vós! 

AGNÈS 

Mireu-li'ls ulls! (Amb grati prec.) Doneu- 
li aquest consol ! 

mariagna (també amb gran prec) 
Sí, fes-ho! Ja no li sabrà greu al noi! 

VALENTÍ 

No'm feu sofrir d'aquesta manera! 

AGNÈS 

Tingueu-li una consideració més! 

JOAN 

( tremolant d'emoció i agafant an en Valentí per 
sota la barba, per aixecar-li 7 cap) 

Veiam. 

(La Rosina, commoguda i indignada a 
l'hora, se'n va per la porta de l'esquerra 
del fons. Simultàniament, per la ma- 
teixa mà, compareix en Tomàs, que- 
dant-se apoiat d'esquena al bufet, bran- 
dant el cap amb indignació. També ve 
l'Esteve per la primera porta de la 
dreta.) 



ESCENA XVIII 

La Mariagna, l'Agnís, en Joan, 
en Valentí, en Tomàs i l'Esteve 

Valentí (en un to d'infant aviciat) 
Torneu-me la llum! O, sinó, mateu-me, 

que soc massa jove per haver de quedar per 

sempre més així! 

(En aquest moment compareix en Fran- 
cesc, sense res al cap, per la primera 
porta de V esquerra. Al veure al seu 
pare fent un regoneixement an en Va- 
lentí en els ulls, se queda parat, com 
ert, al peu de la porta. En Joan també 
s'impressiona molt.) 



ESCENA XIX 
Els mateixos, més en Francesc 

VALENTÍ 

Què teniu, Joan? Sembla que tremoleu! 
(En Francesc, molt amoinat, desapareix, 
mirant abans al seu pare, per la segona 
porta de l'esquerra. En Tomàs tws 
mou del mateix lloc.) 



ESCENA XX 
Els mateixos, menys en Francesc 

JOAN 

(sofocat i amb vacilació després d'un curt silenci) 
Ja ho tinc per vist. 

VALENTÍ 

Q.uè us en sembla? 

AGNÈS 

Pot curar-se? 

JOAN 

Jo'm penso que sí. 

(Torna en Francesc, amb el barret posat 
i un bastó a la mà, dirigint-se cap a la 
primera porta de V esquerra.) 



ESCENA XXI 
Els mateixos, més en Francesc 

JOAN 

(aixis quél seu fill es al peu de la porta) 
Francesc... 

Francesc (girant-se) 
Què mana? 

JOAN 

Que vas a passar la visita? 

FRANCESC 

Sí, senyor. 

JOAN 

Espera-t un moment, si't plau. Ja hi ani- 
ràs desseguida. 

FRANCESC 

(treient-se'l barret i anant a dcixar-lo a la 
segona porta de V esquerra) 

Estic a les seves ordres. 

ESCENA XXII 
Els mateixos, menys en Francesc 

valentí (després d'un curt silenci) 
I, ara, què voleu que faci, Joan? 

joan (sense posar-hi atenció) 
Vés seguint amb allò que m'has dit. 

AGNÈS 

Està bé. 

VALENTÍ 

Que puc tornar demà? 

joan (amb aturdiment) 
Com coneguis. 

(Torna en Francesc, quedant-se al fons 
mirant amb compassió an en Valentí.) 



ESCENA XXIII 
Els mateixos, més en Francesc 

VALENTÍ 

Sent així, ja'ns en podem anar, oi? 

JOAN 

Sí, sí, aneu's-en. 

VALENTÍ 

Gràcies, Joan ! I perdoneu si us he ofès. 

10 

JOAN 

Ja estàs perdonat. 

VALENTÍ 

No sabia'l que'm deia! La mateixa des- 
esperació, sabeu? 

JOAN 

(amb brusquedat i emoció) 
No'm donguis tantes satisfaccions! Vés, 
vés cap a casa teva. 

valentí (ananUsén) 
D'aquí demà, doncs. 

JOAN 

Sí, home, sí! 

AGNÈS 

Que s'hi conservin. 

Francesc (en veu baixa) 
Passar-ho bé. 

VALENTÍ 

Ja estic més satisfet. 

MARIAGNA 

Para compte, noi. 

agnès (an en Valentí) 
Vine, vine. (Donant-li la mà.) Segueix-me 
a mi. 

(En Valentí i V Agnès desapareixen per la 
primera porta de l'esquerra. Llarg 
silenci. En Joan està aclaparat.) 

Els mateixos, menys en Valentí 

i l'Agnès 

(En Francesc mira'l seu pare en actitut 
acusadora.) 

tomas 

(després d'un curt silenci, en un esclat 
d* indignació) 

Joan dels Miracles: insulta-ra ara, si co- 
neixes! Nega-ho que fas guerra al teu fill! 

joan (aterrat) 
Dispensa, Francesc. 

Francesc (serenament) 

Com vàrem quedar amb vostè? Que ja 
no recorda'l que'm va prometre? 

• (Torna la Rosina, molt apesaraL·.) 

joan (an en Francesc) 

Jo'm resistia; però aquell xicot — no sé 
quina taleia té en mi — m'ha demanat per 
misericòrdia que li dongués una mirada... 
(La Rosina, després de mirar, acusadora, 
el seu pare, s'asseu en el canapè de la 
dreta.) 

MARIAGNA 

Així se n'ha anat més content! 

TOMÀS 

Per aquestes coses ja es prou bo en 
Francesc! 

joan (irat) 
També ho soc jo ! 

TOMÀS 

Tu no tens estudis! 

JOAN 

Ni falta que'm fan! 

tomas (amb sarcasme) 
Per xò ets tant savi ! 

mariagna (amb gran prec) 
No us disputeu més! 

FRANCESC 

Vaja, homes, vaja! (An en Tomas.) I 
vostè faci'l favor... 

tomas (interrompent-lo) 
No vui que ningú 't trepitgi ! 

JOAN 

Vés-te'n a un altre poble, fili meu ! 

mariagna (amb sobressalt) 
Què dius, Joan? 

JOAN 

Aqui, mentres jo visqui, no arrelaràs 
mai! Mira'l marit de l'Agnès! 

FRANCESC 

Pobre xicot! Com ha perdut el temps! 

joan (aterrat) 

Per què? 

FRANCESC 

Si vostè fos metge ja ho hauria vist que 
tenia la retina despresa de les altres mem- 
branes, i que al principi podia curar-se. 

ESTEVE 

Els seus ulls són bonics. 

FRANCESC 

Tots aquests malalts els hi tenen. 

JOAN 

I no hi ha remei? 

FRANCESC 

Ha fet tard ! Es cego ! 

mariagna (horroritiada) 
Verge Santa! 

TOMÀS 

En Valentí? 

FRANCESC 

Es completament cego ! 

ROSINA 

(aixecant-se pera anar a reunir-se amb en Tomàs) 
Quina desgracia ! 

esteve (en to alt) 
No pot ser! T'equivoques! 

FRANCESC 

No veurà més la llum del sol! 

joan (en un arranc impulsiu) 
Tu ets la causa de tot ! 

Francesc (amb estupefacció) 

Jo? 

TOMÀS 

El noi? 

JOAN 

Sí ! Si ell no m'hagués obligat a retirar- 
me, avui en Valentí ja estaria curat! 

Francesc (en to dramàtic) 
Que ho diu de debò, pare? No! No ho 
puc creure que parli sincerament! 

JOAN 

Més que tu ! 

FRANCESC 

N'està convençut del seu saber? 
joan (amb vacilació) 

Si! 

FRANCESC 

No Tha impressionat mai la fè dels ma- 
lalts ? 

JOAN 

Mai! 

FRANCESC 

Si ara tremola ! 

TOMÀS 

De remordiment que té! 

mariagna (amb desesperació) 
Però ja ho sab l'Agnès Testat d'en Va- 
lentí? 

FRANCESC 

Acabo de dir-li. 

rosina (acoslant-fhï) 
Francesc: fes el que puguis per ell! Fes- 
ho per ella! 

ESTEVE 

Joan! No t'acovardeixis! 

JOAN 

Jo'l curaré! 

FRANCESC 

Com? 

JOAN 

Com? (Amb despit.) Fent un miracle! 
(La Rosina se n'entoma cap al fons; la 
Mariaçna s'aixuga'ls ulls; en Tomàs, 
desesperat, va amunt i avall de V estan- 
eia, mentres VEsteve, cinic, procura 
animar an en Joan.) 



TELÓ RAPIT 

Passadís. A la drela, una porta vidriera. A 
Yesquerra, una obertura amb una mampara 
coberta de baieta vermella, que comunica al 
despaig d'en Francesc. D'arran mateix de la 
porta-mampara fins al centre de Y escena queda 
un buid, formant un arc de mig punt, pel qual 
se veu Y entrada de la casa, que serveix de sala 
d'espera, amb un portal molt ample, amb venta- 
lles, que dóna al carrer. En aquesta sala hi ha 
bancs de fusta a tot volt pera seure-hi la gent que 
ve a consultar les seves malalties. A la dreta, de 
cara al públic, un banc de noguera, amb Y espai- 
ller molt alt. Al damunt, un quadro antic. Totes 
les parets són emblanquinades de fresc. Es en 
havent dinat. Fa un sol esplendorós. 

ESCENA I 
En Llüc, sol. Dessegüida en Francesc 

(Després d'un curt silenci compareix en 
Lluc per Vesquerra del fons. Va amb 
un vestit vell, de llana, de color gris; 
camisa blanca, sense planxar, amb un 
corbatí negre; gorra de seda negra, molt 
vella, amb visera de xarol, i sabates de 
gamusa. Té'l cabell blanc i no porta 
pel a la cara. S*apoia en un bastó de 
crossa. Mira entorn seu, sense saber què 
fer, fins que, per fi, se dirigeix a la 
porta de la dreta, dient en veu alta :) 

LLUC 

Ave Maria! (Ningú respon. Torna a cri- 
dar.) Ave Maria ! 

(Perla mateixa porta compareix en Fran- 
cesc, amb el vestit de Pacte anterior, 
sense res al cap i fumant un cigarret.) 



ESCENA II 

El mateix, més en Francesc 

francesc 
Hola, avi Lluc. 

lluc (molt cohibit) 
Hola, Francesc. Que no hi fóra'l teu pare? 

FRANCESC 

Sí. Que l'heu de veure? 

LLUC 

Bé 'n tinc ganes. 

FRANCESC 

Vaig a avisar-lo, doncs. 

LLUC 

Que potser té feina? 

FRANCESC 

No. Ara acabem de dinar. 

LLUC 

Sent aixís, si vols molestar-te... 

FRANCESC 

(fent acció d'entornar-se'n a dins) 
No, no es cap molèstia. 

LLUC 

Com que m'han innovat si tornava a visi- 
tar, en Joan... 

FRANCESC 

Qui us ho ha dit? 

LLUC 

En Valentí i el teu oncle Esteve. 
Francesc (admirat) 

Ells? 

LLUC 

Sí. Per tot arreu ho escampen. Ah! Tam- 
bé he sapigut que'ns deixaves. 

FRANCESC 

(somrient i més admirat que de primer) 
D'ont ho heu tret ? 

LLUC 

En un poble petit tot se sab desseguida. 
Ben pensat, noi, ben pensat d'anar-te'n. 
Aquest pais no niés es bo pel teu pare. Ja 
veuràs: ell es d'aquella manera, senzillot 
com nosaltres. I ens coneix tant la naturalesa! 

FRANCESC 

Que voleu que us visiti? 

LLUC 

Si que'm donarà una mirada an aquest 
dimoni de paidor, que temps ha que'l tinc 
com un rellotge espatllat. 

FRANCESC 

Espereu-vos, si us plau. 

LLUC 

Però, de primer, venia a preguntar-li si 
podrà rebre a una dóna amiga de casa que 
ha vingut d'un xic lluny amb un bordegaç 
fill seu, bastant malaltó. 

FRANCESC 

Ara ho sabreu. (Se sent tossir an en Joan.) 
Ja ve. 

LLUC 

Mireu's que fa miracles aquest home, 
quan vol! 

(Compareix en Joan per la porta de la 
dreta, vestit com en l 1 acte anterior.) 

ESCENA IH 
Els mateixos, més en Joan 

lluc 

Déu vos guard, Joan. 

FRANCESC 

Miri, pare, què diu l'avi Lluc. 

JOAN 

Què hi ha de nou? 

LLUC 

i Que us vindria malament, aquesta tarda, 
com més aviat millor, de donar una mirada 
a un noi faltat de salut? 

joan (després de pensarà hi) 
Que es de la vostra familia? 

LLUC 

No : es de fóra, d'una gent molt coneguda 
de casa. 

JOAN 

S'hauran d'esperar uns quants dies. 

LLUC 

Ai ai! No m'ho han advertit pas aquell 
xicot de cal fuster i el vostre germà, l'herbo- 
lari de la plaça. 

JOAN 

I, doncs, què us han dit? 

LLUC 

Que ja visitàveu. 

joan (contrariat) 
Avui com avui, i encara per favor, no 
més visito an en Valentí. 

LLUC 

«jNo heu receptat a l'hereu Bertrana, 
aquell que està passant els tifus? 

JOAN 

(confós a la mirada acusadora d'en Francesc) 
Jo? 

LLUC 

Aixís ho tinc entès. I a f è que, segons 
expliquen, ja ha tombat per bé. 

joan (amb pertorbació) 
Tot ho deu an el meu fill. 

LLUC 

Vaia una manera d'enganyar-me! No més 
me sab greu per la pobra mare d'aquell noi 
que us deia. Ha baixat expressament del 
poble, amb l'esperança de que la rebrieu, i 
ara haurà d'entornar-se'n sense remei i sense 
saber què fer! 

joan (desprès d'un curt silenci) 
De què's queixa'l malalt? 

LLUC 

Del pit. Té una tosseta més lletja ! 

joan 

Qui l'ha visitat? 

LLUC 

No podria dir-vos-ho. No més sé que han 
vist molts metges, que ho han provat tot. 

JOAN 

Que't sembla, Francesc? 

Francesc (amb ironia fina) 
Es cosa de vostè. 

JOAN 

(després d'un gran esforç, an en Lluc) 

Digueu que tornin d'aquí un parell de 
setmanes. 

lluc (amb gran prec) 
No podrieu fer un sacrifici, Joan? 

JOAN 

M'haig d'esperar... 

Francesc (amb naturalitat) 
Per mi no estigui. 

LLUC 

Fareu una obra de caritat ! 

joan (amb ènfasi) 
Ja ho sabeu que en Francesc se'ns esta- 
bleix a Barcelona? 

LLUC 

Sí. I jo que me n'alegro força ! 

JOAN 

De segur que allà li estimaran més els 
mèrits que no pas aquí, en aquest poble tant 
ingrat ! 

LLUC 

Déu ho vulgui ! 

JOAN 

No'n sou mereixedors d'un metge tant 
savi i tant entès com ell ! 

Francesc (posant-se violent) 
Digui-li que sí a Pavi Lluc d'allò que li ha 
demanat. (An en Llac.) Aneu, aneu a buscar 
an aquella coneguda vostra i el seu fill, que'l 
pare 'ls visitarà. 

lluc (amb alegria) 
De debò? 

joan (fent el generós) 
Vaja, doncs. 

lluc 

De passada també'm visitareu a mi. 

JOAN 

Que encara patiu tant? 

LLUC 

No puc resistir-ho! (En veu baixa.) Si 
no fos per les meves creencies, temps ha que 
m'hauria emmetzinat! 

JOAN 

Tot ho arreglarem. 

LLUC 

Que esteu desseguida per nosaltres? 

JOAN 

Veniu d'aquí una estona. 

LLUC 

Gràcies, Joan! Quina alegria que tindrà 
aquella santa dóna! 

JOAN 

Us espero. 

LLUC 

Adeussiau. 

JOAN 

D'aquí després. 

FRANCESC 

Salut, avi. 

LLUC 

(desapareixent per V esquerra del fons) 
Anem a portar la bona nova. 

ESCENA IV 

En Joan i en Francesc 

joan (després d'un curt silenci) 
Ja ho has sentit ! 

FRANCESC 

Sí! Per què ha hagut de dir-li que me 

n'anava? 

JOAN 

Perquè, al meu entendre, ja hauries de 
ser fóra. 

FRANCESC 

(fent acció d* anar al despaig) 
Dispensi. Ja'n parlarem un altre dia amb 
més calma. 

JOAN 

(aixi que en Francesc va per obrir la mampara) 
Francesc ! 

FRANCESC 

Què desitja, pare? 

JOAN 

Aont vas? 

FRANCESC 

Al despaig: es l'hora de la visita. 

JOAN 

Quan penses anar-te'n tu? Aquí ja estàs 
llest i desacreditat per sempre! 

FRANCESC 

No importa. Lluitaré. 

joan (enire-dents) 

Ets toçut ! 

FRANCESC 

Soc perseverant ! 

JOAN 

Que vols sacrificar-te a gratcient? Els 
metges de poble, si no tenen per viure i es 
prenen la carrera, com tu, de bona fè, acaben 
per ser uns desgraciats. 

FRANCESC 

Això passa per tot, amb els dèbils, amb 
els que no senten un ideal d'humanitat que'ls 
dongui forces per respondre a la guerra 
sorda que'ls fan gent sense estudis: senya- 
dors, bruixes, tiradores de cartes... i els que 
són com vostè. 

ii 

JOAN (ofès) 

Vés-te'n, te dic! 

FRANCESC 

No puc! Tinc una gran missió a complir 
entre 'ls que'm rodegen. 

JOAN 

Com la compliràs? 

FRANCESC 

Amb els meus consells i amb la meva 
autoritat d'home de ciència. 

JOAN 

Que somnies potser? Que no veus com 
te consideren? De tres malalts que tenies, 
avui no més te'n queda un... 

Francesc (interrompent-lo) 
Que'm dec an ell ! 

JOAN 

Que esperes que estigui curat del tot? 

FRANCESC 

Es el meu dever. 

JOAN 

També pot trigar molt! 

FRANCESC 

No hi fa re. Mentres la seva familia no'm 
despedeixi, no'm crec amb el dret d'abando- 
nar-lo. 

JOAN 

Jo, ni per ell ni per tu, no vui entretenir, 



Digitized by Google 



EN JOAN DELS MIRACLES 



fent-los passar amb raons, als meus parro- 
quians! 

FRANCESC 

Vostè mateix. 

joan (amb veu reconcentrada) 
I si t'ho mano que te'n vagis? 

Francesc (pausadament) 
Si'm treu de casa... 

JOAN 

Què faràs ? 

FRANCESC 

Les circumstancies ho decidiran. 

JOAN 

Ja me'n cuidaré jo de l'hereu Bertrana. 

FRANCESC 

Que es veritat que vostè'l visita? 

joan (molt pertorbat) 
Podria visitar-lo... 

FRANCESC 

Me consta ! 

JOAN 

Que't creus que'm dóna poca engunia la 
teva situació! 

FRANCESC 

No pateixi per mi: ja estic content amb 
la meva sort. 

JOAN 

Que no sents ambicions? 

FRANCESC 

Sí. Però ben diferentes de les de vostè. 

JOAN 

No ho sembla pas que'n sentis. 

FRANCESC 

La realitat que'm volta es crudel. Per tot 
trobo obstacles. 

JOAN 

I t'hi resignes ? 

FRANCESC 

No: els combato serenament. 

JOAN 

No hi pateixes? 

FRANCESC 

El meu cor ho sab. (Caminant de to.) Se 
li ofereix re més, pare? 

JOAN 

No. (Amb ironia.) Vés, vés al despaig! 
Vés a esperar els que no acudeixen ni acu- 
diran mai pel teu saber! 

Francesc (fent acció d'anar-se'n) 
D'aquesta manera... 

joan (interrompent-lo) 

Escolta. 

FRANCESC 

Digui. 

joan (en veu baixa) 
I en Valentí? 

FRANCESC 

Ja vaig exposar-li'l què. 

joan (pausadament i amb intenció) 
N'estas convençut d'allò que vas dir-me? 

FRANCESC 

No'n dubto gens. 

JOAN 

Pitjor per tu ! 

FRANCESC 

(entrant al despaig, tancant- se la porta 

darrera seu) 
D'aquí després. 

ESCENA V 
En Joan, sol. Desseguida la Mariagna 

(S'asseu, molt abatut, en el banc del pri- 
mer terme de la dreta.) 

JOAN 

M'està bé, m'està bé'l que'm passa! 
(Per la porta de la dreta compareix la 
Mariagna, vestida com en els actes ante- 
riors, quedant sorpresa a Vadonar-se 
d'en Joan.) 

ESCENA VI 
En Joan i la Mariagna 

MARIAGNA 

Ai ai ! Me pensava que havies sortit ! 

joan (sense fer-ne cas) 
M'ho mereixo tot! Vaig ser massa bo 
amb el meu fill! 

mariagna (acostant-s'hi) 
Ja tornem amb la mateixa? Vaja, aixeca-t, 
que ve en Tomàs! 

JOAN 

Ah! Si'ls penedits poguessin tornar a 
Roma! 

MARIAGNA 

Calla, que si la Rosina't sent... 

(Compareixen en Tomàs i la Rosina per 
la porta de la dreta. Tols dos van ves- 
tits com en Vacle anterior.) 

ESCENA VII 

Els mateixos, més en Tomàs 
i la Rosina 

tomas (sortint) 
Apa, doncs, anem, Rosina. 

rosina (també sortint) 

Ja vinc. 

TOMÀS 

I no estiguis trista. (An en Joan i la Ma- 
riagna.) Què feu aquí? Que espereu tanda? 

joan (amb ironia) 
Sí! Sèu, home, que tu també n'esperaras! 

TOMÀS 

Oh! No te'n burlis, no, que fas molt 
mala carota! (En Joan s'aixeca.) Vés, digues 
an en Francesc que't dongui una mirada. 

JOAN 

Que te la dongui a tu! 

TOMÀS 

Jo ja estic refet. 

JOAN 

Que no recaiguis, doncs! 

TOMÀS 

No tinguis por! 

MARIAGNA 

Aont vas, Rosina? 

ROSINA 

Aquí davant a comprar una troca de cotó 
de brodar que'm falta. 

mariagna (an en Tomàs) 

Itu? 

TOMÀS 

Jo m'arribo fins a l'estanc. 

ROSINA 

(atiant dissimuladament a escoltar davant de la 
mampara del despaig d 9 en Francesc) 
Ja torno desseguida. 

MARIAGNA 

Aneu, aneu. 

joan (a la Rosina) 
No! No hi ha ningú avui tampoc! 

rosina (amb dolor) 
Prou que m'ho. penso! 

JOAN 

Ja ho veus el teu germà! 

ROSINA 

No es culpa seva, pare! 

JOAN 

Hagués seguit els meus consells! 

TOMÀS 

Oh! Si! T'hagués escoltat, que a hores 
d'ara ja seria ric! 

JOAN 

Ten compte que no se'n faci mai, de ric, 
amb el camí que ha emprès ! 

TOMÀS 

Sembla que no sigui fill teu! 

rosina (per esquivar la conversa) 
Anem, oncle. 

TOMÀS 

Mira la teva filla! Mira com me vol amb 
ella! 

JOAN 

Com en Francesc! 

TOMÀS 

El mateix! Tots dos m'estimen, perquè 
jo també'ls he estimats sempre, més que tu, 
que'ls ets pare ! 

JOAN 

Te'ls has fet ben teus! Me'ls has encisat! 

mariagna (amb gran prec) 
No crideu tant, per favor! 

rosinà (agafant-lo per un braç) 
Anem, oncle, anem. 

tomas (deixant-se dur) 
Si: anem, Rosina, que aquí no més hi ha 
penes. 

(La Rosina i en Tomas desapareixen per 
V esquerra del fons. Curt silenci.) 



ESCENA VIII 
En Joan i la Mariagna 

JOAN 

(passejant-se, nerviós, amunt i avall de V escena) 
Ho veus, Mariagna? Ho veus ara com es 
en Tomàs el que ensiborna'ls nostres fills? 

MARIAGNA 

Tot ho fa a fi de bé. Que no li sabs el 
gènit? 

JOAN 

Ja te raó, ja! Sembla que jo no'ls sigui 
re ! De petits que no més han estat per ell, 
jugant-hi tot el dia! 

MARIAGNA 

Es molt festós! I a les criatures els agra* 
den tant les manyagueries! 

JOAN 

Sí! Ja ho comprenc: jo soc esquerp! Jo 
no'n sé fer de moixaines! Però, per dins, 
amb el cor, els estimo més que ningú, més 
que a mi mateix! 

MARIAGNA 

Tothom ho creu aixi. 

JOAN 

No pas en Tomàs! No pas en Fraucesc 
que no ho creu! Me té per un mal home'l 
meu fill! 

MARIAGNA 

Que no! 

JOAN 

Jo't dic que sí! (En un arranc impulsiu,) 
Però això ha d'acabar-se ! 

MARIAGNA 

Qué vas a fer? 

JOAN 

A rescabalar lo perdut! 

MARIAGNA 

Que estàs decidit a tornar a lo d'abans? 

JOAN 

Sí! La gent ja m'espera! Tothom frisa i 
els malalts me demanen ! 

MARIAGNA 

Que no veus que mataràs el noi? 

JOAN 

També'm mata ell a mi i no'm compa- 
deix! Bah! No'm vinguis amb reflexions! 
Primer es la meva dignitat i el meu nom! 

MARIAGNA 

En Francesc es molt bo ! 

JOAN 

Ho serà amb tu ! 

MARIAGNA 

I amb tu també ! 

JOAN 

M'ha mort totes les esperances que hi 
tenia ! (Acostant-se a la porta del despaig.) Escol- 
ta: quina quietut! (En veu alta i trucant amb 
la mà a la mampara.) Francesc! Francesc! 
Vine! Surt del teu sepulcre! 

(Compareix en Francesc.) 

ESCENA IX 
Els mateixos, més en Francesc 

Francesc (en to amable) 
Què hi ha? Què són aquests crits? 

JOAN 

Vine! Parlem de la nostra qüestió! 

FRANCESC 

Esperi una altra hora. 

MARIAGNA 

Pot venir algú... 

JOAN 

Si de cas per mi ! 

FRANCESC 

Que ja vol que'm retiri, tant de sobte? 

JOAN 

(passejant-se, neguitós, amunt i avall de Y escena) 
Sí! Tu t'ho has buscat! Jo t'hi fet totes 
les advertències que devia... 

mariagna (interrompent-lo) 
Sacrifica-t una vegada més! 

JOAN 

Tot ho he sacrificat per ell! Li he ofert 
tot! (An en Francesc.) Què dius? Respon! 
(Agafant4o per un braç.) Contradeix-me, si 
pots! (Amb emoció.) Que't penses que no 

t'estimo? Eh ?Que't penses que no t'estimo? 

FRANCESC 

No'n dóna proves. 

JOAN 

Més que tu! I no n'ets digne de la meva 
estimació! 

FRANCESC 

Me crec haver procedit sempre com un 
bon fill. 

JOAN 

Ni com a fill ni com a metge has satisfet 
les meves ilusions ! 

FRANCESC 

El meu intent es fer niés. 

JOAN 

Quin es el teu intent? 

FRANCESC 

Corretgir, en lo possible, els errors que 
vostè, impensadament, hagi pogut cometre. 

joan (amb indignació) 
Que no'l sents, Mariagna? 

MARIAGNA 

Que no ho trobes bé'l que diu? 

JOAN 

No! Qui es ell per posar-se davant meu? 
(An en Francesc) Ont les has apreses aquestes 
doctrines? 

FRANCESC 

Me les ha dictades la meva conciencia. 

JOAN 

Què té de dolent el meu art ? 

FRANCESC 

Molt! Es com jugar amb la salut i la vida 
dels homes. 

JOAN (indignat) 
I creus tu que jo hi jugo amb els meus 
parroquians? 

FRANCESC 

Desde'l moment que's posa a curar-los 
sense conèixer les seves malalties, per mi fa 
més que jugar-hi! 

JOAN 

Com te consta? 

FRANCESC 

Amb en Valentí s'ha vist prou. 

JOAN (contrariat) 
Bé: no me'l retreguis aquest cas! 

mariagna (an en Francesc) 
Potser encara 's pugui curar. 

JOAN 

Ja sabs que no tota la culpa es meva, si 
aquell minyó es cego! 

FRANCESC 

No Thagués entretingut... 

JOAN 

I vosaltres que'ls cureu els malalts? 

FRANCESC 

Algunes vegades, sí. 

JOAN 

Com jo, doncs! 

FRANCESC 

Dispensi. Vostè no'u cura cap: es la 
reacció orgànica que'ls salva. Nosaltres, amb 
els nostres remeis, en curem alguns; i, quan 
no, ajudem a les defenses de l'organisme, 
que són les que vencen les malalties. 

joan (desesperant-se) 
Per què hi estudiaves per metge? m 

FRANCESC 

Vostè, quan jo era petit, va temptar-me. 
joan (admirat) 

Jo? 

FRANCESC 

Vostè i la gent que venien a trobar-lo. Jo 
la tenia per santa la seva obra, la conside- 
rava humanitària... 

joan (fóra de sí) 
Prou! No vui sentir-te més! 

♦ 

MARIAGNA 

No tracta pas d'ofendre-t! 

FRANCESC 

No parlava per ofendre-1! 

JOAN 

Te mano que callis! No n'accepto de 
lliçons teves, ni de ningú, per més estudis 
que tingui! No hi crec en savis ni en llibres 
com els que tu has llegit! 

( Per V esquerra del fons compareix la Rosi- 
tta amb un paquet molt petit a la mà.) 



ESCENA X 
Els mateixos, més la Rosina 

joan (veient la Rosina) 
Rosina! Filla! 

rosina (acostant-s'hi) 
Què mana, pare? 

JOAN 

Mira : el teu germà acaba de faltar-me al 
respecte! 

rosina (reconvenintAo) 
Francesc! 

FRANCESC 

No ho creguis. 

JOAN 

Jo l'aconsello, li parlo amb el cor a la 
mà. .. 

mariagna (intet rompent l 4o) 
No us enteneu, Joan! 

rosina 

(an en Francesc, en to suplicant) 
Vés-te'n d'aquest poble ! 

FRANCESC 

Però, per què? 

ROSINA 

Vés a ciutat, o allà ont tu creguis que 
puguis guanyar- te la vida. 

FRANCESC 

Tu també vols que me'n vagi? 

ROSINA 

Aquí, per més que t'esforcis, ben pocs 
t'escoltaran. I, en cambi, per no fer-te mal 
en la teva carrera, sempre tindràs ei pare trist 
i com lligat de mans. 

FRANCESC 

Tot ho faig pel seu bé. 

ROSINA 

Que no veus que ell s'anyora? 

JOAN 

Sí que m'anyorol 

ROSINA 

Que no veus que frisa per dedicar-se de 
nou al seu art de curar? 

joan (emocionat, an en Francesc) 
No sents la Rosina? 

rosina (an en Francesc) 
Dóna-li aquest gust! Sacrifica '1 teu amor 
propi, anant-te'n de casa, convençut de que 
tot el que has fet i t'has proposat fer no falta 
qui t'ho agraeix. 

JOAN 

Si vol establir-se a Barcelona, jo l'ajudaré 
en tot i per tot: que demani. 

12 

MARIAGNA 

Ho sents, fill meu? 

ROSINA 

Jo, el mateix que tu, m'he equivocat. 
Me creia que, quedant-te aprop nostre, 
podies donar una bona vellesa al pare. 

JOAN 

No pas obrant com fins avui, no seguint 
els meus consells ! 

FRANCESC 

Com a fill els he seguits sempre. Com a 
metge, hauria faltat a la meva conciencia 
escoltant-los. 

JOAN 

Per tu faràs. 

ROSINA 

Pobre Francesc ! 

FRANCESC 

No'm planyis, Rosina! No'm miri-s amb 
tanta llàstima ! 

ROSINA 

Vés-te'n a ciutat! Vés a establir-te a una 
altra banda, que'i sol arriba per tot i a tot 
arreu hi ha la vida! Vés-te'n, tu que ets actiu 
i constant! 

FRANCESC 

Sí que ho soc! El triomf fàcil no alegra 
l'esperit. 

ROSINA 

Afanya-t, doncs, ara que pots. 

FRANCESC 

Me sento frisaments victoriosos al cor. 

ROSINA 

(anant-se' n per la porta de la dreta) 
Aixís te vui veure: bon fill i home espe- 
rançat. (Desapareixent escapant-lïlplor.) Pobre 
Francesc! Pobre Francesc! 

Francesc (amb emoció) 
Rosina! 

JOAN 

Ho veus ? 

FRANCESC 

Però si plora! 

MARiAGNA (en veu baixa) 
Filla meva ! 

(Per r esquerra del fons compareix V Este- 
ve, tol atributat. Va vestit com en Tacte 
anterior.) 



ESCENA XI 

En Joan, la Mariagna, en Francesc 

i l'Esteve 

ESTEVE 

Joan! Ja estàs enterat del que passa? No 
t'ha dit re ningú? 

JOAN 

No! Explica-t! 

ESTEVE 

Tu vés dormint ! Estigues amb els braços 
plegats, perquè'ls altres te seguin Pherba 
sota'ls peus. 

JOAN 

Parla, si vols! 

ESTEVE 

Recordes la botiga del costat de casa? 

joan (neguitós) 
Si! Digues! 

ESTEVE 

Aquest dematí — ja té les claus — l'ha 
llogada un curandero de fóra. 

JOAN 

Per establir-s'hi? 

MARIAGNA 

Per posar-se a fer cures ? 

Francesc (anant-se' n cap al fons) 
No més hi faltava ell! 

esteve (an en Joan) 
I no sabs com s'anomena? 

MARIAGNA 

Que també's diu Joan? 

ESTEVE 

No ! Ramon dels Miracles ! 

joan (fóra de si) 
Com s'entén ! 

ESTEVE 

Tot s'escarneix! 

FRANCESC 

Tot s'imita! 

JOAN 

Què has fet, Esteve ? 

ESTEVE 

Te juro que no he fet re ! 

JOAN 

Vols acabar d'aterrar an en Francesc! 
esteve (admirat) 

Jo? 

JOAN 

Si ! I tu ets germà meu ? 

ESTEVE 

No m'acusis ! Jo no hi tinc art ni part en 
aquesta qüestió! 

MARIAGNA 

I doncs? 

ESTEVE 

Aquest murri de curandero deu haver 
vist que tu no visitaves, i, per aprofitar-se 
de la teva anomenada, s'ha posat un motiu 
com el teu, cregut que la gent el confondria 
amb tu ! 

FRANCESC 

Oh ! Quanta misèria moral ! 

joan (a l'Esleve) 
Marxa del meu davant! 

ESTEVE 

Vet-aquí'l que té menaçar! 

JOAN 

Ets un desagraït, un mal home ! 

ESTEVE 

Te repeteixo que soc ignocent! 
(Torna la Rosina per la porta de la dreta.) 

JOAN 

I què? Quan comença a fer de les seves 
aquest lladre? 

ESTEVE 

Diuen si demà mateix. 

joan (aterrat) 

Demà! 

ESTEVE 

Diuen si ja ha fet fer propaganda per 
alguns pobles veíns ! 

JOAN 

Francesc! Què te'n sembla? 

Francesc (acostant-se) 
No'm vindrà d'un contrari més ! 

MARIAGNA 

Si ni tampoc l'escoltaran! 

JOAN 

La gent — el que diu aquest — pot con- 
fondre-s! Els que encara no'm coneguin i es 
vulguin fer visitar per mi, se n'aniran amb 
ell! Això es un robatori! El nom que usa 
aquest foraster es meu, pròpiament meu! Jo 

rae The guanyat amb els meus acerts! Ah! 
No, no! No vui que un extrany se'n gaudei- 
xi! Jo no més el sacrificava pel meu fill! 
(En un arranc.) Francesc: allà ont vagis, 
posa-te'l aquest motiu! Recepta i tracta a 
tothom a la meva manera! 

FRANCESC 

No descendiré tant baix! 

JOAN 

Jo no tinc remordiment de res! No he 
enganyat mai a ningú! Són ells, si de cas, 
que s'enganyen! Jo'ls dono'l que volen! Els 
satisfaig la seva fè ! 

(Per V esquerra del fons compareix en 
Tomàs, molt apesarat, quedant-se a 
Vultim terme.) 



ESCENA XII 
Els mateixos, mès en Tomàs 

ESTEVE 

Deixa-ns, Francesc! 

JOAN 

Total té un malalt! 

TOMÀS 

No pas desde avui ! 

mariagna (amb veu glaçada) 
Iaixò? 

tomas (en to grave). 
Es mort aquell que tenia. 

Francesc (amb estupor) 
Què diu! L'hereu Bertrana...? 

rosina (amb esglai) 
Com ho sab ? 

TOMÀS 

Ara mateix acaba de morir ! 

Francesc (molt nerviós) 
Però com es possible? Què ha passat? Si 
ja anava per bé! (Enèrgicament acusador.) 
Pare! Digui: que es cert que vostè d'amagat 
meu l'ha vist alguna vegada? 

JOAN 

Sí! (Tremolós i en veu reconcentrada.) Jo 
no m'hagués fet pregar tant ! 

FRANCESC 

I li ha receptat? 

JOAN 

Vaia! 

Francesc (en to molt dramàtic) 
S'ha atrevit? 

joan (somrient, fingint serenitat) 
Per què no? La seva familia va demanar- 
m'ho per favor! 

(La Rosina se dirigeix al fons aixugant-se 
els ulls.) 

ESTEVE 

No vas voler celebrar aquella consulta... 

Francesc (an en Joan) 
Quan l'ha vist? 

JOAN 

Avui, a primera hora. 

francesc (neguitós) 

Iquè? 

ESTEVE 

Se moria de debilitat! 

francesc (horroritzat) 
Què ha fet! Que ha dit que li donguessin 
menjar? 

JOAN 

Si! 

FRANCESC 

^Que no sab que als malalts dels tifus es 
matar-los si se'ls dóna aliment? 

JOAN 

Això ho dius tu ! 

FRANCESC 

I si jo ara'm negués a firmar el certificat 
de defunció? 

joan (espantat) 
Què passaria? 

FRANCESC 

Que'l jutge, per imprudència temerària, 
s'entendria amb vostè ! 

mariagna (horrorit\aàa) 
Senyor! 

joan (tornant-se groc) 
Però tu firmaràs ! 

FRANCESC 

Si! Jo assumiré tota la responsabilitat! 

TOMÀS 

No, Francesc ! No ho facis ! 

joan (amb cinisme) 
Tinc la conciencia tranquila! 

Francesc (amb desesperació) 
Pare! Pare! Com m'ha compromès! Com 
m'ha perdut aquell pobre! 

joan (irat) 

Francesc ! 

MARIAGNA 

No't desesperis, fill meu ! 

FRANCESC 

Això es horrorós! M'oprimeix el cor! 

tomas (acostanU s'hi) 
No't donguis ! 

FRANCESC 

Tinc d'anar-me'n! No puc estar-hi més 
en aquest poble! 

ESTEVE 

(an en Joan, que està aterrat) 
Com t'afronta ! 

tomas (també an en Joan) 

Com t'estima, jo't dic! Mariagna: que no 
apoies el teu fill? 

(La Mariagna, al sentir aquestes parau- 
les, cor-ferida, se posa a plorar.) 

joan (irat, an en Tomàs) 
Què has fet ! 

FRANCESC 

Rosina: es aquell que t'estimava '1 mort! 

rosina (abraçanUse a la Mariagna) 
Mare ! Mare meva ! 

JOAN 

(acostant-s*hi pera aconsolar-les) 
No ploris, Rosina! No te l'escoltis, Ma- 
riagna, el teu germà, que està encegat! 

ESTEVE 

No sab el que's diu ! 

MARIAGNA 

Té raó ! Té molta raó en Tomàs ! 

JOAN 

Què! 

MARIAGNA 

Jo, perquè hi hagi pau a casa, temps ha 
que callo i em consumeixo, no decantant- 
me a favor de l'un ni de l'altre! 

JOAN 

Que defenses el noi? 

mariagna (redreçant-se) 

Si! 

JOAN 

Per què? Digues! 

MARIAGNA 

Perquè tu no l'ajudes! Perquè'l perjudi- 
ques! 

joan (imperiós i fóra de si) 

Calla! 

MARIAGNA 

No puc! Massa que hi callat! 

JOAN 

Ets la meva dóna ! 

mariagna (enèrgicament) 
Soc la mare d'en Francesc! 

joan (contenint-se) 
Està bé! (An en Francesc) Tu: vés a 
desembraçar el teu despaig ! 

FRANCESC 

Ara desseguida? 

JOAN 

Si. (Amb nerviositat i rapidesa.) Abans 
aquell altre no vingui! Treu-ho tot! No hi 
vui andròmines teves ! 

ESTEVE 

Espera demà, home! 

MARIAGNA 

Espera uns quants dies més! 

TOMÀS 

En Francesc no's mourà del poble! 

JOAN 

Per fer-me la guerra a mi ? 

TOMÀS 

A tu i a tots els embaucadors com tu! 

FRANCESC 

No : jo me'n vaig. 

JOAN 

Mariagna! Rosina! Veniu a ajudar-me! 

MARIAGNA 

No pas jo, Joan ! 

tom as (per l'Esteve) 
Que t'ajudi aquest! 

joan (a la Mariagna) 
Que no vols obeir-me? 

MARIAGNA 

No! No vaig contra'l meu fill! 

JOAN 

Anem, Esteve, doncs! (A la Mariagna.) 
Tu : prepara-m l'escaparata petita ! 

MARIAGNA 

Oh ! Sí ! Que la Verge t'ilumini ! 

JOAN 

Noia: arregla-m la llantieta i encén-la! 

(La Mariagna i la Rosina desapareixen 
per la porta de la dreta.) 

ESTEVE 

Aviat vindrà gent! 

joan (an en Francesc) 
T'ho posarem tot al cobert del darrera! 

FRANCESC 

(asseient-se, aclaparat, en el banc del primer 
terme de la dreta) 
Facin el que vulguin ! 

joan (a VEsleve) 
Apa, anem! Depressa! (Per la mampara.) 
Demà treurem aquest empantànec! Som-hi! 
Desseguida estarem! 

(En Joan i l'Esteve entren al despaig d 9 en 
Francesc, tancant la porta darrera seu.) 

ESCENA XIII 
En Francesc i en Tomàs 

TOMÀS 

I te n'aniras, Francesc? 

FRANCESC 

Sí! Avui mateix! Ara, si pogués! 

TOMÀS 

No ! No't moguis ! 

Francesc (en to amarg) 
Què vol que hi faci aqui? <jQue no veu 
que tot està minat pel corc de la mentida i la 
superstició ? 

TO MAS 

Predica ! 

FRANCESC 

No m'escoltaran ! 

TOMÀS 

Fueteja a tothom! Esbrava-t! 

FRANCESC 

Es inútil! No hi tenen fè en mi ni en la 
meva obra! Hauria de ser un desconegut 
d'ells perquè m'escoltessin! 

TOMÀS 

Bé escolten el teu pare ! 

FRANCESC 

Perquè no'ls corretgeix i perquè'ls allar- 
ga'l seu camí tenebrós ! 

TOMÀS 

Redreça-t! Baralla-t, ara que ets jove! 

FRANCESC 

Barallar-me! Ambe qui? 

TOMÀS 

Amb tots els que't combaten! Que't fan 
por els homes? 

FRANCESC 

No! Ploro pels bons! Ploro pels dolents! 
Els uns corrompen els altres! 

TOMÀS 

Que ja no tens ilusions? 

FRANCESC 

Tot jo'm sento corprès d'un dolor victo- 
riós! Que deuen sofrir els heroes de l'amor! 

TOMÀS 

No't donguis, te dic ! 

FRANCESC 

No! Tinc gran confiança en mi mateix i 
en la meva joventut. (Amb dolor.) Però temo 
que, temps a venir, per les necessitats de la 
vida, no'm vegi obligat a pervertir-me ! 

TOMÀS (amb emoció) 
Compta amb el teu oncle! 

(En Francesc s'aixeca. Per V esquerra del 
fons vénen en Lluc i la dóna i el noi 
dels quals aquell ha parlat de primer. 
El noi té cosa d'uns quinze anys d'edat. 
Està molt groc i tus de tant en tant. 
Aquestes dugués ultimes figures i les que 
vagin apareixent vesteixen amb modès- 
tia, amb tot l'aire de poble.) 



ESCENA XIV 

Els mateixos, més en Lluc, 
la dona i el noi 



LLUC 

Apa, seieu; que no us prenguin la tanda. 
(Tots tres s'asseuen en el banc de l'esquer- 
ra del fons.) 

FRANCESC 

Miri: ja comencen a venir! 

tomas (estirant-lo per un braç) 
Anem ! 

FRANCESC 

Sembla que ells també'm vulguin treure 
de casa! 

(El noi tus. La seva mare Vaconsola, 
passant-li la mà pel cap.) 

LLUC 

No t'espantis, Pepet, que'l senyor Joan 
te curarà. 

FRANCESC 

Ambe quina fè parlen ! 

TOMÀS 

Anem's-en, Francesc! 

(Per la porta de Vesquerra surt VEsteve 
tot determinat,) 



ESCENA XV 
Els mateixos, més l'Esteve 

esteve (an en Francesc) 
Tu, noi : hi ha dugués piles de llibres 
que no sabem què fer-ne! Ont els posem? 

FRANCESC 

Allà ont vulguin. 

esteve (entornanUse'n a dins) 
Tu mateix. 

(Per la dreta del fons ve una dóna amb 
un nen de volquers a braç. S'asseu en 
un dels bancs de la sala d'espera.) 

'3 

joan (íreienl el cap) 
Que ja s'espera algú? Ah! Sí! 

(En Joan se n entoma al despaig. Simul- 
tàniament compareix un home que va 
amb una crossa. S'asseu en el banc de 
la dreta del fons.) 

FRANCESC 

Quina pietat sento per ells ! 

TOMÀS 

Jo no, doncs! 

(Per 1 esquerra del fons compareixen en 
Valentí i l'Agnès.) 

ESCENA XVI 

Els mateixos, més en Valentí 
i l'Agnès 

VALENTÍ 

Vés, pregunta. 

AGNÈS 

Espera-t. (Acostant-se al primer terme.) 
Dispensin. Que ja visita en Joan? 

TOMÀS 

Que t'ho digui ell. 

AGNÈS 

(mirant amb simpatia an en Francesc) 
Perdoni. Jo sí que hi crec en vostè. 

TOMÀS 

I doncs? 

AGNÈS 

Volem provar. Qui té mal, busca remei. 
valentí (en veu alta) 

Agnès ! 

AGNÈS 

Ja vinc. (Tornant a reunir-se amb en Va- 
lentí.) Encara no ha començat. Apa: seiem. 
(Fent-lo seure en el banc de V esquerra del fons.) 

TOMÀS 

Anem, Francesc! 

FRANCESC 

Que es hermosa la fé del poble! Mala- 
guanyada força que's perd, dirigida per homes 
concupiscents, sense conciencia! 

(Compareixen en Joan i l'Esteve.) 



ESCENA XVII 
Els mateixos, més en Joan i l'Esteve 

joan (en veu baixa) 
Ja tornen. 

esteve (a cau d'orella) 
Recepta força. Me'n vaig. 



JOAN 



Vés. 

ESTEVE 

(desapareixent per la dreta del fons) 
Adeussiau. 

(Per la dreta del fons compareix F Iscle 
amb el cap embenat. Al veure an en 
Joan tots els malalts s'aixequen i s'hi 
acosten mirant-lo amb idolatria. Tota 
V escena que segueix, lo més ràpida pos- 
sible, pujant de to a cada represa.) 



ESCENA XVIII 

Els mateixos, menys l'Esteve 
i més l'Iscle 

ISCLE 

Senyor Joan ! 

joan (amb brusquedat) 
No'm tractis de senyor, Iscle! 

ISCLE 

Que estic content perquè ja torneu a fer 
cures ! 

LLUC 

Sembla que Déu li hagi tocat el cor! 

AGNÈS 

Déu no ho vol que abandoni'ls malalts! 

ISCLE 

Per xò li va donar la gràcia que té ! 

LLUC 

No'ns hagués deixat tot aquest temps que 
no seria morta la noia gran de casa ! 

ISCLE 

Ni la meva dóna tampoc! 

VALENTÍ 

Ni jo seria gairebé cego ! 

JOAN 

Tot s'arreglarà. Apa, seieu. (Bruscament.) 
Seieu, us dic! 

(Tots V obeeixen.) 

AGNÈS 

Vine, Valentí. 

JOAN 

Ont es l'escaparata? (Cridant i desaparei- 
xent, pera tornar a sortir desseguida, per la porta 
de la dreta,) Mariagna! Rosina! 

rosina (de dins estant) 
Tingui, pare. 

(Per la porta de la dreta compareixen la 
Mariagna, la Rosina i en Joan ; aquest 
amb una escaparata de xicranda d'uns 
cinquanta centímetres d'alçada per tren- 
ta d'ampla, amb l'imatge de la Mare de 
Déu del Carme; la Rosina, amb una 
llanlieta de cristall, encesa.) 

ESCENA XIX 

Els mateixos, més la Mariagna 
i la rosina 

joan (a la Rosina) 
Vés, porta la llantieta. 

ROSINA 

Ja la porto. 

lluc (a un del seu costat) 
Que n'hauria fetes de cures! 

mariagna (an en Joan) 
Vols que t'ajudi? 

JOAN 

No! No't necessito per re! Ho veus, 
Francesc? Amb aquesta imatge, la fé de la 
gent i lo que jo hi poso, n'hi ha prou per 
curar tots els mals. 

tomas (entre-dents) 

Farsant! 

JOAN 

Vine, filla, vine. 

(En Joan i la Rosina desapareixen, entrant 
al despaig. Simultàniament compareu 
xen dos homes de mitja edat i un de 
molt vell, amb la seva dóna, també 

vella, els quals s asseuen en un dels 
bancs del fons.) 



ESCENA XX 

Els mateixos, menys en Joan 
i la Rosina 

francesc 
Com s'ho han anat dient! 

MARIAGNA 

Temps ha que s'esperaven! Però, anem, 
anem, fill meu ! 

TOMÀS 

Que plores? 

FRANCESC 

(serenament i amb emoció) 

No! Voldria ser heroe! Voldria ser heroe 
per ells! 

(Tornen en Joan i la Rosina. El primer 
se queda al peu de la porta del despaig, 
mirant, satisfet, la gent que l'espera. 
La Rosina va a formar agrupament 
amb la Mariagna, en Francesc i en 
Tomàs, a la dreta.) 

ESCENA ULTIMA 
Els mateixos, més en Joan i la Rosina 

JOAN 

(després de mirar an en Francesc, sostenint 
una gran lluita interior) 
Qjlií es el primer? 
(Tots s'aixequen, mirant-se Vun a ï * altre.) 

VALENTÍ 

Jo, Joan ! 

AGNÈS 

No... No som pas nosaltres. 

LLUC 

Devem ser jo i aquesta dóna. 

JOAN 

Valentí: te toca a tu per dret propi. Tu 
ets el que més ha cregut en mi i en el meu 
art. Passeu tu i l'Agnès al despaig. 

VALENTÍ 

(dirigint-se al despaig del braç de V Agnès) 
Sembla que vegi'l sol! 

JOAN 

(als altres, que encara estan drets) 
Apa: seieu, vosaltres! 

(Tots s'asseuen, sense obrir boca.) 

francesc (en veu reconcentrada) 
No puc més! 

tomas (també en veu reconcentrada) 
Francesc! 

ROSINA 

Jo vui venir amb tu per cuidar-te! 

MARIAGNA 

(provant d'endur-sél cap a la dreta) 
Fill! 

(En Joan, fent un gest decisiu, entra al 
despaig, tancant la porta darrera seu.) 

TOMAS 

(amb emoció sarcàstica) 
La llosa ! 

FRANCESC 

(amb pietat, i tot ananUsén per la porta de la 
dreta, seguint a la Mariagna, la Rosina 

i en Tomàs.) 
Tots són cegos ! 

L'Escorsó, drama en 3 actes. 
Fruotldor, drama en 4 actes. 
Foc-follet, drama en 4 actes. 

La Resclosa, drama en 3 actes. (Agotada.) 
Lladres, drama en 1 acte. 

La Mare Eterna, drama en 3 actes. (Agotada.) 

El Oor del Poble, drama en 3 actes. (Agotada.) 

La Reina del Cor, comèdia en 1 acte. 

La Reina del Cor, opereta en 1 acte. 

Els Vells, drama en 3 actes. (Agotada.) 

La Formiga, monòleg. 

Joventut (i.* part de la trilogia Els primers freds), 
drama en 1 acte. (Agotada.) 

Flor tardana, La Festa dels Aucells, quadrets 
de costums en 1 acte. 

Girassol. comèdia en 3 actes. 

Les Garcés, comèdia en 3 actes. 

Cor endins, quadro dramàtic en 1 acte. 

La Baroa Nova, drama en 3 actes. 

La colla d'en Pep Mata o «Els Màrtirs de 
l'Inquisició», sainet en 1 acte. 

L'alegria del sol, idili en 1 acte. 

En Joan dels Miracles, drama en 3 actes. 

Ofrenes, poesies. (Agotant-se.) 

EN PREPARACIÓ 

Foc Nou, drama en 3 actes. 
Solelades, poesies. 

FOC NOU 



COMÈDIA EN TRES ACTES 




BARCELONA 
Tip. «L'Avenç», Rambla de Catalunya, 24 

1909 



Ningú podrà representar, traduir ni reimprimir 
aquesta obra sense permís de l'autor. 

La Sociedad de Autores espanoles es l'encarregada 
de cobrar els drets de representació. 

Queda fet el dipòsit que marca la llei . 

PERSONES 



Carlota 42 anys 

Senyora Isabel 65 » 

Adriana 21 » 

Jovita 1} » 

Teresa 70 » 

Remei 20 » 

Senyor Guillem 70 » 

Frederic 23 » 

Eladi 19» 

Senyor Nicolau 50 » 

VlCENTS 40 » 



V acció, en una ciutat catalana. 
Època, present. Dreta i esquerra, Us de 
V actor. 

Aquesta obra va representar-se per primera 
vegada en el Teatre de No vedats de Barcelona, 
a càrrec de la «Nova Empresa de Teatre Català», 
la nit del 6 de Febrer de 1909, amb l'adjunt 
repartiment: Carlota, Srta. Elvira Fremont; 
Senyora Isabel, Srta. Soledat Masriera; Adriana, 
Srta. Joaneta Tressols; Jovita, Sra. Josefina San 

tolaria; Teresa, D.» Antònia Verdier; Remei, 
Srta. Susagna Molgosa; Senyor Guillem, D. Ferran 
Vilallonga; Frederic, D. Joan Vehil; Eladi, don 
August Barbosa; Senyor Nicohu, D. Miquel Sir- 
vent; Vicents, D. Agustí Antiga. 
Director artistic: D. Adrià Gual. 

ACTE PRIMER 



Sala de confiança decorada i amoblada luxosa- 
ment, conservant cert aire senyoria}, record d'epoques 
passades. Al fons, a dreta i esquerra, dos balcons amb 
vistes al carrer. A l'esquerra, dugués obertures més : 
la del primer terme dóna a un passadiç; la del segon, 
a una cambra. Entre les dugués obertures del fons, 
un tapiç moll antic i un piano amb molts bibelots al 
damunt, h i ca ai t'd de musica al davant i un musiquer 
al costat. Entre les dugués portes de V esquerra, un sojà 
i dos sillons de xicranda tapiçats de domas vermell, i 
una alfombra extesa als peus. A la dreta, una consola, 
molt luxosa, amb un rellotge de taula i uns candela- 
bres de plata. Al primer terme, tirant a la dreta, una 
chaise-longue. Al mig de V escena, una taula, amb un 
targeter de bron\o i alguns llibres al damunt, voltada 
per quatre cadires auxiliars daurades. A totes les 
obertures interiors cortinatges de domas vermell, i 
als balcons uns estors elegants. Per les parets alguns 
quadros antics de molt valor, retrats de família, etc. 
Penjant del sostre, una aranya de sis bombetes elèctri- 
ques. Al fons, a vora'l piano, l'interruptor de l'elec- 
tricitat . A V esquerra, un timbre, també elèctric. Es 
al demati d'un dia del mes de Maig. Fa un temps 
esplendorós. 

ESCENA I 
La Carlota, la Teresa i la Remei 

(La Carlota, abstreta, està recolzada al 
dintell del balcó de la dreta, mirant al 
carrer. La Teresa i la Remei passen 
un plomall i un drap de llana pels mo- 
bles de la sala, posant-los al seu lloc 
amb molt compte. Els dos balcons són 
oberts de bat a bat. La Remei va amb 
davantal blanc, planxat, amb pitet i 
tirants.) 

REMEI 

Teresa: que no veieu la senyora? 

teresa (en veu baixa) 
Calla: no diguis re, dóna. 

remei 

Què fa tanta estona mirant al carrer? 

teresa (tot endressant la sala) 
Cuida-t de tu, tafanera! 

REMEI 

Sembla una encantada ! 

TERESA 

Tu sí que t'encantes i no passes via de la 
feina! 

REMEI 

Oh! En tinc pena de veure-la així! Temps 
ha que no sé com me la miro! 

TERESA 

Treballa, cansonera, treballa. 

REMEI 

Potser espera que la Jovita tomi de l'i- 
glesia. 

TERESA 

Ui, d'aquí que la nena vingui! 

> 

REMEI 

Que era bufona, oi, amb el vestit de 
primera comunió ! 

teresa (contenta) 
Semblava un àngel! 

REMEI 

Una núvia semblava! 

TERESA 

(després d'un curt silenci, mirant a la Carlota 

dissimuladament) 

I no*s mou! 

REMHI 

Digueu-li alguna cosa per distreure-la. 

TERESA 

No cridis tant, Remei. 

(Se sent un timbre en Vinterior de la 
segona cambra de la dreta,) 

REMEI 

Bo! Qpè deu voler aquell tronera? 

TERESA 

Qui demana ? 

CARLOTA 

(baixant solicita a Vescena) 
Remei! Teresa! Que no senten el timbre? 

REMEI 

Si, senyora. 

CARLOTA 

I, doncs, què fan parades? 

TERESA 

(dirigint-se a la segona porta de la dreta) 

Es ei senyoret Eladl·l que ha tocat el 
timbre? 

REMEI 

Sí. (Amb intenció.) El senyoret Frederic, 
que jo sàpiga, encara no ha vingut a dormir. 

carlota (molestada) 
Ningú li pregunta. 

remei (sojocant-se) 
Oh! Jo ho deia... 

CARLOTA 

Vagi a veure què desitja'l senyoret. 

TERESA 

Ja hi aniré jo. 

carlota (en to dolç) 
No, que hi vagi la Remei, 

REMEI 

(desapareixent per la segona porta de la dreta, 
exclamant entre-dents) 
Serviu-lo bé al gandulot! 



Digitized by Google 



FOC NOU I | 



■ 



ESCENA II 
La Carlota i la Teresa * 

CARLOTA 

(després d'un curt silenci, havent entès lo que 

ha dit la Remei) 
Que anem malament! 

TERESA 

Vol que ajusti -Is balcons, senyora? 

CARLOTA 

Si : tanca-ls, Teresa, tanca-ls. 

TERESA 

La sala ja està endreçada i potser fa una 
mica massa d'aire. 

CARLOTA 

Com coneguis. 

(Se sent VEladi i la Remei, aquesta dis- 
culpant-se dels càrrecs que aquell li fa. 
La Teresa tanca 'Is balcons. La Car- 
lota, mentrestant, com si una idea fixa 
la dominés, se passeja per Fes tan eia. 
En aquest moment apareix la Remei 
per Za segona porta de la dreta, detu- 
rant-se, desdenyosa, perquè torna a sen- 
tir-se •/ timbre.) 

ESCENA HI 
Les mateixes, més l'Eladi i la Remei 

eladi (desde dins, criL·nt) 
Remei! Remei! Vingui desseguida! Vin- 
gui! 

CARLOTA 

Què són aquests crits? 

remei (entomant-se* na dins) 
Re : el senyoret Eladi, que sempre mou 
escàndol. 

CARLOTA 

(en veu baixa i mirant enlaire) 
Déu meu ! 

teresa (entre-dents, per la Remei) 
Descarada ! 

carlota (després d'un curt silenci) 
Teresa: <;a quina hora ha retirat aquesta 
nit l'Eladi ? 

TERESA 

Dejorn: al primer són, senyoreta* 

carlota (amb incredulitat) 
Ho sabs del cert? 

teresa (amb vacilació) 

Veurà: com que no l'he sentit quan ha 
tornat, i de les dugués de la matinada que 
estic desperta... 

carlota (amb dolor) 
També jo, també jo, Teresa! 

TERESA 

Prou que se li coneix:! 

CARLOTA 

(anant a mirar la segona porta de l'esquerra) 
I en Frederic tampoc ha comparegut 
avui! 

teresa (no gosant-ho dir) 
Encara no. 

CARLOTA 

Això ja fa massa temps que dura! (As- 
seient-se en una cadira del voltant de la taula.) 
No pot ser que duri més ! No pot ser ! 

TERESA 

(després Sun curt silenci, acoslant-s'hi amorosa) 
Que no -s troba bé, senyora? 

CARLOTA 

Sí, Teresa, sí ! 

ela di (desde dins, cridant) 
Vagi! No la vui sentir més! 

CARLOTA 

(aixecant-se impulsvvament) 
Què hi ha? 

ELADI 

Sembla que jo no sigui ningú en aquesta 
casa! 

remei (també desde dins) 
Però, miri, senyoret... 

ELADI 

Surti d'aquí! Depressa! 

CARLOTA 

I ara! 

TERESA 

No Ti faci cas: són joves 

REMEI 

(encara de dins estant, insolentant-se) 
No es culpa meva, ho sent? 

ELADI 

Li dic que *s retiri! Estúpida! Bèstia! 

REMEI 

(sortint molt desinvolta i sofocada) 
Vagi en nom de Déu ! 

CARLOTA 

Què té # 1 senyoret? 

REMEI 

Ell s'ho sab ! Es un grosser, es un mal 
educat el seu fill ! Déu figurar-se que perquè 
tinc d'anar a servir... 

carlota (interrompent-la) 
De què "s queixa? Expliqui-s. 

REMEI 

Qui, una servidora ? 

CARLOTA 

No. L'Eladi. Després parlarem de vostè. 
(La Teresa va repassant els mobles.) 

REMEI 

Se les heu perquè diu que mai li porto '1 
cafè amb llet al seu gust: l'una hora -1 troba 
fret, l'altra massa calent; Pun dia li poso 
massa sucre; Paltre, massa poc. Jo, amb 
bones paraules, li he respost que hi feia tot 
lo que sabia, i ell, sense com va ni com ve, 
m'ha sofocat de mala manera dient-me que 
no servia per res. (Cambianl de to). Que s'ho 
arregli sol, que se servirà millor! 

CARLOTA 

Es que devegades vostè fa unes contes- 
tes que ofenen. 

REMEI 

Jo no permeto que se m'insulti. Renyi-m 
vostè, si ho mereixo. No perquè sigui una 
trista cambrera, tothom hi ha de tenir dret 
amb mi. Jo també -n tinc d'amor propi, se- 
nyoreta. 

CARLOTA 

No parli amb aquest to i procuri, d'aqui 
endavant, ser més amable. 

REMEI 

Encara vol que tingui més paciència per 
tractar amb els seus fills? 

CARLOTA 

No *m repliqui, Remei. Vagi a fer la seva 
feina. 

remei . 

(nerviosa, anant-se'n cap a la primera porta de 
V esquerra, murmurant entre-dents) 
Si jo podia esbravar-me dient tot lo que 

penso i sé d'aquests senyorets sense modos ! 

CARLOTA 

Remei ! 

remei (girant-se) 
Què mana, senyoreta? 

CARLOTA 

Què deia ara tot anant-se*n? 

remei (sofocada) 
Parlava amb mi mateixa, 

CARLOTA 

Què murmurava entre-dents? 

REMEI 

Res de mal. 

CARLOTA 

Miri: si no està contenta de casa... 

REMEI 

Sí, senyora, que n'estic. (Amb veu plo- 
rosa.) Però jo també tinc el meu genit... 

CARLOTA 

Que sigui Pultim dia que passin aquestes 
coses. 

remei (donanl-se) 
Per la meva part li prometo... 

Carlota (interrompenUL·) 
Bé: ja li ha entrat l'esmorsar al senyoret? 

remei 

No, senyora. 

CARLOTA 

I doncs ? 

REMEI 

Ha dit que uo volia pendre re. 

CARLOTA 

(desapareixent per la segona porta de la dreta) 
Veiam. 

ESCENA IV 
La Teresa i la Remei 

TERESA 

(després d 9 un curt silenci, amb indignació 
i en veu baixa) 

Ets una atrevida! Sempre resposteges! 

REMEI 

Que us penseu que faré com vós, que 
tot us ho preneu a la bona de Déu ? 

TERESA 

T'has de dominar, dóna. Encara no està 
prou atribulada la senyora? No veus com 
s'ha passat en un any que es viuda? Tant 
bona que es, pobreta ! 

(Sense interrompre'l dialec, se sent la 
Carlota i VEladi que enraonen.) ' 

REMEI 

Sí. Amb ella dóna gust de tractar-hi. 
Peró amb els altres, sobre tot amb l'Adriana, 
no hi lligaria ningú. 

2 

teresa (amb èmfasi) 
Vaja, Remei, que no són tant extranys 
com suposes. Un bon present que va fer-te'1 
senyoret Frederic el dia del seu sant ! 

REMEI 

Si, podeu comptar ! 

TERESA 

Encara no estàs contenta amb aquells 
botons d'or per les orelles? 

REMEI 

Sabeu per què va regalar-me* ls? 

TERESA 

Pel teu bon comportament. 

REMEI 

Oh, cah! (Amb picardia.) Per una altra 
cosa. 

TERESA 

Reina Santissima! Que ets pretenciosa! 

REMEI 

Que*s figura aquell desvergonyit?£Que , s 
pensa que soc una qualsevol com aquella 
del carrer de la Miranda ? 

TERESA 

(mirant temor osa cap a la segona porta 

de la dreta) 
Ai! Vés, vés, filla, que si la senyora'ns 
troba enraonant... 

Carlota (de dins estant, acostant-se) 
Fill meu, fes lo que't sembli! 

remei (fent acció d'anar-se'n) 
Ja hi som ! 

carlota (cridant indignada) 
Què dius, Eladi ! 

TERESA 

Com se posa ! 

CARLOTA 

Insolent, més que insolent ! 

REMEI 

(desde la primera porta de V esquerra) 
Sentiu? 

teresa (amb gran prec) 
Però, vés, dóna, vés! 

CARLOTA 

Aixi responia la teva mare? 

remei (tot desapareixent) 

Ara veurà si tinc o no motius per quei- 
xar-me. 

teresa (per la Remei) 
Jo H despatxaria ! 

eladi (fent grans crits) 

Me n'aniré de casa! Nom veuràs mai 
més! 

CARLOTA 

Vés allà ont t'acomodi! (Sortint.) Ja 
n'estic cansada de vosaltres ! 

ESCENA V 
La Teresa i la Carlota 

teresa (acostants' } hi) 
Senyora: no s'afecti amb tanta de mane- 
ra, que això la pot perjudicar, cregui-m. 

CARLOTA 

(asseient-se en una cadira de la dreta 

del voltant de la taula) 
Ai, Teresa! Els meus fills m'han de 
matar a disgustos ! 

TERESA 

No s'ho prengui així. Pensi que encara 
són joves. Deixi que posin més enteniment, 

CARLOTA 

Les mares, amb les nostres debilitats i 
les nostres contemplacions, diuen que 'Is per- 
dem els fills; però'ls meus, tu que # ls has 
vistos néixer, sabs tant bé com jo qui Is va 
perdre ! 

teresa (prudentment) 
Sí: el senyor Eudald, al cel siga, no va 
ser molt recte amb ells. 

CARLOTA 

No va ser-ho gens. Va mirar-se amb tanta 
indiferència, amb tant descuit la seva educa- 
ció, que sempre, contra la meva voluntat i 
amb tot i les meves observacions i els meus 

consells, va deixar-los pujar segons l'instint 
de cada un, sense amor ni respecte, no en- 
senyant-los el camí de fer-se homes. (Carn- 
biant de to.) T'extranya, veritat, que't parli 
aixi, amb tanta confiança ? 

teresa (humilment) 
No sabria què dir-li. 

CARLOTA 

Amb els anys que fa que ets entre nosal- 
tres... 

TERESA 

(interrompent-la amb vivacitat) 

Quan vostè va entrar aquí per jova, jo 
ja'n feia vint que servia als pares del seu 
marit, en pau descansin. 

CARLOTA 

♦Per això mateix. Amb qui, doncs, sinó 
amb tu, que't considero com de família, tinc 
mès dret a confiar les meves penes? 

TERESA 

Expliqui-s, senyoreta, expliqui-s, si li ha 
de ser bo per la seva tranquilitat. 

CARLOTA 

Que no veus els nois com se porten? 

TERESA 

Ja cambiaran. 

CARLOTA 

Que no veus l'Adriana com pensa? 

teresa (enriallant-se) 
I de la Jovita que no se*n recorda? No 
tot han de ser tristeses ! 

CARLOTA 

La Jovita es una nena. Ella, per la seva 
sort, no s'ha trobat en el pitjor temps del 
desordre d'aquesta casa ! 

TERESA 

Es molt ignocenta ! 

CARLOTA 

Què seria de mi, si no fos per ella, que 
amb les seves tendreses m'anima! 

TERESA 

Puja molt aciensadeta i modesta! Llàsti- 
ma per vostè que no sigui ja més gran ! 

CARLOTA 

Tot i sent nena encara, pensa més i té 
més reflexió que'ls seus germans. (Pausada- 
ment i en veu baixa.) Els nois, Teresa, qual- 
sevol dia ( m daran un què sentir* 

TERESA 

No cridi·l mal temps! 

CARLOTA 

En Frederic porta mala vida! (Mirant 
entorn seu i abaixant el to.) Ell tot sol es 
capaç de tirar-me a la misèria! 

TERESA 

Què diu ara ! 

CARLOTA 

S'atreveix a tot, a tot! 

TERESA 

(tapant-se la cara amb les mans) 
Reina dels Àngels ! 

carlota (aixecant-se) 
Però això s'ha de acabar desseguida! Ja 
no puc més ! 

(Compareix en Frederic per la primera 
porta de V esquerra. Va vestit a l'última 
moda f de dol, amb molta elegància i 
amb abric de migtemps. Fa cara de 
sòn i enraona amb displicència.) 

ESCENA VI 
Les mateixes, més en Frederic 

FREDERIC 

Bon dia tinguin. 

TERESA 

Bon dia, senyoret. 

CARLOTA 

(miranUlo fixament i reconvenint-lo 
amb tendresa) 
Aquestes són hores de retirar, Fredferic? 
(Curt silenci.) Que no penses? Que no refle- 
xiones, fill meu? 

FREDERIC 

Sí, mamà. 

CARLOTA 

I doncs? ' 

Frederic (en veu baixa) 
Més tard vinc altres dies. 

CARLOTA 

Ah! Sent així, me puc donar per ditxosa 
que avui ja siguis a casa! Veritat? 

FREDERIC 

Tu mateixa. 

CARLOTA 

No tinc dret a queixar-me de la teva con- 
ducta? (En to persuassiu). Que no*t fas càr- 
rec...? 

Frederic (interrompent-la) 

Bé: que vas a començar un sermó dels 
teus? 

CARLOTA 

Encara goses... 

Frederic (insolentanUse) 
No sé com te tornes, mamà! Poses un gè- 
nit que*m sembles una altra. Sempre't trobo 
de mal humor; sempre rondines, i tot el dia 
m'estas renyant. (Abaixant la veu.) Després 
diràs si fujo de tu. 

CARLOTA 

Que no penses? te dic. Que no reflexio- 
nes? te repeteixo. 

(La Teresa, prudentment, per tranquili- 
sar la senyora, per dugués o tres vega- 
des va per ficar-se a la conversa i no 
gosa.) 

FREDERIC 

Ja reflexionaré més endavant, quan tingui 
més anys. Deixa-m fer la joventut. No vul- 
guis que abans d'hora, de tant pensar, me 
torni vell, com un desenganyat del món. No 
vagis contra la Naturalesa, dóna ! 

CARLOTA 

Oh ! Quin cinisme, Déu meu ! 

FREDERIC 

Digues quina sinceritat, quina franquesa 
de jove, i estaràs en lo just. (Cambiant de to.) 
Com me vols, tu? Quç'm vols un hipòcrita? 
Què prefereixes: que mentres en la teva 
ausencia faig lo contrari, al teu davant fin- 
geixi bondats i mansuetuts que no tinc? No, 
mamà, no: jo vui presentar-me, als teus ulls 
i als ulls de tothom, amb el cor obert i el 
cap ben alt! 

carlota (amb indignació) 
TV1 cap alt! I tens valor per dir-ho? 
Senyor, Senyor ! Això no s'ha vist mai ! 

FREDERIC 

(ananl·se·n emmurriat per la segona porta 

de V esquerra) 
Tot te ve de nou ! 

CARLOTA 

Ja has fet vintitrès anys. Ets el més gran 
dels meus fills... 

Frederic (interrompent-la ) 
Dispensa: ja m'ho diràs després, quan 
estiguem sols. 

(La Carlota i la Teresa, totes dugués amb 
molt sentiment, se donen una mirada 
d'inteligencia.) 

TERESA 

(demanant amb la vista per retirar-se) 
Senyoreta... 

carlota (dolçament) 
Sí: vés, vés, Teresa. 

(La Teresa desapareix per la primera 
porta de l 9 esquerra, enduent-se'n el plo- 
mall i els draps de tela amb que ha 
tret la pols dels mobles,) 

FREDERIC 

(anant-se'n tot traient-se V abric i el barret 
i dient entre-dents) 
Sempre*! mateix ! 

CARLOTA 

Espera- 1, Frederic! 

FREDERIC 

(desapareixent per la segona porta de V esquerra) 
Ja vinc. 

(Per la segona porta de la dreta compareix 
YEladi vestit per Vistil del seu germà, 
però sense abric ni res al cap.) 

ESCENA Vl·l 
La Carlota i i/Eladi 

carlota (girant-se) 
Per últim t'has vestit? 

ELADI 

Mai estàs contenta, mamà! Tant aviat te 
queixes perquè'm llevo tard com perquè-ra 
llevo d'hora. 

CARLOTA 

Tot just són les dèu. 

ELADI 

Encara no es hora de córrer pel món, 
per tu? 

CARLOTA 

Per mi, si, peró no pas pels que retiren 
quan el sol es alt. 

ELADI 

Escolta: que vols donar-me diners? 

CARLOTA 

No! Guanya-n! Per què'ls necessites tant 
d emati ? 

ELADI 

Pels meus gastos. 

CARLOTA 

No te é n vui donar cap. 

ELADI 

Dona-me*n per anar al casino. 

CARLOTA 

A què fer? 

ELADI 

A pendre cafè amb llet. 

CARLOTA 

Que no*t servim bé a casa? 

ELADI 

Aquí? Aqui no se-m considera gens. 

CARLOTA 

Eladi! Eladi! Mira que estic perdent la 
calma! 

(Torna en Frederic, havent deixat V abric 
i el barret a la seva cambra.) 

ESCENA VIII 
Els mateixos, mès en Frederic 

FREDERIC 

Vaja: digues ara tot lo que vulguis. 

CARLOTA 

Ara i sempre us diré lo que cregui just 
i sigui pel bé vostre. 

FREDERIC 

No pas en presencia del servei. 

ELADI 

Vaia un servei tenim! 

CARLOTA 

La Teresa pot sentir tot lo de casa. 

FREDERIC 

Lo teu, si de cas. 

CARLOTA 

I lo vostre. Pitjor el dia que jo mateixa, 
que us soc mare, no podent-me contenir 

més, us posi en evidencia davant del públic! 

frederic (conciliador) 
Això tu no ho faràs. 

CARLOTA 

No? Ont s'es vist la vida que porteu 
vosaltres! Sembla impossible, a la vostra 
edat, que encara penseu tant poc! £ No us 
avorriu veient que no més sou bons per 
malgastar en vicis i disbauixes? No us odieu 
a vosaltres mateixos? (Curt silenci.) Digueu! 
Tu, Frederic: per què, tenint dos cursos 
aprovats, no acabes la carrera de lleis? 

frederic (sense convicció) 
Ja l'acabaré, vaja. 

carlota (entre-dents) 
Has perdut enterament Pafició a l'estudi! 

FREDERIC 

Ja ho veuràs, doncs! 

carlota (a VEladi) 
Tu, semblava que tenies una mica de 
predisposició pel comerç, i avui ni vols que 
te # n parlin. 

ELADI 

Cada dia estudio la teneduria. 

CARLOTA 

I TAdriana? Qué'n direm de la meva 
filla? No més pensa en divertir-se i en seguir 
la moda, somniant grandeses. Tots plegats 
sou la meva creu ! 

FREDERIC 

(molt sofocat i com donant-se) 
Bé, dóna, no t'exaltis! 

eladi (sincerament avergonyit) 
No't disgustis, mamà! 

CARLOTA 

Que no*m disgusti! No tinc motius per 
disgustar-me, veritat? Ont són les alegries 
que tant l'un com l'altre*m doneu? Respo- 
neu-me! (Caminant de to.) Sou ben diferents 
de mi! Sembla que no us hagi dut a les 
entranyes ! 

Frederic (en veu baixa) 
Vaja, vaja, que no n'hi ha per tant! 

ELADI 

Es clar que no! (A la Carlota.) Aquests 
disgustos te perjudiquen. 

Carlota (en to enèrgic) 

Frederic! Eladi! No consento que conti- 
nueu pel mal camí! Desde avui heu d'em- 
pendre una altra ruta, fent un cambi radical, 
que us dignifiqui davant meu i de tothom ! 
La vostra conducta-m pesa, m'avergonyeix, 
me mata! He dit que prou, i ha de ser prou! 

Frederic (en veu baixa) 
Com te sembli. 

carlota (fent un gest decisiu) 
Escolteu. 

frederic (ananUse'n) 
Dispensa. Ja vinc. 

carlota (amb energia) 
Frederic ! 

FREDERIC 

(aturant-se de mala gana) 
Digues, mamà. 

carlota (amb tendresa) 

Que no pots escoltar-me ? ^Quin dia serà 
aquell que us veuré a tots reunits per parlar- 
vos de qüestions que us interessen tant com 
a mi mateixa ? 

FREDERIC 

A què't refereixes? 

CARLOTA 

A Testat de casa nostra, que no vui que 
ignoreu per més temps. 

FREDERIC 

Espera que vingui TAdriana. 

CARLOTA 

Ja fa massa dies que m'espero. Quan ella 
es aquí, vosaltres sou fóra. I així sempre, 
fins que perdi la paciència. 

FREDERIC 

Explica-t, doncs. 

CARLOTA 

(pausadament i amb dolor) 
Mireu, fills: anem malament, molt mala- 
ment. La nostra situació comença a ser apu- 

rada. Jo ja no puc resistir més. Hem de 
pendre un determini aviat. 

FREDERIC 

Deixa que l'Adriana torni i n'enraonarem 
detingudament. 

carlota (amb indignació) 
Però, que no vols escoltar-me? 

FREDERIC 

Espera, dóna! 

CARLOTA 

I tu, Eladi? 

ELADI 

Si, mamà. Però, per mi... 

CARLOTA 

Què? Digues! (Cambiant de to.) No hi 
ha salvació ! Sou pedres estimbades que ro- 
doleu montanya avall! 

Frederic (en un arrano sincer) 
Mira: perquè vegis que t'estimo i que 
escolto'ls teus consells, desde demà'm propo- 
so ser un altre! 

ELADI 

Jo desde ara! 

CARLOTA 

(acostant-se an en Frederic, amb molta intenció 

i tendresa) 

Ho deixaràs córrer tot? Tot, m'entens? 
Frederic (després de pensar-hi) 

Sí. 

CARLOTA 

Ah ! No, no ! No ho complireu lo promès! 
Ja me'n veig el desengany de vosaltres! He 
fet tard ! 

ELA Dl 

No, mamà, no! Jo*t juro... 

Carlota (interrompent-lo) 
Tu, si t'hi esforces, potser que hi siguis 
a temps a modificar-te. 

FREDERIC 

Jo també ! 

CARLOTA 

Seria un miracle! 

FREDERIC 

(fent acció d'anar-se *n a la seva cambra) 
Ja veuràs: si tant poca fe tens en mi... 

CARLOTA 

Aont vas ara? Que vas a tirar-te al llit? 

FREDERIC 

No. No estic pas cansat, ni tinc són. 

CARLOTA 

Que ja has esmorsat? 

FREDERIC 

No encara. 

CARLOTA 

Voleu que us faci preparar alguna cosa? 

FREDERIC 

Com coneguis. 

ELADI 

Per mi, sí. 

Carlota (fent acció d'anar-se'n) 
Espereu-vos, doncs. 

FREDERIC 

(en to rialler, aixi que la Carlota es ah primera 
porta de l'esquerra) 
Escolta, mamà. 

carlota (girant-se) 
Què vols? 

Frederic (somrient) 
Ont es la Jovita? 

carlota (esponjani-se-li-l cor) 
Haguessis sigut a casa en el moment que 
ella se n'ha anat, acompanyada dels vostres 
avis i de l'Adriana, que ho sabries ont es. 

ELADI 

Es a l'iglesia. 

Frederic (amb èmfasi) 
Ah! Si! A fer la primera comunió. 

ELADI 

Per què no hi has anat tu? 

CARLOTA 

No-m trobava bé. 

ELADI 

(amb sentiment, acostanl·s'hi) 

No? 

Frederic (també acostant-s'hi) 
I això? 

CARLOTA 

No ha sigut res. Ara ja*m trobo millor. 

ELADI 

Que estava gaire contenta la Jovita? 

Carlota (somrient) 
No hi veia d'alegria, pobreta! 

FREDERIC 

(tocant-li la cara, fent-li una festa) 
I tu tampoc, veritat ? 

CARLOTA 

Vaja, vés, vés, no*m toquis! 

eladi (rient) 
Si, si que està alegra! 

FREDERIC 

(passant4i' l braç per Fespatlk) 
No! No'n sab de fer l'enfadada! 

CARLOTA 

Deixa-m, Frederic, deixa-m ! 

ELADI 

Té'ls ulls plens de llàgrimes! 

FREDERIC 

Són de goig, home, de goig! 

ELADI 

Prou que*s veu ! 

FREDERIC 

Vaja: vés, vés a dir qucns preparin Tes- 
morsar. 

CARLOTA 

(desapareixent, sanglotant, per la primera porta 

de ï esquerra) 
Pobres de nosaltres ! 



ESCENA IX 
En Frederic i l'Eladi 

ela di (desprès d y un curt silenci) 
Pobra mamà ! 

FREDERIC 

(també després d 9 un curt silenci) 
A quina hora has retirat aquesta nit ? 

ELADI 

A les tres tocades. 

FREDERIC 

A les tres? Eladi, urm compromets! 

ELADI 

Jo? 

FREDERIC 

Sí! No ha de disgustar-se amb mi la 
mamà si'ns compara a tots dos! Has de reti- 
rar més tard, molt més tard, noi, sinó faràs 
ressaltar les meves faltes ! 

ELADI 

Oh! Vaig acabar els recursos. 

Frederic (contrariat) 
Com! Que no tens...? 

ELADI 

M'ho van guanyar tot! Mira: ni tabac 
tinc. 

Frederic (oferinUli un cigarret) 
Fuma, pobre! 

eladi (encenent) 
Fumem, doncs! 

Frederic (posant-se nerviós) 
Però, que ho dius de debò que no tens 
cap diner? 

eladi 

Sí, desgraciadament! 

FREDERIC 

M'has ben arreglat! Jo que # m refiava de 
ia teva caixa per sortir-me de cert compromís! 
Vaja, Eladi, no fem bromes ! 

eladi 

De què'n dius bromes? 

Frederic (festejant-lo) 
Vés, mira a la cartera si, mal endreçat, 
hi portes un bitllet de cent pessetes. 

ELADI 

No t'escarracis, que no hi porto res de 
valor. Vols que t'ho ensenyi? 

FREDERIC 

No cal. (Separant-se d'ell i anant a seure 
en un silló de l'esquerra.) No sé per què has 

de jugar tant fort, veient que mai guanyes! 

ELADI 

Això va a llunes. Aquesta nit m'ha tocat 
perdre. 

FREDERIC 

(aixecant-se impulsivanunt) 

Justament aquesta nit! (Molt nerviós.) 
Vés, demana una quantitat a la mamà, avui 
que deu alabar-te pel teu comportament. 

ELADI 

No vol donar-me ni un cèntim: diu que-n 
guanyi. 

FREDERIC 

Es feta a l'antiga la mamà ! 

ELADI 

Lo que es massa bona! 

FREDERIC 

Sens dubte. Però's torna econòmica, 
avara ! El papà era més lliberal i més esplèn- 
did que ella ! 

ELADI 

No deixa mai les claus ! 

FREDERIC 

No-s fa càrrec de la manera de ser dels 
joves d'avui dia, no vol veure que*ls temps 
han cambiat! 

eladi (amb ironia) 
I que tot progressa ! 

FREDERIC 

Sí, senyor, si! Fins la moral. Qui sab 
com van ser els nostres avis! 

ELADI 

Ja pots pensar-t'ho: uns calaveres. 

FREDERIC 

No, no eren tant virtuosos com diuen. 
Jo, com més va, més gent veig que fa una 
vida retirada i quieta. 

* 

ELADI 

Si, com nosaltres. 

frederic (irrifant-se) 

Vés ara com m'ho arreglo ! Vaia un com- 
promís, si la mamà's nega a donar-me diners! 
Ditxosos diners ! 

ELADI 

No sé què dir-rhi, noi: prous afanys 
passo per mi. 

FREDERIC 

N'hi ha per desesperar-se ! 

ELADI 

Ah! Ja tinc una idea! 

FREDERIC 

Digues. 

ELADI 

I si féssim un emprèstit? 

FREDERIC 

Com? 

ELADI 

Anant a trobar un usurer d'aquests que 
no miren prim. 

FREDERIC 

Que ets ignocent, Eladi! 

ELADI 

Ai, ai! Per què? Li emmanlleves, baix 
pagaré, una cantitat una mica crescuda... 

Frederic (interrompent-lo) 
Ja no-m val aquest recurs. 

eladi 

Que te n'has servit alguna altra vegada? 

FREDERIC 

Sí. Però avui ni tampoc m'escolten. 

ELADI 

No? A casa, p^t- més que digui la mamà, 
som rics. 

Frederic (amb cinisme) 
Ho creus tu que encara *n som? 

eladi (amb estupefacció) 
Jo bé m'ho penso! Jo bé me-n refio! 

FREDERIC 

I si — es una suposició — ja no*n fóssim? 

eladi (amb sentiment) 

Què seria de nosaltres, sense carrera ni 
ofici! 

Frederic (rient) 
Vaja, home, no't preocupi tant, que ha 
estat una bromada meva ! 

ELADI 

Torres més altes cauen ! 

frederic (amb gran prec) 
Per l'amor de Déu, Eladi: deixa-m enca- 
ra que no més siguin déu duros! 

ELADI 

D'ont vols que'ls tregui? 

FREDERIC 

(anant amunt i avall de l'escena) 
Quin compromís, quin compromís més 
gran! I quin paper més ridicol el meu! (Cam- 
inant de to). Si pogués enviar-li una toia de 
flors... 

ELADI 

Què tens^ Què*t passa? 

FREDERIC 

Figura-t: demà es el sant... d'aquella. 
Voldria fer-li un present, i, per falta de di- 
ners, hauré d'estar-me-n ! 

ELADI 

Que no se'n pot passar per aquest any? 

FREDERIC 

No! Si ja deu esperar-lo! Li tinc tant 
acostumada als regalos ! 

ELADI 

Excusa-t. Diga-li que portes dol. 

FREDERIC 

Vaia un conflicte! Hi ha moments de 
desesperació en que-m sento estafa, fins lladre 

i tot me sento ! Que un hom no pugui dis- 
posar d'un capital, ni tenir automòbil ! Eh ! 
Que es lletja la vida ! 

ELADI 

Vés, vés, que ve algú. 

(Per la primera porta de l'esquerra com* 
pareix la Teresa acompanyant al senyor 
Nicolau. Aquest es un home cFuns 
cinquanta anys, d'estatura regular. Se 
suposa que ha deixat el barret en el re- 
bedor de la casa. Al vcure-l, en Frede- 
ric i FEladi-n tenen alegria.) 

ESCENA X 
Els mateixos, més la Teresa 

I EL SENYOR NlCOLAÜ 
TERESA 

Passi, passi, si es servit. 

nicolaü (saludant efecluosament) 
Bon dia, joves. 

FREDERIC 

Déu lo guard, senyor Nicolau. 

ELADI 

Bon dia tingui. 

teresa (al senyor Nicolau) 

Faci'l favor de seure, que ja ve dessegui- 
da la senyora. 

NICOLAU 

Diçui-li que no vagi depressa, que no*s 
molesti per mi. 

TERESA 

(desapareixent per la primera porta de V esquerra) 
Ja ve, ja. 

ESCENA XI 
Els mateixos, menys la Teresa 

frederic 
Com es, senyor Nicolau...? 

NICOLAU 

Dispensin: crec que no'ls he preguntat 
pel seu benestar. 

FREDERIC 

Ah ! No ve d'aqui ! 

ELADI 

Això rai ! 

NICOLAU 

Q.ue tal, que tal : ho passen bé ? 

FREDERIC 

(donant una mirada plena de picardia a l'Eladi) 
Psé! Per ara... 

ELADI 

Anem tirant. 

FREDERIC 

I vostè ? 

NICOLAU 

Si, allò que-s diu... 

FREDERIC 

Com li van els tants per cent? 

NICOLAU 

Malament, fill : tothom té massa diners. 

Frederic (mirant a VElaài) 
Vol dir? 

NICOLAU 

No*s firma un trist pagaré apenes. 

FREDERIC 

No*s fan transaccions? 

NICOLAU 

No gaires. 

ELADI 

Mal negoci! 

Frederic (molt atent) 
I, doncs, senyor Nicolau, a què devem, 
si pot saber-se, l'honor de la seva visita ? 

NICOLAU 

A assumptes de la meva professió. 

FREDERIC 

Com! (Amb èmfasi.) Potser la mamà li ha 
encarregat alguna compra? Es una bona 
finca ? Es una ganga ? 

NICOLAU 

No-s tracta de cap encàrrec d'ella. S'en- 
tén, per ara. 

FREDERIC 

Sent així... 

eladi (interrompenUlo) 
No siguis indiscret, home ! 

NICOLAU 

Res d'indiscrecions! 

FREDERIC 

(oferintAi una cadira de V esquerra de la taula) 
Però no estigui dret. Faci l'obsequi de 
seure. 

ELADI 

Segui, segui. 

NICOLAU 

Seiem, doncs, mentrestant. 

Frederic (brindant-li un cigarret) 
Vostè fuma? 

NICOLAU (somrient) 
No, senyor. Gràcies. No he fumat mai. 

ELADI 

Ni per provar-ho? 

NICOLAU 

(tot extenent la mirada per Yestancia) 
Tant com això, 110 diré que no. Però, si 
volen que-ls parli amb franquesa, no soc par- 
tidari de sostenir gastos inútils. 

FREDERIC 

(asseient-se en una cadira de la dreta de la taula) 
No es viciós, vaja. 

NICOLAU 

No tinc cap vici. 

FREDERIC 

Jo *1. felicito. (Rapit.) I a propòsit, senyor 
Nicolau... 

NICOLAU 

Digni. 

Frederic (abaixant h veu) 

Ja que vostè's queixa de que apenes se 
firma cap pagaré, ^que tindria inconvenient 
que n'hi firmés un? 

NICOLAU 

Vostè ? 

FREDERIC 

Es qüestió d'una petita cantitat, cosa de 
mil o dugués mil pessetes. 

NICOLAU 

Que no té la seva mamà ? 

FREDERIC 

Es clar que si! Però, miri, precisament 
els diners que necessito són per donar-li una 
sorpresa. I no*m convé, abans del cas, que 
ella sospiti... 

NICOLAU 

Se tracta potser d'un regalo en projecte ? 

FREDERIC 

Endevinat. 

NICOLAU 

Que li volen fer vostès dos ? 

ELADI 

No, senyor: ell tot sol. 

NICOLAU 

Ah! Es una acció molt hermosa aquesta. 
L'honra molt, l'honra molt com a fill ! 

Frederic (fingint modèstia) 
Senyor Nicolau • • • 

ELADI 

(an en Frederic, a cau d'orella, anant-scn 
desprès cap al fons) 

Cinic! 

NICOLAU 

Com? Què deia'l seu germà? 

FREDERIC 

Ah! No*n faci cas de l'Eladi: es molt de 
la broma. 

NICOLAU 

Me pensava... 

FREDERIC 

Doncs, sí: vostè-m deixa aquesta misèria 
que li dic; me deixa... dugués mil pessetes, 
vaja. Jo li firmo uh pagaré per valor de 
dugués mil cinccentes o tres mil, com li 
sembli, en concepte del tant per cent que es 
just i legal que vostè's cobri pel rèdit... 

(L'Eladi, desde'l fons, va brandant el 
cap amb indignació.) 

nicolau (fent una rialleta) 
Bé, home, bé! 

FREDERIC 

Li firmaré a pagar a la meva major edat. 
Ja tinc vintitrès anys... 

NICOLAU 

1 amb què me*n respon? 

FREDERIC 

Amb la meva llegítima. 

NICOLAU 

Ja es una garantia. Però d'aqui allavors, 
Frederic, poden passar tantes coses ! 

FREDERIC 

Què vol dir? 

Nicolau (aixecant-se) 
Oh! Re, Jo no vui dir re, (Extenent la 
mirada entorn seu, cambiant de to.) Sab que 
m'agrada molt aquesta casa? 

FREDERIC. 

Que té por? 

NICOLAU 

Vegi, que ve la seva mamà. 

(Per la primera porta de V esquerra com- 
pareix la Carlota una mica apressada.) 

ESCENA XII 
Els mateixos, mès la Carlota 

carlota (afectuosa) 
Déu lo guard, senyor Nicolau. 

NICOLAU 

Bon dia, senyora Carlota. Com segueix? 

CARLOTA 

Perfectament. I vostè? 

NICOLAU 

Com sempre. Gràcies. 

CARLOTA 

Dispensi que l'hagi fet esperar tant.., 

NICOLAU 

Oh! Tant se val, senyora. 

CARLOTA 

Frederic, Eladi: teniu Tesmorsar a punt. 

FREDERIC 

Ja es a taula? 

CARLOTA 

Si, fills meus. 

(Per la primera porta de V esquerra com- 
pareix la Remei sense entrar a la sala.) 



ESCENA XIII 
Els mateixos, més la Remei 

REMEI 

Senyorets... 

ELADI 

Ja venim. 

(La Remei se n'entoma.) 

4 

FREDERIC 

Vol acompanyar-nos, senyor Nicolau? 

■ 

NICOLAU 

S'estima, jove. Que vagi de gust. 

FREDERIC 

Gràcies. D'aquí després, doncs. 

ELADI 

Que s'hi conservi. 

NICOLAU 

Estiguin bonets. 

(En Frederic i VEladi desapareixen per 
la primera porta de V esquerra.) 

9 

ESCENA XIV 
La Carlota i el senyor Nicolau 

CARLOTA 

(després d'un curi silenci, 
indicant al senyor Nicolau que segui) 

Vol fer el favor ? 

NICOLAU 

(tornant a seure en la mateixa cadira d'abans) 
Oh! Aviat podem estar entesos. 

CARLOTA 

(asseient-se a la dreta de la taula) 
De què*s tracta? 

NICOLAU 

Endemés, senyora Carlota, jo, com vostè 

sab, amb motiu de dedicar-me a la compra i 
venda de finques, i a deixar, amb un rèdit 
decent, cantitats en diner, tinc, com es natu- 
ral, una nombrosa parròquia que m distin- 
geix i-m confia operacions molt delicades. 

CARLOTA 

Si, Senyor, sí. Ja sé qui es vostè. 

NICOLAU 

Al mateix temps que soc — mal m'està*! 
dir-ho — un home molt discret, sempre pro- 
curo, en cas de venda, carregar la balança 
més aviat a favor del venedor que del com- 
prador. Comprèn? 

carlota (amb extranyesa i recel) 
A què ve tot això ? 

NICOLAU 

No s'alarmi, senyora. L'objecte de la 
meva visita, com compendrà després de fer- 
se càrrec de les meves explicacions, es sen- 
zillament per proposar-li un bon negoci. Ja 
sé que de vegades, per aventatges que a un li 
presentin, per causes fàcils de compendre, 
no pot acceptar certs oferiments. 

carlota (enguniosa) 
Expliqui-s amb més claredat, que no 
entenc a què's refereix i*m fa posar en so- 
bressalt. 

NICOLAU 

Veli-aqui, doncs, que un client meu, per- 
sona molt respectable i d'una posició brillant, 
s'ha enamorat de la casa que vostè habita... 

Carlota (cor ferida) 
D'aquesta? 

NICOLAU 

De la mateixa. Si mai vostè fes el pensa- 
ment de vendre-se-la... 

carlota (amb dignitat) 
Aquesta casa no es per vendre! 

NICOLAU 

No s'ofengui, senyora. 

CARLOTA 

Li repeteixo que no es per vendre ! 

nicolau (insidiosament) 

Miri que, si convé, se n'hi pagaran gust 
i ganes. Pot fer un negoci rodó. 

CARLOTA 

Entre aquestes parets hi han nascut els 
meus fills, hi van néixer i hi han mort els 
seus avis i el seu pare ! 

NICOLAU 

Per això's comprèn que les estimi tant. 
(Escampant la mirada.) Es una bona finca, 
aquesta. Si, si: remontada a la moderna, 
amb pocs diners, pot semblar un palau. 

CARLOTA 

Però, què s'ha pensat de nosaltres ? 

NICOLAU 

Què vol dir? 

carlota (abaixant la veu) 

Qucs creu potser que estem en neces- 
sitat ? 

NICOLAU 

No crec tal cosa, senyora. I, encara que 
ho cregués, no ho diria ni vindria aqui sense 
ningú demanar-me, per ofendre-la amb les 
meves proposicions. 

CARLOTA 

Per ara, senyor Nicolau, no tinc de me- 
nester els seus serveis. 

NICOLAU 

Ah! Dóna molt gust vendre amb les con- 
dicions en qucs troba vostè. Ben al revés 
del que està apurat, que*l comprador, valent- 
se*n, li extreny la corda sense conciencia. 

CARLOTA 

(aixecant-se impulsivament, en un 
arranc de dignitat) 

Li repeteixo per tercera vegada que aques- 
ta casa no es per vendre! Passi'l que passi, 
vingui'l que vingui, jo l'aguantaré fins qucm 
caigui a sobre i'm colgui! 

NICOLAU 

(després d' haver-se aixecat, disculpant-se) 
Senyora Carlota... 

CARLOTA 

(en veu apagada, girant-se d* esquena) 
Ni sé'l qucm dic! 

NICOLAU 

(pausadament i en veu baixa) 
Perdoni si amb les meves impertinències, 
pròpies de la meva professió, he pogut mo- 
lestar-la. (Saludant amb un moviment de cap 
i fent acció d'anar-sm.) Als peus de vostè, 
senyora. 

CARLOTA 

(així qurl senyor Nicolau va per passar la porta 
i després d'una lluita amb si mateixa, com 
iluminada per una idea que li ve de 
sobte, diu en veu alta) 
Senyor Nicolau ! 

nicolau (girant-se moll atent) 
Digui. 

CARLOTA 

Vol fer-me l'obsequi de no retirar-se 
encara? 

NICOLAU 

Amb molt gust. 

CARLOTA 

Un moment. (Anant a ajustar la porta del 
primer terme de F esquerra. El senyor Nicolau 
la mira molt extranyat.) Segui, mentrestant. 

NICOLAU 

Però... 

Carlota (tancant la porta) 
Dispensi. 

nicolau (asseient-se) 
Miri que... 

CARLOTA 

(asseient-se a la dreta, un xic més asserenada) 
Senyor Nicolau : m'ha de ser franc. 

NICOLAU 

Mani, senyora. 

CARLOTA 

Vol dir-me amb tota sinceritat per què 
ha vingut a trobar-me? 

nicolaü (amb naturalitat) 
Ja li he manifestat, senyora Carlota : per 
si, pagant-ne gust i ganes, pensava vendre-s 
aquesta casa. 

CARLOTA 

Si, sí: ja ho recordo això. (Pausadament.) 
Jo desitjaria que*m digués per què vostè 
creu que puc fer-lo aquest pensament. 

NICOLAU 

Oh! Com li explicaré ara? 

CARLOTA 

La veritat, senyor Nicolau. (En to baix.) 
^No es cert que, si vostè no hagués recullit 
les murmuracions del carrer, no s'hauria pres 
la molèstia de venir a trobar-me? 

nicolaü (un xic desconcertat) 

No comprenc a què pot referir-se. Li 
parlo llealment, amb el cor a la mà. 

CARLOTA 

No m'enganyi. Li suplico que no fàci l 
desentès a les meves preguntes. (Conjiden- 

cialment.) Vostè ha sentit a dir que jo, d'ença 
que'l meu marit es mort, no estic gaire bé 
d'interessos. 

NICOLAU 

No! No! Jo no l'escolto la gent. Si ha- 
gués d'escoltar-la, no tindria prou temps per 
apuntar-me tot el mal que diu de mi i no 
podria fer cap negoci. No: no m'entretinc 
en xafarderies inútils. Primer són les comis- 
sions i els tants per cent. La vida, sab ? 

carlota (amb ironia molt suau) 
Es un home discret. 

NICOLAU 

Ja li he dit, senyora: soc discret i reservat 
com un confessor. 

CARLOTA 

Està bé. (Després de sostenir una lluita in- 
terior i en un arranc decisiu.) Doncs, ja que 
es així, vaig a fer-li un encàrrec que, per 
lo molt delicat, exigeix com a intermediari 
una persona prudenta i de confiança com 
vostè. 

NICOLAU 

Moltes gràcies per la distinció. 

carlota (dolorosament i amb pausa) 

Miri, senyor Nicolau: jo, com li he dit 
abans, no he pensat mai, ni crec que mai ho 
pensi, en despendre-m d'aquesta casa. Ja li 
he exposat els motius que fan que l'estimi i 
vulgui a tota costa conservar-la. (En veu 
baixa i tremolosa.) Peró, si-ns avinguessim 

amb el preu, lo que potser me vendria... 
(S'atura com si sentis una punxada al cor.) 

NICOLAU 

Digui, senyora, digui. 

carlota (pausadament) 

Lo que potser me vendria són altres 
propietats. 

NICOLAU 

Moltes? 

CARLOTA 

Algunes. 

NICOLAU 

Deuen representar un capital. 

CARLOTA 

He calculat que, en els temps que corren, 
ne sortiria més ventatjosa tenint els diners 
que poden donar-me-n que no pas que jo 
m'hagi de cuidar d'elles o confiar-les a un 
procurador. 

NICOLAU 

Encarregui-ho als seus fills, que són 
joves. 

CARLOTA 

Els meus fills no han nascut per fer d'ad- 
ministradors: senten altres aficions... no tant 
prosaiques. 

NICOLAU 

No són ambiciosos. 

CARLOTA 

Gens. 

NICOLAU 

Perfectament, doncs. 

CARLOTA 

Què li sembla: pot trobar-se comprador? 

NICOLAU 

Oh! Prou. Veurà: segons lo que vostè'n 
demani. 

CARLOTA 

Ja m'ho reflexionaré. No tinc gaires pre- 
tensions. 

nicolau (aixecant-se) 
Entesos. Però, digui i dispensi. (Prudent- 
ment.) Ja té facultats per vendre vostè? 

CARLOTA 

Sí, senyor: el meu marit va deixar-me 
mestressa absoluta dels seus béns, podent, 
per lo tant, vendre i empenyar sense haver 
de menester el consentiment de ningú. 

NICOLAU 

(desprès d'un curt silenci, en veu baixa) 
Comprès. (Tot molt prudentment i com no 
gosant-ho dir.) Ah ! Una altra observació. 

CARLOTA 

Digui. 

NICOLAU 

Li prego que no s'ofengui. El cas reque- 
reix aquest interrogatori. 

CARLOTA 

Digui, digui. 

NICOLAU 

Les té nétes les seves finques? No n'hi 
ha cap de hipotecada? 

carlota (abaixant els ulls) 
Sí, senyor : moltes. Per això mateix, que 
vui liquidar-ho tot per saber ben bé amb que 
compto. 

NICOLAU 

Podem mirar-ho, si vostè vol. 

CARLOTA 

Li entregaré l'inventari que vaig pendre 
quan va morir el meu marit. (Desapareixent 
per la primera porta de la dreta.) Esperi-s un 
moment. 

(El senyor Nicolau, mentrestant, va se- 
guint Testancia, examinant-ho tot, fre- 
gant-se les mans ambfruició. Passat un 
llarg silenci torna la Carlota amb un 
inventari a la mà.) 

CARLOTA 

(enlreganl·li l'inventari) 

Vegi. 

nicolau (fullejant-lo) 
Ha, ha! Si vostè m'ho permet, me n'en- 
duré aquest document a casa per llegir-lo 
amb més calma. 

carlota (interrompent-lo) 
Vostè mateix. 

NICOLAU 

Recordi-s d'enviar-me una nota detallant 
el preu i la renda de cada finca. 

CARLOTA 

La tindrà avui. 

NICOLAU 

Pensi també d'enviar-me la copia del 
testament del seu marit. 

» 

CARLOTA 

Està molt bé. 

NICOLAU 

Ja sab el meu domicili: carrer de l'Estre- 
lla, 33, principal, primera. (Butxaquejant per 
treure-s la cartera.) Hi ha una placa a la porta 
amb el meu nom... 

carlota (interrompent4o) 
Sí: conservo una targeta de vostè. 

NICOLAU 

Magnífic! (Allargant-li la mà.) Donya 
Carlota, he tingut un gran honor... 

carlota (interrompent-lo) 
L'honor es meu, senyor Nicolau. 

NICOLAU 

A la seva disposició. 

CARLOTA 

Permeti-m... 

(La Carlota i el senyor Nicolau desapa- 
reixen per la primera porta de l'esquer- 
ra. Després d'un curt silenci compareix 
VEladi, tot taratlejant, en veu baixa, 
una cançoneta de cafè concert.) 

ESCENA XV 
L'Eladi, sol. Desseguida en Frederic 

(L'Elaii atravessa V escena dirigint-se a la 
segona porta de la dreta. Pel primer 
terme de Y esquerra, un cop ha desapa- 
regut VEladi, compareix en Frederic 
precipitadament, tot fumant un cigar- 
ret.) 

FREDERIC 

(anant fins al peu de la porta de la cambra de 
VEladi, cridant an aquest en veu baixa 

i alarmadora) 
Eladi! Eladi! 

ELADI 

(sortint amb el barret a la mà) 
Què vols? 

FREDERIC 

Que te # n vas? 

ELADI 

Si. 

FREDERIC 

Espera-t. 

ELADI 

Per què ? 

FREDERIC 

(mirant, recelós, cap a la primera porta de 

l'esquerra) 

Escolta : i què te n'ha semblat de l'entre- 
vista que acaben de celebrar la mamà i el 
senyor Nicolau ? 

ELADI 

Oh ! Que sé jo ! 

FREDERIC 

No* n penses mal? 

ELADI 

Per què? Què suposes? 

(Torna la Carlota fent esforços per repri- 
mir-se •/ plor.) 

ESCENA XVI 
Els mateixos, més la Carlota 

frederic (amb veu glaçada) 
Mamà! 

carlota (fingint serenitat) 
Què tens, Frederic? 

frederic (baixant la vista) 
Perdona ! 

CARLOTA 

(desprès de sostenir una gran lluita interior, no 
podent aguantar més, se deixa caure en un sillé, 
posant-se a plorar amargament) 
Fills meus ! Fills meus ! 

eladi (corrent-hi solicit) 

Mamà! 

frederic (també corrent-hi solicit) 
Què't passa? Per què plores? 

(En V interior, venint de V esquerra, se 

senten la senyoret Isabel, el senyor Gui- 
llem, VAdriana, la Teresa i la Remei, 
que diuen coses agradoses i fan festes a 
la Jovita.) 

CARLOTA 

Ah! Són ells! 

ELADI 

(corrent a mirar a la primera porta de l'esquerra) 
Ja tenim la Jovita aquí! 

Frederic (a la Carlota) 
Vés, que no*t trobin d'aquesta manera. 

CARLOTA 

(aixecant-se i corrent a aixugar-se'ls ulls 
nerviosament davant del mirall de la consola 
per dissimular V haver plorat) 

Sí: tens raó. 

jovita (de dins estant) . 
Mamà! Mamà! 

CARLOTA 

(anant-se* n cap a la porta en el precís moment 
que entra la Jovita radiant d'alegria) 

Nena ! Filla meva ! 

JOVITA 

(abraçant-se a la seva mare, fent-se petons) 
Mamà del meu cor ! 

(Tots la besen. Darrera de la Jovita com- 
pareixen la senyora Isabel, el senyor 
Guillem, VAdriana, la Teresa i la 
Remei. La Jovita va amb un vestit de 
nipis blanc, de primera comunió. La 

senyora Isabel i VAdriana van a l'últi- 
ma moda; barret de crespó de seda 
negra; guants, també de seda negra, 
devocionari, vano i ombrela, tot de 
dol rigorós. El senyor Guillem va de 
levila i barret de copa.) 

ESCENA XVl·l 

Els mateixos, més la Jovita, la se- 
nyora Isabel, l'Adriana, la Tere- 
sa, la Remei i el senyor Guillem. 

ELADI 

9 

Oh! Oh! Que va bonica la nena! 

Frederic (somrient) 
Sembla que baixi del cel! 

adriana (amb ironia) 
Que us torneu poètics! 

isabel (a la Jovita) 
Digues: i doncs què us pensàveu? 

guillem 

Ha estat l'admiració de tothom! 

ISABEL 

No se n'ha presentat cap ni una de tant 
hermosa com ella! 

jovita (humilment) 

Totes, totes les nenes eren hermoses, 
mamà! 

carlota (fent-li petons) 
Si, filla meva ? 

isabel (ventanUse molt ufana) 
Ai, la nostra papellona ! 

(La Remei no's mou del peu de la primera 
porta de V esquerra, somrient encantada 
mirant a la Jovita.) 

GUILLEM 

I tu, com te trobes ? 

CARLOTA 

Millor. No ha estat res... 

ISABEL 

Val més aixi. 

carlota (a la Jovita) 
Tha agradat força? 

JOVITA 

Molt ! He pensat més en tu i en el papà, 
pobret ! 

CARLOTA 

Si ell t'hagués pogut veure en un dia com 
avui, amb tant desig que ho esperava! 

ADRIANA 

Feia una pena la Jovita ! 

CARLOTA 

Per què? 

ADRIANA 

Resultava tant gran entre les altres nenes! 

ISABEL 

Que no! Ben bé que estava! 

5 

X 

I 

GUILLEM 

Una o altra ha de ser la més gran. 

CARLOTA 

Tot just ha complert tretze anys. 

ADRIANA 

Destacava molt, doncs. 

eladi (somrient) 
Devia semblar una núvia! 

FREDERIC 

Més aviat una nimfa ! 

JOVITA 

No m'enfadaré, no, encara que-m dieu 
totes aquestes coses ! 

CARLOTA 

I 

,jQue no us recordeu que l'any passat, en 
aquest temps, quan ja ho teníem tot a punt, 
va morir-se-l vostre papà, ai cel siga? 

ADRIANA 

Prou que s'ha notat que'l vestit de la 
Jovita no era d'ultima moda. 

CARLOTA 

Però, Àdriana, i que cambien amb tanta 
facilitat les formes dels vestits de primera 
comunió? 

ISABEL 

Vés ara que discutiu ! 

ADRIANA 

Com que la mamà no ha vist les altres 
nenes... 

CARLOTA 

No siguis tant exagerada! 

ADRIANA 

S'ha d'evitar el ridicol ! 

CARLOTA 

Per què ho dius? 

ADRIANA 

Aviat les nostres relacions ens pendran 
per una familia cursi. 

CARLOTA 

Tens massa orgull, filla meva! 

adriana (sofocada) 
Aixi: sofoca-m, mamà! 

CARLOTA 

No't sofoco : es una advertència que't faig. 

* ADRIANA 

M'avergonyeixes ! 

GUILLEM 

Vaja, preu, prou! No ennuvoleu la festa! 

isabel (a la Carlota) 
Sempre la reptes, tu, també! 

ADRIANA 

(tot anant-se' n cap a la primera porta de la 
dreta, traient-se les agulles del barret) 
Sempre té que dir! 

FREDERIC 

Veieu? No haguéssiu sortit a parlar de 
vestits. 

GUILLEM 

Es el tema preferit de les senyores. 

ELADI 

Per això s'hi disgusten. 

ADRIAKA 

(desapareixent murmurant entre-dents) 
Aviat no podré parlar ! 

(La Carlota, brandant el cap, la mira 
fins que es a dintre. Tothom queda en 
espectació.) 



ESCENA XVIII 
Els mateixos, menys i/Adriana 

TERESA 

(després d'un curt silenci, acostant-se a la Jovita) 
Però, quin goig que fas! Portes un tresor 
damunt teu! 

FREDERIC 

Quines joies l 

GUILLEM 

Costen un dineral! 

isabel (ventant-se) 

I tant! 

jovita (a la Teresa) 
Veus? L'avia Isabel m'ha regalat aquests 
rosaris tant hermosos encadenats d'or. 

teresa (ponderant-Vhi) 
Ai, filla! 

JOVÍTA 

El padrí de Barcelona aquesta cadena i 
aquesta medalla, també d'or ! 

TERESA. 

Quina hermosura! 

JOVITA 

L'Adriana, aquesta bossa de seda, tant 
maca. 

TERESA 

Quin treball més fi ! 

JOVITA 

En Frederic, aquestes perles (tocant-se les 
orelles) montades amb or. 

TERESA 

Que són bones! 

JOVITA 

L'Eladi, aquest devocionari de nacre. 

GUILLEM 

I jo que no t'he regalat re? 

JOVITA 

Ja bo he dit. 

GUILLEM 

Que no! Canta-ho, canta-ho. 

JOVITA 

Tu, aquest braçalet d'or (sense convicció), 
que no m'agrada gens ! 

guillem (rient) 
Gràcies, nena, gràcies. 



Digitized by Google 



7 o 



IGLESIAS 



JOVITA 

I la mamà lo més preciós de tot: aquesta 
corona de Uessami i gardènies. 

carlota (besantAa) / 

Cor meu ! 

jovita (ala Teresa) 
Ah! L'or es del fi, Teresa! 

TERESA 

Prou que's veu ! 

(Torna V Adriana sense barret ni guants.) 

ESCENA XIX 

■r. 

Els mateixos, mès l' Adriana 

TERESA 

(emocionada, fent acció d'anar-se'n) 
Vaja, que sigui l'enhorabona... 

carlota (agraida) 
Gràcies, Teresa. 

jovita (amb sentiment, a la Teresa) 
Que ncm fas un petó? 

TERESA 

(desprès de mirar a la senyora Carlota, la qual, 
amb la vista i fent un moviment amb el cap, li 
dóna permís per besar la seva filla) 
Jovita ! 

jovita (tornant-li* l petó) 

Qjae t'estimo I 

(L'Adriana, amb un gest de desdeny, 
reprova que la Teresa hagi besat la 
Jovita.) 

- 

jovita (a la Remei) 

Itu? 

(Li fa un peto.) 

teresa (anant-se- n) 

Anem, Remei. 

(La Teresa i la Remei desapareixen per la 
primera porta de V esquerra.) 



ESCENA XX 

Els mateixos, menys la Teresa 
i la Remei 

adriana (baix, enire-dents) 
Vaia unes llibertats ! ♦ 

CARLOTA 

No senten calor? 

ISABEL 

Ai, si ! Jo estic tota sofocada ! 

carlota (anant a obrir un balcó) 
Veiam, doncs... 

eladi (amb solicitut) 
Permet-me, mamà: ja l'obriré jo. 

JOVITA 

(així que'l balcó es obert, corrent-hi) 

Veiam si encara passen nenet vestides de 
blanc... 

ISABEL 

Apa, Jovita, que es tard. 

ADRIANA 

Que la trasmudem ? 

ISABEL 

Que dius ara ! 

GUILLEM 

La Jovita se*n ve a dinar amb nosaltres, 
per dur-la, a la tarda, a ier-la rétratar amb el 
vestit que porta. 

isabel (tot ventant-se) 

Ai, Thermosura de casa! 

(La Jovita torna del balcó.) 

guillem 

Vaja: ara, d'aquí endavant, ja no has de 
pensar més en jocs. 

ISABEL 

Ja ets una dóna! 

(La Jovita somriu baixant el cap. La 
Carlota la contempla extasiada. En 
Frederic, nerviós, però aturanUse de 
tant en tant, se passeja amunt i avall 
per la dreta.) 

GUILLEM 

Procura tenir força enteniment, escoltant 
sempre'ls consells de la mamà. 

JOVITA 

Sempre The creguda molt, però desde 
avui encara la creuré més. 

ISABEL 

Així siga. Vaja, que anem ? 

CARLOTA 

Esperi-s, mamà. 

ISABEL 

Ja comença a ser tard i ens falten fer al- 
gunes visites. 

GUILLEM 

No t'impacientis. 

ISABEL 

Que vols venir amb nosaltres, Adriana? 

adriana (amb desdetty) 
Ja-ns hem exhibit prou! 

ISABEL 

Tu mateixa. 

JOVITA 

(treienUse recordatoris dt la bossa) 
Té, mamà: un recordatori de la meva 
primera comunió. 

CARLOTA 

Que es hermós ! 

JOVITA 

Llegeix-lo. Hi ha una poesia més bufona! 

ADRIANA 

No la trobo gens inspirada! 

JOV1TA 

(també donant-li un recordatori) 
Té, tu, avia. 

ISABEL 

Gràcies. 

JOVITA 

Té, tu, avi. (Donant-hs-en un.) Aquest, 
per l'Adriana; aquest, per en Frederic; aquest 
altre, per l'Eladi, i aquests dos, per la Teresa 
i la Remei. 

ADRIANA 

Perquè·ls-e n'has de donar, si no saben 
de lletra? 

JOVITA 

Perquè m'estimen. 

ISABEL 

Apa, anem, anem, hermosa. 

jovita (fent-li petons) 
Adéu, mamà. 

Carlota (besant-la) 

Adéu, filla meva. Recorda-t d'allò que 
t'ha dit l'avia Isabel. 

JOVITA 

Què, mamà? 

CARLOTA 

Allò de que ja ets una dóna. Veiam si 
ho seràs, perquè, quan jo sigui vella, si hi 
arribo, me facis costat. 

(La Jovita besa tots els qucs queden, 
començant per V Adriana, seguint des- 
prés en Frederic i l'Eladi. El senyor 

Guillem i la senyora Isabel se despe- 
deixen de VAdriana, den Frederic i de 
VEladi.) 

ADRIANÀ 

D'aqui després, Jovita. 

FREDERIC 

No't cansis gaire. 

ELADI 

Sigues ben feliça. 

JOVITA 

Adéu, mamà, adéu! 

(La Jovita, acompanyada de la senyora 
Isabel, la Carlota i el senyor Guillem, 
desapareix per la primera porta de V es- 
querra.) 



ESCENA XXI 
L'Adriana, en Frederic i l'Eladi 

adriana (desprès d'un curt silenci) 

£Heu vist, ara no fa gaire, quina manera 
de tractar-me la mamà? 

FREDERIC 

Pitjor m'ha tractat a mi ! 

ADRIANA 

Sembla que·m tingui avorrida! 

ELA Dl 

Lo que hem de fer es acontentar-la, per- 
què sinó... 

FREDERIC 

Què? 

ELADI 

Res... Ja pots pensar-t'ho. 

ADRIANA 

(en veu baixa i amb intenció) 
La mamà encara es jova. 

Frederic (comprenent-la) 
Sí... Però que-t creus...? 

ADRIANA 

Encara fa goigr.. 

Frederic (interrompent-la) 
Per tornar-se a casar ? 

eladi (amb esgfoi) 
Què dieu ! 

ADRIANA 

Pobra d'ella que tingués aquest* mala 

pensada! 

eladi (aclaparat) 
Pobres de nosaltres ! 

ADRIANA 

Oh! Quina repugnància! 

eladi (amb veu concentrada) 
Quin greu me sabria! 

(Fingint serenitat, torna la Carlota per 
la primera porta de V esquerra.) 

ESCENA ULTIMA 
Els mateixos, mès la Carlota 

CARLOTA 

Fills meus: ha arribat l'hora de que m'es- 
colteu. 

ADRIANA 

De què'ns vas a parlar? 

CARLOTA 

De la nostra situació. 

FREDERIC 

Ja-ns-e n'has parlat ara mateix. 

CARLOTA 

Amb tu i l'Eladi. No pas amb l'Adriana, 

ADRIANA 

Què hi ha? Què passa? 

CARLOTA 

Que jo ja no puc més per sostenir-vos. 

adriana (sorpresa) 
Tant apurats estem? 

CARLOTA 

Més del que podeu pensar-vos. 

FREDERIC 

Vés a trobar els avis... 

CARLOTA 

No vui molestar-los. No hi tinc dret. 

ADRIANA 

Què hem de fer, doncs ? 

CARLOTA 

Heu de cambiar de vida ! 

FREDERIC ( anant-se* n ) 
Vaja, lo de sempre ! 

Carlota (desesperant-se) 
Però, que no m'escolteu? Que no puc 
esperar-ne re de vosaltres ? 

ELADI 

De mi, si, mamà ! 

ADRIANA 

Tu no més te refies de la Jovita. 

CARLOTA 

Sí que me*n refio! La vostra germana, la 
nostra nena, ja es una dóna... 

Frederic (interrompent-la) 
Però., escolta... 

Carlota ( interrompent-lo ) 
Aquesta casa està caient! Qui l'apuntala? 

(Tots queden erts, estupefactes.) 



teló rapit 

ACTE SEGON 

La mateixa decoració de Vacie anterior. Es al 
caient de la tarda. Hi ha un balcó obert. 



ESCENA I 

L'Adriana i la Jovita 

(LAdriana toca'l piano. La Jovita pas- 
sa un plomall per damunt dels mobles 
de la sala. La primera va amb vestit 
de batista blanca, tot a X ultima moda. 
La segona va amb davantal de teixit fi, 
de quadrets blancs i negres, que li 
tapi'l vestit de dol de sota.) 

adriana (deixant de tocar el piano) 
Però, Jovita, per què alces tanta pols? 

jovita 

Que no! Si apenes n'hi ha! Bé tinc de 
treure-la, la mica que hi hagi! 

ADRIANA 

No es feina teva, sinó del servei. I, des- 

prés, que ara do són hores d'endreçar la sala. 
No veus que estic estudiant la lliçó? 

JOVITA 

Jo vui treballar, doncs. 

adriana (amb desdeny) 
Sembles la ventafocs de casa. 

jovita (amb humilitat) 
No t enfadis, Adriana. 

ADRIANA 

No més vens a interrompre-m. 

jovita (després d'un curt silenci) 

Me permets que posi unes quantes flors 
damunt del piano ? 

adriana (amoïnada) 
Fes lo que't sembli! 

jovita 

Vaig al jardi a cullir-les. Quines t'agra- 
den més? 

ADRIANA 

Totes me són iguals. 

JOVITA 

% T'hi posaré gardènies, clavells i lilà blanc. 
I, si*n trobo, alguna camèlia. Estaràs con- 
tenta? 

ADRIANA 

Sí! Però, vés-te-n, criatura 1 



Digitized by 



FOC NOU 



81 



JOVITA 

( desapareixent per la primera porta de l'esquerra, 
enduent-scn el plomall) 
Ja torno desseguida ! 

4 

ESCENA II 
Adriana, sola. Desseguida l'Eladi 

(V Adriana torna a posar-se a tocar el 
piano» Passat un moment compareix 
VEladi per la segona porta de la dreta, 
molt amoïnat i amb un llibre a la mà.) 

ELADI 

Vaja: no's pot fer re! Es inútil tot! 

adriana (deixant de tocar el piano) 

Ai, ai! Ets tu, Eladi? Que potser dor- 
mies? 

ELADI 

No, que estava llegint. 

adriana 

Què? Aquest llibre que portes a la mà? 

ELADI 

Sí, aquest trenca-closques. 

ADRIANA 

Que es una novela nova? 

ELADI 

No es cap obra literària : es la teneduria. 

6 

ADRIANA 

(sense tnoure-s d'asseguda davant del piano, 
girant-se de cara a VEladi i esclafint a riure) 

La teneduria, dius? La teneduria de lli- 
bres, oi? 

ELADI 

Sí. Però tu, amb el ditxós piano, no'm 
deixes estudiar. 

ADRIANA 

Sí que'm sab greu! 

ELADI 

En aquesta casa tot va així : l'un destorba 
a Paltre. 

adriana (sempre rient) 
I de quant ençà que t'ha vingut el pen- 
sament de rependre-ls teus estudis mer- 
cantils? 

ELADI 

(asseient-se molt apesarat en una cadira del fons) 
Del dia que vaig prometre a la mamà ser 
un altre. 

adriana (extranyada) 
Aquesta promesa vas fer-li ? 

ELADI 

Sí. I en Frederic també. 

adriana (esclafint a riure) 
Ai! Quina gracia-m feu amb els vostres 
propòsits de regeneració! 

eladi (aixecant-se irat) 
Adriana! 

ADRIANA 

(admirada i contenint-se* l riure) 
Què tens ? 

ELA Dl 

No riguis! (Amb veu concentrada.) Te 
demano que no riguis. 

adriana (rient entre-dents) 
Per què ? 

ELADI 

Perquè m'ofens ; perquè m'humilies ; per- 
què'l teu riure mofeta m'arriba a l'ànima. 

adriana (acostant^ hi) 
Però, Eladi, no t'ho prenguis tant a la 
valenta! (Escapant-ll·l riure.) No veus que 
no fa home irritar-se així ? 

eladi 

No riguis ! Texigeixo que no riguis, sinó 
t'ho diré d'una altra manera! 

adriana (posant-se seriosa) 
M'amenaces? 

eladi (anant-srn cap al fons) 
Vés, vés, deixa-m estar, Adriana! 

adriana (acostant-s'hi) 
Que no tinc dret de riure davant teu ? 

ELADI 

Tu no hi creus en els meus propòsits 
de regeneració. Tu no hi tens fe en mi. 
Eh? Digues! Que't penses que tota la vida 
haig de ser el mateix, no preocupant-me de 

la meva sort i acabant per ser un perdut? 

ADRI ANÀ 

No sé per què t'alarines tant! Qualsevol 
que't sentis... 

eladi (interrompent-la) 

Però, que no*t recordes de les paraules 
que va dir-nos la mamà? 

adriaka (amb fredor) 

Prou que me-n recordo. Però, si t'haig 
de ser franca, no hi dono Palcanç que sembla 
que tu hi dones. 

eladi (amb estupefacció) 

No? 

adriaka 

La mamà té un cor sensible: per poca 
cosa s'aturdeix i perd la serenitat. Un gra de 
sorra, als seus ulls, pren les proporcions 
d'una montanya. 

eladi 

Com te la mires la nostra situació? 

ADRIANA 

Com vols que me la miri? No me-n 
preocupo. 

eladi (també amb estupefacció) 
No te-n preocupes? 

ADRIANA 

No. Per mi, respectant la bona memòria 
del papà, es la mateixa de sempre. 



Digitized by Google 



FOC NOU 



85 



ELADI 

No *t fa por lo que pugui sobrevenir? No 
sents tremolar aquestes parets, amenaçant 
ensorrar-se ? 

ADRIANA 

No. M'es indiferent tot, Eladi. No es la 
meva missió apuntalar cases. Jo volo més 
alt. Tinc altres aspiracions. 

ELADI 

Al revés meu, Adriana. 

ADRIANA 

Què projectes? 

ELADI 

Estudiar, dedicar-me al treball. 

adriana (rient) 
Permet-me que*n dubti. 

eladi (enèrgicament) 
M'hi esforçaré, doncs! Hi posaré tota la 
meva joventut, encara que*m corsequi, en- 
cara que-m mori! 

ADRIANA 

Ai! No parlis aixi! 

ELADI 

Vui ser un altre ! 

adriana (amb desdeny) 
Siga-ho ! 

ELADI 

Vui ser tot un altre ! 

(Per la primera porta de ï esquerra com- 
pareix en Frederic moll preocupat.) 

ESCENA III 
Els mateixos, més en Frederic 

FREDERIC 

Déu vos guard. 

eladi (anant-srn cap al fons) 
Hola, Frederic. 

ADRIANA 

D'ont véns, noi ? 

FREDERIC 

De passejar. 

ADRIANA 

Tot sol ? 

FREDERIC 

Sí, tot sol, Adriana. 

adriana (acostant'S* hi) 
Que no't trobes bé? 

Frederic (amb displicència) 

Sí. 

ADRIANA 

I, doncs, com es que fas aquest posat 
tant extrany ? 

FREDERIC 

Oh ! Què se jo ! 

ADRIANA 

Vols que't faci sentir un vals ben airós, 
que *t treurà aquest mal humor de damunt? 

Frederic (asseint-se en un silló) 
Toques massa malament. 

adriana (ofesa) 

Gràcies. 

FREDERIC 

No estic per musica avui. 

adriana (bruscament) 
Tu mateix, doncs. 

FREDERIC 

Se # t tindrà en compte la teva finesa, 
perxò. 

adriana 

No hi ha de què. 

(V Adriana va a mirar al balcó; l'Eladi, 
instintivament, fulleja 'l llibre que ti a 
les mans, i en Frederic se queda una 
bona estona meditant, am% la vista fixa 
a terra, fins que, fent un gest despec- 
tiu, se redreça en el silló i encén un 
cigarret.) 

Frederic (tot fumant) 
Adriana! Adriana! 

adriana (sense moure-s del balcó) 
Què vols, Frederic? 

FREDERIC 

Què fas al balcó ? 

ADRIANA 

Mira: passo •! temps. 

Frederic (amb intenció) 
Que no veus aquell? 

adriana (també amb intenció) 
Ni aquell... ni aquella, no veig. 

FREDERIC 

Escolta una cosa. 

adriana (acostanl-s'hi) 

Digues. 

Frederic (en veu baixa) 
Amb que s'entreté l'Eladi? 

adriana (escapant-li* l riure) 
Amb la teneduria de llibres. 

FREDERIC 

Vaia un entreteniment més estúpid! Pro- 
blemes, càlculs, números... Me sembla que 
ni ell ni jo hem nascut per resoldre re. 

ADRIANA 

Amb quina afició estudia! 

FREDERIC 

Se veu que s'hi fixa molt ! 

ADRIANA 

Ha ben errat els comptes, pobre xicot! 
(Esclafint a riure.) I quina gràcia *m fa! 

♦ 

ELADI 

(aixecant-se impulsivament , molt molestat, i 
dirigint-se a la segona porta de la dreta) 
Eh! Quin fàstic! 

Frederic (cridant-lo) 

Eladi ! 

ELADI 

Vés a burlar-te d'un altre! 

ADRIANA 

■ 

Vine, home ! 

ELADI 

No *m dóna la gana! 

FREDERIC 

Que estàs enfadat ? 

ELADI 

Molt ho estic! No sé què us proposeu 
amb les vostres ironies ! 

FREDERIC 

Noi, t'expliques com un llibre! 

adriana (rient) 

Oh! Posa seny el nostre germà! Vol ser 
un puntal de la familia, com la Jovita. 

ELADI 

Lo que vuí es salvar-me! 

Frederic (amb ironia) 
Salvar-te de què ? Que estàs en perill de 
perdre-t? 

ELADI 

Tots hi estem bé prou en perill de 
perdre-ns, però principalment vosaltres dos! 

FREDERIC 

Que no *1 sents, Adriana? 

adriana (amb ironia) 

Oh! Aquest, amb el temps, anirà lluny I 
Es molt previsor, i, com les sonambules, 
amb els ulls tancats ho veu venir tot, ende- 
vinant el destí de cada hu. 

Frederic (rient) 
Digues, doncs, que es un oracle! 

adriana (també rient) 

Es com un aucell dels que treuen la 
planeta ! 

ela di (molt ofès) 

Adriana ! Per última vegada -t repeteixo 
que no vui que *t riguis de mi! Ni tu 
tampoc, Frederic! Ja n'estic cansat de les 
vostres bromes ! 

FREDERIC 

(formalisant-se i acostant-s'hi) 
Que parles formalment? 

ELA Dl 

Si. 

ADRIANA 

Se torna d'una manera... 

ELADI 

Ja que ni l'un ni l'altre us feu càrrec de 
la vostra desgracia, al menos no escarniu an 
aquells que, amb més cor i amb més sentits 

que vosaltres, s'afanyen per començar una 
vida nova. 

FREDERIC 

Bé: per què ho dius tot això? 

ELADI 

Ja pots pensar-t'ho ! 

FREDERIC 

(mirant cap a la primera porta de V esquerra 
i abaixant Ja veu) 

Què*n sabs de casa? 

eladi (miranl·lo fixament) 

Jo? 

Frederic (també en veu baixa) 
Si, tu. Què'n sabs més? 

ELADI 

Haguéssim atès a la mamà, quan ella, per 
la seva pròpia voluntat, ens ho volia explicar 
tot. Mai l'hem escoltada. 

adriana 

Jo, sí. 

eladi 

No pas aquest. I, va ja, encara no va ser 
prou franca la mamà? 

Frederic (confidencialment) 

Però, digues, què passa avui? Què hi ha 
de nou? 

ELADI 

No ho sé. 

ADRIANA 

í, doncs, per què parles amb aquest to? 

Frederic (amb decisió) 
Aont es ara la mamà ? 

ADRIANA 

Es fóra. 

FREDERIC 

Aont ha anat? 

ADRIANA 

No ho sé pas. 

FREDERIC 

I tu que ho sabs ? 

ELADI 

Tampoc. 

FREDERIC 

(confidencialment a l'Eladi) 

Tu sospites alguna cosa, oi? Què has 
observat? 

ADRIANA 

Diu que aquestes parets tremolen i ame- 
nacen ensorrar-se. 

FREDERIC 

Que tremolin, que s'ensorrin i ens agafin 
a tots à sota ! 

( Per la primera porta de V esquerra com- 
pareix la Jovita, corrent, amb un pom 
de gardènies, clavells i lila blanc. 
VEladi torna a p$sar-se a llegir.) 

ESCENA IV 
Els mateixos, més la Jovita 

JOVITA 

Mira, Adriana: ja he cullit les flors que 
t'he promès. 

ADRIANA 

Qui ha fet aquest pom? 

JOVITA 

La Teresa i jo. Que't sembla? Hem tingut 
gust? 

adriana (fredament) 

Molt. 

JOVITA 

Vols que jo mateixa te*l posi damunt del 
piano? 

ADRIANA 

No, no-t molestis. 

JOVITA 

Ah! De camèlia no n'hi trobada cap. 
L'altre dia va arrencar-les totes Pavia i ara 
no més hi ha poncelles. 

ADRIANA 

(posant les flors en un pitxer de damunt del piano) 
Tant se val. 

JOVITA 

Quines flors més hermoses ! 

ADRIANA 

Sí que ho són ! 

JOVITA 

(acostant-se prudentment a VEladi) 
Que estudies, Eladi? 

eladi (somrient) 

Sí, Jovita. 

JOVITA 

Voldràs que jo't prengui la lliçó, després ? 

ELADI 

Si; més tard, quan la sàpiga. Ja t'avisaré. 

JOVITA 

Apa: afanya-t, doncs. 

FREDERIC 

Nena! Nena! 

jovita (acostant-s'hi) 
Què mana, Frederic? 

FREDERIC 

Que sabs ont es la mamà? 

JOVITA 

No. Estona ha que es fóra. Deu ser a 
casa'ls avis. 

FREDERIC 

Com es que no se t'ha endut? 
jovita (excusant-se) 

Oh!... 

Frederic (anant per tocar el timbre) 
Ja veuràs. 

ADRIANA 

Què vas a fer ? 

FREDERIC 

A enterar-me per alguna de les nostres 
cambreres... 

adriana (interrompent-lo) 
Es inútil que* ls preguntis re. 

jovita (encantada amb les flors) 
Quina olor més fina ! 

Frederic (tocant el timbre) 

Provem-ho. 

(VEladi reprèn la lectura, passejant-se 
pel fons. Per la primera porta de Ves- 
querra compareix la Remei precipita- 
dament.) 



ESCENA V 
Els mateixos, més la Remei 

remei (desde-l peu de la porta) 
Manen alguna cosa-ls senyorets? 

Frederic (molt nerviós) 
SI. Escolti, Remei : que ha deixat dit aont 
anava la mamà? 

REMEI 

Que jo sàpiga... 

(L'EIadi, enduent-srn el llibre, desapa- 
reix per la segona porta de la dreta.) 

ADRIANA 

fan en Frederic, amb ironia) 

Pregunta-ho a la Teresa, que deu estar- 
ne enterada. 

FREDERIC 

Tens raó. 

REMEI 

Vol que l'avisi? 

FREDERIC 

Si. Digui-li que vingui desseguida. 

REMEI 

Se'ls ofereix re més? 

FREDERIC 

No. 

(La Remei desapareix per la primera 
porta de Vesquerra. La Jovita va a 
mirar al balcó.) 



ESCENA VI 

Els mateixos, menys la Remei. 
Desseguida la Teresa 

frederic 
Jo esbrinaré lo que hi hagi. 

ADRIANA 

Estic segura que l'Eladi ho sab tot, sinó 
que s'ho calla. 

Frederic (amb ironia) 

Veiam si, regenerant-se, perdrà aquella 
sinceritat que*l feia tant simpàtic i # s tornarà 
hipòcrita ! 

ADRIANA 

Hi va en camí. 

(Per la primera porta de V esquerra com- 
pareix la Teresa molt esporuguida.) 



ESCENA VII 

Els mateixos, més la Teresa. 
Dessegüida l'Ela di 

TERESA 

Diu que-ls senyorets me demanen? 

FREDERIC 

Sí. Respongui categòricament. 9 

TERESA 

Mani. 

FREDERIC 

Aont es la mamà? 

TERESA 

No ho sé pas. 

(Torna l'Eladi, quedant-se al fons.) 

adriana (amb brusquedat) 
Sí que ho sab! Li dic que sí que ho sab! 
Sinó que vostè... 

Frederic (interrompent-la) 
Deixa, Adriana, que l'interrogui jo. 

ADRIANA 

La confidenta no vols que estigui enterada 
de lo més insignificant de casa ? 

TERESA 

Li juro, senyoreta... 

adriana (interrompent-la) 
No juri en fals! Miri que... 

FREDERIC 

(també interrompent a V Adriana) 
Permet-me! (A la Teresa, molt nerviós 
i amb amabilitat fingida.) Apa, expliqui-s, ex- 
pliqui-s ! 

teresa (somrient, molt humil) 
Què puc explicar-li? 

FREDERIC 

Qui ha vingut aquesta tarda? 

teresa (fent memòria) 
El senyor Nicolau. 

adriana (amb sarcasme) 
Ah! Vaja! 

FREDERIC 

A què fer ? 

teresa (sincerament) 
No sabria dir-li. No més sé que, al cap 
d'una mica d'aquell senyor ser fóra, la mamà 
de vostè s'ha cambiat el vestit depressa, molt 
nerviosa, anant-se·n tota atribolada. 

adriana (baix, cntre-dents) 
Com canta ! 

FREDERIC 

I què més? Conti-ns-ho, conti-ns-ho! 

TERESA 

Al ser a la porta, quan se despedien, he 
sentit com donya Carlota deia al senyor Ni- 
colau: «FacW favor de passar endavant, 
que ja vinc desseguida. Ah! Digui al senyor 
Bertran que m'esperi una estona, que no 
faré falta». 

FREDERIC 

Remés? 

TERESA 

Re més, senyoret. 

(Curt silenci.) 

ADRIANA 

Ja pot retirar-se. 

TERESA 

Se'ls ofereix alguna altra cosa? 

FREDERIC 

No. 

(VEladi va brandant el cap amb indig- 
nació.) 

teresa (amb molta humilitat) 
Amb el seu permis, doncs. 

FREDERIC 

(passejant-se, molt nerviós, per l'escena) 
Retiri-s, retiri-s. 

JOVITA 

(aixi que la Teresa va per desaparèixer) 
Teresa! Teresa! 

teresa (girant-se somrient) 
Oh! La Jovita! 

jovita (acostant-s'hi) 
Mira*l ram que nosaltres dugués hem 

fet! 

TERESA 

Que es hermós ! 

JOVITA 

Eh que sí? 

TERESA 

Vaia ! 

JOVITA 

Aont vas ara? 

TERESA 

A la meva feina, que es tard. 

JOVITA 

Jo vui venir a ajudar-te. 

TERESA 

* 

Anem, doncs. 

JOVITA 

(desapareixent amb la Teresa per la primera 
porta de l'esquerra) 
No sé estar-me gens parada. 

ESCENA VHI 
L'Adriana, en Frederic i l'Eladi 

frederic 
(després Sun curi silenci, amb molt 
aclaparament) 

Eladi! Adrianal 

ELADI 

(acostant- f hi, també molt aclaparat i aturdit) 
Què? 

FREDERIC 

Ho heu entès lo que acaba de dir la Te- 
resa? 

ADRIANA 

Què passa ? 

eladi (molt enguniòs) 
Que te n'ha semblat ? 

frederic (pausadament) 
La mamà es a casai senyor Bertran. 

ADRIANA 

Qui es aquest senyor ? 

FREDERIC 

No pot ser altre que*l notari que viu a 
la Rambla. 

eladi (amb aclaparament) 
El notari! 

adriana (an en Frederic) 
Què'n penses? 

FREDERIC 

No ho sé! No ho sé què'n penso! 

ADRIANA 

Frederic 1 ,! (Amb veu concentrada.) Que 
potser es veritat que la nostra situació...? 

Frederic (indicant-li silenci) 
Pts! No alcis tant la veu! 

ADRIANA 

Siga-m franc! Tu, Eladi, conta-m'ho tot! 

ELADI 

Ja us he dit lo que sabia. 

FREDERIC 

(molt nerviós, excitant-se per moments) 
Adriana! La mamà, amb les seves pre- 
ocupacions, ens va a perdre! Sense pensar- 
s'ho destrueix la nostra felicitat! 

ADRIANA 

Ah ! No ! No pas la meva ! 

FREDERIC 

Si : la teva ! I la meva també ! 

ELADI 

(més aclaparat que primerament) 
El notari! 

FREDERIC 

No ! No es hora de mostrar necessitats ! 

adriana (amb esglai) 
Què? Què dius? 

ELA Dl 

Pobra mamà ! Tot per culpa nostra ! 

ADRIANA 

♦ 

Tot per mor de vosaltres dos ! 

FREDERIC 

I de tu! Tant com d'aquest i jo! 

ADRIANA 

De mi? 

FREDERIC 

Una bona part. 

adriana (amb veu glaçada) 
£À mi també'm feu responsable de la 
vostra conducta, quan precisament ne seré 
una victima? 

ELADI 

Jo no he portat una mala vida com en 
Frederic ! 

ADRIANA 

Perquè no has pogut. 

ELADI 

Jo mai us he avergonyit enlloc, ni mai 
he sostret res de casa, ni he trencat el res- 
pecte a la mamà! 

FREDERIC 

Calla! 

ELADI (amb desesperació) 
Tu, tu ets la causa de tot! 

Frederic (amenaçant-lo) 
Te dic que callis! 

adriana (conteninl-lo) 
Frederic ! 

eladi (amb resignació) 
Pega-m! Maltracta-m, si goses! 

ADRIANA 

Sou uns mals germans! 

ELADI 

Som uns mals fills! 

ADRIANA 

Me feu una desgraciada ! 

> 

FREDERIC 

Per què? 

ADRIANA 

Per la meva condició de dòna*m feu 
una desgraciada pitjor que vosaltres ! 

Frederic (aterrat) 
Però, per què ho dius? 

ADRIANA 

Desde avui les meves ilusions i les me- 
ves esperances hauran de volar arran de 
terra, com les d'una noia humil, de la classe 
modesta. 

FREDERIC 

Àdriana! No diguis això, per favor! 

ADRIANA 

Si una fos home, al menos! 

ELADI 

(amb veu concentrada i asseient-se en la chaise- 
longue, tapant-se la cara amb les mans) 
Vet-aquí'l que té no haver après de gua- 

nyar-sei pa! 

ADRIANA 

Que*n serem de pobres nosaltres ! 

FREDERIC 

Que-t creus que estem arruinats? 

ADRIANA 

0 

Qui sab ! 

FREDERIC 

Seria horrorós! Però, no: tot són apren- 
sions de la mamà! Potser ja s'espanta pen- 
sant en la vellesa! No! No temis, Adriana! 
Aquesta casa, pel nostre bé, ha de brillar 
com ha brillat sempre! Hem d'esforçar-nos 
per sostenir-la amb l'esplendor de tota la 
vida, perquè no sospiti ningú ! 

ADRIANA 

Qui l'amaga la pobresa? 

FREDERIC 

No es qüestió de resistir gaire temps! Un 
any, mig, tres mesos! Ja ho resoldré depressa! 

ADRIANA 

Estem perduts 1 Estem perduts! 

FREDERIC 

Que tens por que aquell, quan sàpiga*! 
nostre estat...? 

adriàna (abaixant els ulls) 
Me passarà com a tu. 

FREDERIC 

S'han de fer tots els sacrificis, doncs! 
S'ha d'apurar tot i arribar allà ont convingui, 
abans de descobrir la veritat davant del pú- 
blic! 

ADRIANA 

Què determines? 

Frederic (amb atordiment) 
No sé... No sé... 

ADRIANA 

Corre: vés a trobar la mamà. 

FREDERIC 

Si: tens raó. 

ADRIANA 

Vés a veure si encara s'es a temps... 

Frederic (interrompent-L·) 

Sí, sl! Me n'hi vaig! (AnanUse'n per la 
primera porta de l'esquerra.) Que no-s vengui 
re ! Que no s'empenyi re ! 

adriaka ( seguinUlo ) 

Frederic! Frederic! Escolta! 

(VEladi continua assegut a la chaise- 
longue, amb les mans a la cara. Des- 
près d'un llarg silenci compareix la 
Jovita, hermosament desinvolta, per la 
primera porta de V esquerra.) 

ESCENA IX 
L/Eladi i la Jovita 

JOVITA 

Apa: ja sabs la lliçó, Eladi, que te la 
pendré? 

eladi (amb somriure trist) 
Ui, que vas depressa, Jovita! 

JOVITA 

Que no l'has estudiada mentres he estat 
fóra? 

ELADI 

Si, però no la sé tota encara. 

JOVITA 

Qjiie es molt costosa d'apendre ? 

ELADI 

Força! (Amb molta tristesa.) A mi, per 
més vegades que llegeixi un escrit, no*m 
recorda quasi res. No entenc què ho fa que 
tingui tant poca memòria. 

JOVITA 

Veiam: de quina manera estudies? 

ELADI 

Com tothom. 

JOVITA 

Llegint en veu alta? 

ELADI 

No, molt baixa. 

JOVITA 

No ho fas pas bé. 

eladi (somrient amb tristesa) 

No? 

JOVITA 

Es clar que no, home! Mira: jo, sempre 
que estudio, llegeixo la lliçó cridant per tres 
o quatre vegades seguides. Després, quan me 
sembla que ja m'ha quedat al pensament, 
aparto la vista del llibre, aixeco'ls ulls en- 
laire, si pot ser de cara al cel, i vaig dient- 
la tota de cor, seguit, seguit, com qui canta 
una oració ben apresa. 

ELADI 

I si t'encalles? 

JOVITA 

Si m'encallo, dono una mirada, no més 
una mirada, aixi, de cua d'ull, en el punt 
que m'he perdut, i, encara no veig la paraula 
que segueix, apa, en veu alta, ho vaig re- 
cordant tot sense faltar-hi una coma. Però, 
no*t pensis, quasi no m'encallo mai. Ja me 
n'asseguro. 

eladi (amb dolor) 
Jo, doncs, lo mateix té que ho provi 
d'una manera que d'una altra. 

JOVITA 

Ai ! Que aviat t'espantes ! 

ELADI 

Ja he fet tart per estudiar, Jovita. 

jovita (amb sentiment) 
Per què ho dius això? 

ELADI 

Perquè voldria que ia mamà, que es tant 
bona, estès ben contenta de mi com ho està 
de tu, que no mès li dones alegries. 

JOVITA 

Que no t'estima força? 

ELADI 

Sí. Massa i tot! Ella no m'estimés tant! 

JOVITA 

(caient de genolls en terra i passant-li' Is 
braços pel coll) 

Què tens? 

ELADI 

Re. 

JOVITA 

De què # t queixes? Diga-m'ho, Eladi! 

ELADI 

Per què? (Amb molta emoció.) Si tampoc 
m'entendries ! 

JOVITA 

No t'haig d'entendre! Digues, digues. 
Qpe no sabs que ja soc una dóna? (Amb 
gran prec.) Apa, no't facis pregar! Conta-m, 
conta-m les teves penes ! 

ELAD1 

(mirant-la fixament, com extasiat) 
Jovita! Estimada Jovita! Si jo podia ser 
com tu, fet a imatge i semblança de la mamà! 

# JOVITA 

Que no t'hi assembles an ella? 

ELADI 

Gens. 

JOVITA 

Que si! Tothom ho diu. 

ELADI 

No. No'n tinc re, creu-me. (Abaixant la 
veu i pausadament.) Jo en tot soc com el papà. 

jovita (ingènuament) 
En Frederic ho es com ell ! 

ELADI 

I jo també. I TAdriana igualment. Qui 
fos petit com tu, a la teva edat! 

jovita (somrient) 
Petit voldries ser? 

« 

ELADI 

Si. Per tornar al breçol i a la falda de la 
mamà, sense ningú més que ella per guiar- 
me! (Fent-li petons.) Jovita! Jovita! 

JOVITA 

Eladi estimat! 

(Queden una estona abraçats. Passat un 
curt silenci se sent en l'interior la veu 
del senyor Guillem. V Eladi' s desprèn 

dels braços de la Jovita. Per la primera 
porta de Yesquerra compareixen la se- 
nyora Isabel, V Adriana i el senyor Gui- 
llem.) 

ESCENA X 

Els mateixos, més la senyora Isabel, 
l'Adriana i el senyor Guillem 

guillem 

Es a dir que no es a casa la mamà? 

ADRIANA 

No, senyor. Ha sortit. 

JOVITA 

(en un esclat ^alegria, corrent a fer un petó 
a la senyora Isabel) 
Avia! Avia! 

isabel (corresponenUli) 
El tresor de la reina! 

jovita (besant al senyor Guillem) 
Avi! 

goillem 
Oh ! La nostra doneta ! 

ISABEL 

I tu, Eladi, com es que no dius re? 

eladi (amb somriure trist) 
Com estan ? 

ISABEL 

Molt bé. I tu ? 

ELADI 

Mirin... 

ADRIANA 

Que ncrl veuen quin posat més extrany? 

GUILLEM 

I aixó? Què't passa? 

ELADI 

Res, avi. 

ADRIANA 

Ah! Vostès no s'han enterat de la gran 
noticia? 

ISABEL 

Que hi ha de nou? 

ADRIANA 

Que aquest (per l'Eladi), refrescant les 
aficions d'altres temps, ha reprès els seus 
estudis mercantils. 

guillem (amb certa sorpresa) 
Magnific, home, magnific! 

ADRIANA 

Tot el dia llegeix, estudiant com un savi. 

JOVITA 

Jo li pendré les lliçons. 

isabel (amb tendresa) 
Sí, filla meva? 

GUILLEM 

Ah, ah! Aixi m'agrada, que t'apliquis. 

El saber, com vulgarment se diu, no ocupa 
Hoc, i, en cambi, gràcies a l'estudi, els ho- 
mes inteligents se fan dignes de l'estima i 
la consideració de tothom. Veiam, veiam, 
doncs, si prossegueixes per aquest cami tant 
hermós que has emprès, i si ben aviat, amb 
, el teu propi esforç, sabs fer-te una posició, 
honrant-te a tu mateix i honrant, de pas- 
sada, a la teva familia. 

ela di (amb el cap baix) 
Ho provarem. 

(La senyora Isabel s'aixuga'ls ulls. VA- 
driana, dissimuladament, se gira d'es- 
quena per aguantar-se'l riure.) 

guillem (en lo alegre) 
I, ara, parlem de tu, Jovita. 

JOVITA 

Què has de dir-me ? 

isabel (amb fadiga) 
Ai! Seiem, Guillem, no*t sembla? 

GUILLEM 

(asseient-se en utppcadira de l'esquerra 

d» .a taula) 
Seiem, dóna. 

(La senyora Isabel també s'asseu en una 
cadira de la dreta de la taula.) 

ISABEL 

I bé: com se troba la vostra mamà? 

adriana (excusant-se) 
Ah!... No sé... 

8 

Dies ha que la veig molt trista, com si 
da. 



ISABEL 

que la 

estès capfica 

GUILLEM 

Que no*s queixa? 

ADRIANA 

(després de pensar-s'hi una mica) 
No, senyor. 

isabel (somrient i amb suavitat) 
No li heu donat pas un altre disgust dels 
vostres ? 

ADRIANA 

Jo, no, senyora. L'EIadi ja veu que... 

guillem (interrompent-la) 
I en Frederic? 

ADRIANA 

Tampoc. Justament ja ha deixat córrer 
certes cabòries que tenia. 

ISABEL 

I doncs? 

adriana (excusanUse) 

Oh!... 

GUILLEM 

Ella s'explicarà. 

ISABEL 

p 

Ha estat sempre tant callada la Carlota! 

GUILLEM 

Sí, es molt poc comunicativa. 

ISABEL 

Al revés dels seus germans. 

guillem (fent una rialleta) 
Però, parlem, parlem de la Jovita. 

JOVITA 

Me pensava que ja te n'havies distret. 
guillem (rient) 

No, dóna! 

(Per la primera porta de V esquerra com- 
pareix la Remei amb una carpeta gran 
que conté una dotzena de retrats de la 
Jovita amb el vestit de primera comu- 
nió.) 



ESCENA XI 



Els mateixos, més la Remei 

remei (desdrl peu de la porta) 
Senyoreta... 

ADRIANA 

Què hi ha, Remei ? 

remei 

Acaben de deixar aquest encàrrec per 
vostès. 

guillem 
Són els retratos de la Jovita. 

jovita (amb alegria) 
Ai! Veiam! 

ISABEL 

Ja era hora! 

guillem (aixecant-se, a VAdriana) 
Permet-me. (Prenent-li la carpeta, entre- 
obrint-la i mirant a dins.) Si, si, que són els 
retratos. 

JOVITA 

Que he quedat bé, avi? 

GUILLEM 

Ho mirarem. (A la Remei.) QuHs ha 
portats? 

REMEI 

Un jove. 

guillem (entregant-li una moneda) 
Tingui: dongui-li això. 

remei 

Se*ls ofereix re més? 

guillem 

No. 

REMEI 

(desapareixent per la primera porta 
de V esquerra) 

Molt bé diu. 

ESCENA XII 
Els mateixos, menys la Remei 

jovita (no podent contenir-se) 
Ensenya-m els meus retratos ! 

guillem (posant-se les ulleres) 
Espera, dóna! 

jovita (picant de peus) 
No m'ho facis gruar! 

GUILLEM 

(assúent-se i traient un retrat de dintre 

la carpeta) 

Calma, calma. 

ADRIANA 

Es més amoïnosa! 

guillem (mirant el retrat) 
Oh ! Quina hermosura de nena ! 

JOVITA 

(acostant^ 9 hi i volent agafar el retrat) 
Deixa. 

guillem 
Que te*n sembla, Isabel? 

ISABEL 

Es preciós ! 

GUILLEM 

I tu, Adriana, què m'hi dius? 

ADRIANA 

Els trobo pobres aquests retratos. 

GUILLEM 

Com ! Que no sabs el que costen ? 

ADRIANA 

No són de gaire bon gust, doncs. 

guillem (una mica ofès) 
Eladi: vés, vés, tu que hi entens. 

ELADI 

M'agraden. 

ISABEL 

La qüestió que s'assemblin força a la Jo- 
vita. 

JOVITA 

S'hi arretiren a mi, avia ? 

ISABEL 

Molt! (Somrient i sense convicció.) Sinó 
que en la fotografia aparentes ser més maca 
de lo que realment ets en persona. 

joviTA (ingènuament) 
Me deuen haver afavorit. 

ELADI 

Ara es aqui la mamà. 

ADRIANA 

(molt nerviosa i entre-dents) 

Bé ha trigat prou ! 

(Per la primera porta de l'esquerra com- 
pareixen la Carlota i en Frederic, la 
primera molt agitada, el segon molt 
emmurriat, amb el cap baix. La Car- 
ota va vestida de dol rigorós.) 

ESCENA XIII 

Els mateixos, més la Carlota 
i en Frederic 

CARLOTA 

(entrant precipitadament, molt sofocada) 
Déu los guard. 

guillem (aixecant-se) 
Déu te guard, Carlota. D'ont véns en 
aquestes hores? 

CARLOTA 

(baixant els ulls, amb molta pena) 
Papà! 

GUILLEM 

Iara! 

(Llarg silenci. Els uns se miren als altres, 
com buscant una explicació per Vactitut 
especial de la Carlota. En Frederic, 
brandant el cap, se'n va àl fons a 
reunir-se amb VEladi. ) 

isabel (amb veu concentrada) 
Què es això? 

guillem (pausadament i en to trist) 
Que no pot saber-se d'ont véns? 

carlota (amb dolor, aixecant el cap) 
Si, papà. (Fent acció d'anar-srn.) Perdoni 
un moment: ja l'hi diré desseguida. 

guillem (amb veu concentrada) 
Fes, fes, doncs. 

JOVITA 

(agafant el seu retrat per ensenyar Ao 
a la Carlota) 

Mira, mamà: ja han portat els meus re- 
tratos. 

CARLOTA 

Sí, filla meva? 

JOVITA 

Són més bonics ! 

CARLOTA 

Ja mels ensenyaràs després. 

jovita (amb sentiment) 
Que no*ls vols veure ara? 

carlota (per acontentar-la) 
Sí, vaja. (Prenent-li' l retrat de les mans.) 
Oh! Que has quedat bé! 

JOVITA 

T'agrada ? 

CARLOTA 

Molt! (Tornant-li.) Té, Jovita. (Fent-li 
un petó.) Estàs contenta ? 

JOVITA 

Força! I tu que no ho estàs? 

CARLOTA 

Si. (Desapareixent per la primera porta de 
la dreta.) Ja surto aviat. 

(La Jovita queda mirant-la ex tr anyada.) 

ESCENA XIV 
Els mateixos, menys la Carlota 

GUILLEM 

(després d'un curt silenci, en veu baixa) 
Frederic! 

FREDERIC 

Què mana, avi? 

GUILLEM 

Ont ereu tu i la mamà? 

FREDERIC 

Ella era a cal notari. 

guillem (molt sorprès) 

Com ! 

isabel (també molt sorpresa) 
Què hi anat a fer? 

Frederic (amb dolor) 
No ho sé pas. 

adriana 

Es a dir que tant mateix hi era? 

FREDERIC 

Acabo de veure-la que-n sortia. 

(L'Eladi i la Jovita, tot mirant-se 9 1 retrat 
d'aquesta, se'n van al balcó. El sol 
gairebé es a la posta.) 

GUILLEM 

Però, digues, què hi ha anat a fer? 

FREDERIC 

No ha volgut dir-m'ho. 

guillem (a Vlsabel) 
Potser hi ha anat per allò que Taltre dia 
va consultar-me, i que tant tu com jo li vam 
treure del cap. Srns haurà desatès! 

ISABEL 

El cor me diu que si. 

GUILLEM 

Ah! Me sembla, doncs, que hi devem 
tenir un dret a aconsellar-la! Sobre tot tro- 
bant-se com ella's troba! 

(Torna la Carlota, sense res al cap, per 
la primera porta de la dreta,) 



ESCENA XV 
Els mateixos, més la Carlota 

(La Carlota's queda al peu de la porta 
amb el cap baix. VAdriana i en Fre- 
deric, malhumorats, se donen mirades 
d'inteligencia, mentres la senyora Isa- 
bel i el senyor Guillem, amb la vista 
fixa sobre la Carlota, sembla que in- 
terroguin an aquesta ) 

Carlota (després d'un gran esforç) 

Fills meus: feu el favor de retirar-vo» 
una estona. 

GUILLEM 

Iaixò? 

CARLOTA 

Dispensi, papà. (Als seus filh.) Aneu al 
jardí mentrestant. 

ISABEL 

Adriana, Frederic: veniu amb mi. 

CARLOTA 

No. Vostè no-s mogui, mamà. 

ISABEL 

4 

Ja vinc desseguida. (Fent-la callar i en 
veu baixa:) Deixa-m fer, dóna, deixa-m fer. 
(V Adriana i en Frederic, recelosos, des- 
apareixen per la primera porta de Y es- 
querra.) 

isabel (en veu alta) 
Eladi! Jovita! 

ELA Dl 

Què mana, avia? 

ISABEL 

Apa, anem, anem al jardí. 

JOVITA 

Que farem un ram ? 

ISABEL 

Sí. Passa, Eladi, passa. 

(La senyora Isabel, VEladi i la Jovita 
desapareixen per la primera porta de 
V esquerra.) 

ESCENA XVI 
La Carlota i el senyor Guillem 

GUILLEM 

(després d'un curt silenci, en to amarg 

i mirant-la fixament) 
Carlota... 

Carlota (amb gran prec) 
Papà! Un moment... 

guillem 

Per què has fet retirar els teus fills ? 

CARLOTA 

Ara li diré. Segui. 

GUILLEM 

No, no estic pas cansat. 

CARLOTA 

(després d'una gran lluita interior) 
Endemés, no sé si haurà comprès d'ont 
vinc. 

GUILLEM 

Que tant mateix... 

CARLOTA 

Acabo d'arribar de casa'l notari. 

guillem (cor-fcrit) 
Carlota! Filla! 

CARLOTA 

Ja està fet! 

GUILLEM 

Què t'has venut? 

■ 

CARLOTA 

La masia nova, amb les terres de regadiu 
i els boscos del seu voltant. 

GUILÍEM 

Què més? 

CARLOTA 

Les quatre cases del carrer Major. 

GUILLEM 

Que ja has firmat l'escriptura? 
Carlota (baixant els ulls) 

Sí. 

GUILLEM 

Però, com es que has pres aquesta reso- 
lució tant extremada? 

CARLOTA 

Ja ho sab per què. 

GUILLEM 

Ja n'estan enterats els teus fills ? 

CARLOTA 

En part, si, senyor. 

GUILLEM 

Per què no*ls ho has dit clarament? 

CARLOTA 

Què n'hauria tret? Mai han volgut es- 
coltar-me. 

GUILLEM 

(asseient-se, molt aclaparat, en un silló) 
Déu meu! 

CARLOTA 

(després Sun curt silenci, acostant-s'bi) 
Papà, digui: no li devia re l'Eudalt? 

guillem 
(molt sorprès i amb vacilació) 
Com s'entén ? 

CARLOTA 

Vostè mai li havia entregat, baix pagaré o * 
sense, tot lo que ell de moment necessités? 

guillem (amb pertorbació) 

No. El teu marit no va quedar-hi en 
deute amb mi. 

CARLOTA 

Sigui-m franc. Jo, com ja sab, he fet lo 
que he fet per amortisar els deutes que l'Eu- 
dalt va deixar-me. Tinc diners i vui pagar. 

guillem (aixecant-se) 

Per la meva part, te repeteixo que no 
se-m deu re. 

CARLOTA 

Faci memòria, papà. Li prego. Ara que 
puc quedar bé amb tothom, no sigui tant 
generós amb mi o amb els meus fills do- 
nant-nos un plaço que no demanem. (Abai- 
xant el to). Demà, potser, desgraciadament, 
no podré satisfer-li* Is seus crèdits. 

guillem (amb molta pena) 
Com me parles, filla meva! 

CARLOTA 

A mi'm sembla, en tinc un record una 
mica boirós, com si alguna vegada hagués 
sentit a l'Eudalt que li parlava de certes 
cantitats que vostè li havia deixat baix pa- 
raula... 

guillem (amb molta emoció) 
Els pagarés, Carlota... (Pausadament.) 
Els pagarés, ja estan destruits. 

carlota (amb veu glaçada) 
Què diu? 

GUILLEM 

Les altres cantitats... 

carlota (ansiosa) 

Què? 

GUILLEM 

Oblida-les. 

carlota (després d'un curt silenci) 
Agraeixo la seva generositat, però no 
puc de cap manera permetre que vostè se 
sacrifiqui per nosaltres. 

GUILLEM 

No es cap sacrifici. 

CARLOTA 

Massa que sempre ho han -dit els meus 
germans que jo era la filla preferida de vostè ! 



1*8 IGLESIAS 



GUILLEM 

Tant la teva mamà com jo us hem estimat 
i us estimem a tots per un igual. Avui ets tu 
la que-ns necessites, i no volem desampa- 
rar-te. 

CARLOTA 

No, papà: vostè té altres fills i altres néts. 

GUILLEM 

Mira, Carlota : jo per vosaltres estic dis- 
posat a tot. 

Carlota (amb emoció) 

En fi, amb els diners que tinc aniré 
pagant lo que encara dec, i lo que resti... 

guillem (interrompent-la) 
Que-m vols ofendre? 

carlota (amb molt respecte) 
No es aquest el meu intent. 

GUILLEM 

Prou, doncs! No # n parlem més d'aquesta 
qüestió. 

CARLOTA 

Està bé. 

(Toca-l timbre. Després tanca'ls balcons 
i dóna l'electricitat.) 

GUILLEM 

Quins disgustos, Déu meu! 

(Per la primera porta de V esquerra com' 
pareix la Remei molt diligenta.) 

ESCENA XVII 
Els mateixos, més la Remei 

REMEI 

Senyora... 

CARLOTA 

Digui a la mamà que faci'l favor de 
venir, si pot. 

(La Remei desapareix,) 

ESCENA XVm 
Els mateixos, menys la Remei 

guillem (després d'un curt silenci) 
Què has fet, Carlota, què has fet ! 

CARLOTA 

No parli aixi, que-m mata! 

GUILLEM 

Si tu sabies el disgust que-m dónes! 

CARLOTA 

(amb tendresa, acostanUs'hi) 
No m'acusi. 

guillem (volent anar-se* n) 
Vés ! Deixa-m estar, filla I 

carlota (amb gran prec) 
No-s mogui, papà! 



(Compareix la senyora Isabel per la pri 
mera porta de V esquerra.) 



ESCENA XDÍ 
La Carlota, la senyora Isabel 

I EL SENYOR GüILLEM 
ISABEL 

Què vols, Carlota? 

CARLOTA 

Esperi, mamà. (Al senyor Guillem.) Potser 
que cridés els meus fills. 

GUILLEM 

Sí: fes-los venir. Convé que ells també 
s'enterin de tot. 

isabel (amb sobressalt) 
De què han d'enterar-se? 

GUILLEM 

Ja pots pensar-t'ho ! 

isabel (enguniosa) 

Què? 

GUILLEM 

Mira: s'ha venut la masia nova. 

isabel (ala Carlota) 
La masia nova ! 

GUILLEM 

Amb les terres de regadiu i els boscos 
del seu voltant. I les quatre cases del carrer 
Major. 

ISABEL 

Qui t'ho ha comprat? 

CARLOTA 

Un senyor foraster. 

ISABEL 

Quina vergonya, quina vergonya, Déu 
meu! 

carlota (acostant-s'hi) 
Mamà! (Després d'un curt silenci.) Vaig*a 
avisar els meus fills? 

guillem 
Crida-ls d'aquí estant. 

ISABEL 

Fes-los venir tots, menos la Jovita. 

CARLOTA 

Deixi-m anar a distreure-la amb qualse- 
vol excusa. 

ISABEL 

Si, pobreta! Que no s'enteri de res del 
que passa. 

(La Carlota desapareix per la primera 
porta de V esquerra.) 

ESCENA XX 
La senyora Isabel i el senyor Guillem 

ISABEL 

(asseient-se, plorant, a la chaise-longue) 
Què ha fet la nostra filla ! 

guillem (passejant-se per V escena) 
No ha atès els nostres consells, no ha 
acceptat els nostres oferiments. 

ISABEL 

I ara què determines? Què resolem? 

GUILLEM 

(aturant-se molt aclaparat) 
No sé... no sé... 

ISABEL 

No podem pas desamparar-la a la Carlota. 

GUILLEM 

No! De cap manera! Però, i els nois? 
Què'n farem? 

ISABEL 

Guia'ls tu. Encaminem-los nosaltres dos. 
Els avis, ja se sab, som pares dugués vegades. 

GUILLEM 

Calla, que vénen. 
(Per la primera porta de l'esquerra torna 
la Carlota seguida de l'Adriana, en 
Frederic i VEladi.) 

ESCENA XXI 

Els mateixos, més la Carlota, 
l'Adriana, en Frederic i l'Eladi 

CARLOTA 

Vaja, vine, Frederic. Vine, tu, Eladi. 

eladi (entrant) 
Què hi tinc de fer jo ? 

CARLOTA 

Vui que tu també'm sentis. 

guillem 

Acosteu- vos. 

(La Carlota, així que han entrat l'Adrià- 
na, en Frederic i l'Eladi, tanca la 
porta del primer terme de l 'esquerra.) 

CARLOTA 

Que no entrés la Jovita. 

ISABEL 

Què fa? 

FREDERIC 

■ 

Està distreta ajudant a la Teresa. 

ISABEL 

Millor. 

carlota (al senyor Guillem) 
Per què no seu, papà? 

guillem (en to amarc) 
No-t molestis per mi. Ja seuré. 



»34 



IGLESIAS 



CARLOTA 

Per què-m parla i # m mira d'aquesta ma- 
nera? 

GUILLEM 

No puc acabar-m'ho que no hagis fet cas 
dels consells que la teva mamà i jo vam 
donar-te. 

ISABEL 

No vam dir-te, quan ens vas exposar la 
teva situació, que disposessis de tot lo de 
casa ? 

CARLOTA 

Lo de casa seva no*m pertany a mi sola: 
me'n correspon, si vostès volen, una part. 
Jo tinc tres germans, que no dec perjudicar. 
Ells no han de pagar les faltes dels altres. 
(En Frederic i l y Eladi, sobre tot aquest, 
estan molt violents, donanl·los pena 
escoltar la conversa que sostenen la 
seva mare i els seus avis.) 

FREDERIC 

Mamà: srns permeten... 

eladi (interrompent-lo) 
Si, si: retirem-nos. 

guillem (amb energia) 
No consento que us mogueu! Desitjo 
que vosaltres mateixos, per lo que sentiu, 
pogueu judicar la conducta dels vostres avis. 

eladi (humilment) 

Nosaltres no som ningú per judicar-los 
a vostès. 

t 

Hi teniu dret ! Si la vostra mamà, en un 
moment d'ofuscació, no ha obrat com devia, 
no vui jo que més endavant sigui dit que 
la vostra familia no va amparar-vos. 

ISABEL 

Semblaria que no us estimem. 

GUILLEM 

I a fè que no us ho mereixeu gaire ! 

ELADI 

No que no*ns ho mereixem! 

GUILLEM 

Es increible de la manera com heu pujat 
vosaltres! Me fa vergonya, me fa vergonya 
de pensar que, a la vostra edat, no sigueu 
bons per re ! 

isabel (amb tendresa) 
Bé: no'ls renyis més. Ja cambiaran, 

CARLOTA 

Pobres d'ells que no cambiessin ! 

GUILLEM 

Però, digues, Carlota: ^com t'ho has 
arreglat, tu, tota sola, per vendre aquelles 
propietats i can celar les escriptures i els 
debitoris que vas dir-me? 

CARLOTA 

El senyor Nicolau Ballester, el corredor 
de finques, s'ha cuidat de tot. 

ISABEL 

Ja no hi ha remei, doncs? 

CARLOTA 

No. Però n'estic contenta. Sembla que 
m'hagin tret un pes de sobre. 

ISABEL 

I com quedes ara? 

GUILLEM 

Amb què comptes per viure? 

CARLOTA 

Amb poca cosa. L'Eudalt, sense jo saber- 
ho, ja va despendre-s d'una gran part del 
seu patrimoni. 

ISABEL 

Pobres criatures! 

Carlota (amb gran prec) 
Papà! Mamà! Perdonin! Jo, per més 
que* ls estimo i respecto, m'he vist, per la 
primera vegada en la vida, en el dolorós 
tranzit de no creure-ls. (Emocionant-se.) Tal 
com me trobava, no podia seguir per més 
temps. Els rèdits de les hipoteques pujaven 
molt més que'ls del nostre capital. Si no 
prenc aquesta resolució, aviat ens hauriem 
quedat sense re: els interessos s'ho haurien 
menjat tot. M'ofegava, papà, m'ofegava! 

isabel (consolant-la) 
Filla! Carlota! Sossega-t! 

CARLOTA 

He fet lo que devia, mamà! 

GUILLEM 

No ! Tu no has escoltat els nostres con- 
sells, ni has volgut acceptar els nostres oferi- 
ments. 

CARLOTA 

(en to alt i amb sentiment) 

Què solucionava així? Què n'hauria tret 
d'apuntalar-me en vostès ? Tampoc ens hau- 
ríem salvat. 

GUILLEM 

Si, Carlota, si. Evitaves el dir de la gent 
i sostenies, com fins avui, el bon nom de 
casa teva. 

CARLOTA 

No m'interessa-l nom fals d'una casa cai- 
guda. 

guillem (indignat) 
Què t'interessa, doncs? 

CARLOTA 

La salvació i el benestar dels meus fills. 

guillem (amb ironia) 
Dels teus fills ! 

CARLOTA 

Si. Que no veu la ruta que segueixen? 
Que no veu com van de dret a la seva per- 
dició ? 

guillem 
I com els apartes del perill ? 

CARLOTA 

Fent lo que he fet: barrant-los el cami 
i obligant-los, de bon grat o per força, a 

començar-ne un altre de nou que'ls porti a 
la vida del treball i els dignifiqui. 

GUILLEM 

Ah! Si'l teu marit pogués veure la teva 
obra! 

CARLOTA 

Papà! Per l'amor de Déu! No m'obli- 
gui, per defensar-me, a parlar malament de 
l'Eudalt. 

GUILLEM 

Què pots dir-ne d'ell ? 

ISABEL 

No retrèiem els morts. 

GUILLEM 

Què pots dir-ne, fóra de que no va ser 
gaire bon administrador dels seus béns? 

CARLOTA 

Papà! Papà! Els meus fills m'escolten! 

Frederic (amb sincera emoció) 
Deixi-ns sortir d'aquí! 

ELA Dl 

Estem violents! 

guillem (amb energia) 
Mano que us quedeu! 

ADRIANA 

(avançant fins aprop de la seva mare) 

Quedem-nos. Per què no hem de ser-hi 
presents en aquesta conversa de família? No 

crec que la memòria del papà tingui cap taca 
que-ns puga avergonyir en lo més miuim. 

CARLOTA 

Adriana ! Que no siguis tu la que m'aver- 
gonyeixis! 

ADRIANA 

(baixant els ulls amb respecte) 
Jo parlava per lo que tu deies. 

ISABEL 

Vaja, prou! 

carlota (amb intenció) 
El teu papà va ser massa bo. 

ADRIANA 

I, doncs, per què no podem recordar-lo? 

CARLOTA 

£1 vostre papà va ser massa bo... amb 
vosaltres. (Al senyor Guillem.) A mi no*m 
donava compte de re. No*m permetia que 
li fes cap pregunta referent a Testat de casa 
nostra. Feia lo que ell volia. No*m deixava 
reptar als meus fills. Disbauixava! M'humi- 
liava! (Amb veu concentrada.) M'avergonyia, 
entén? Viviem com dos extranys. 

GUILLEM 

Exageres. 

CARLOTA 

Miri-n les conseqüències. 

ISABEL 

Deixem-ho córrer. Ja*n parlarem un al- 
tre dia.. 

FREDERIC 

Per la mamà, nosaltres no som dignes 
de la seva estimació ! 

CARLOTA 

Tu, sobre tot! 

FREDERIC 

Ja ho sabia! Jo soc un pervers, un xicot 
sense seny! 

carlSta 

Tu, més que ningú, ets qui més ha con- 
tribuit a tirar la casa a terra ! (Acostant-s'hi.) 
M'ho has pres tot! T'ho has malgastat tot! 
Però, avui acabem! 

GUILLEM 

Qué determines? Quins projectes tens? 

Carlota (amb energia) 
Vui que Is meus fills, perquè cambíin 
de vida, se*n vagin a fóra a treballar. 

guillem 
Com! Els vols lluny de tu? 

ISABEL 

Vols despendre-t d'ells? 

CARLOTA 

Aquí no farien lo que han de fer: se # n 
donarien pena. 

GUILLEM 

Tots fóra de casa? 

CARLOTA 

Menos la Jovita. 

ISABEL 

L'Adriana també ? 

CARLOTA 

Li convé tant com als seus germans. 

ISABEL 

Una noia! I tindràs cor? Tu delires! 
Però, com es possible que t'hagis fet aquest 
pensament ? 

GUILLEM 

I aont vols que vagin? 

CARLOTA 

A Barcelona. L'Adriana, amb la seva tia 
Roser; en Frederic, amb el tio Rafel, al des- 
paig de la fàbrica; l'Eladi, aprop den Joan, 
al seu taller... 

FREDERIC 

(interrompent-la , en un esclat d'insolència) 
Ah! No! Jo no me'n vaig! No pas en 
aquestes condicions ! 

ADRIANA 

Jo tampoc, mamà! 

GUILLEM 

Us en vindreu amb nosaltres ! 

CARLOTA 

Papà! No # ls donguis més ales! No me'ls 
acabis de perdre ! 

ADRIANA 

(en veu alta i acusadora) 
Ets tu la que'ns perts! 

CARLOTA 

lo? 

FREDERIC 

Si, tu, que destrueixes la nostra felicitat! 

CARLOTA 

Fill! 

FREDERIC 

L'Adriana i jo, perquè ho sàpigues, si tu 
haguessis sostingut una temporada més la 
nostra situació, avui ja estaríem en camí de 
ser feliços. 

carlota (amb indignació) 

Com ? 

Frederic (amb cinisme) 
Fent un bon casament. 

CARLOTA 

Amb qui? (Amb sarcasme.) Qui us vol 
a vosaltres? 

ADRIANA 

Ens volien. 

CARLOTA 

Us atreviríeu a portar la falsetat a casa 
d'un altre? No ho proveu pas, mentres jo 
visqui i sent com sou! No comptant amb re, 
no més que amb vosaltres, estimareu el pa i 
el treball que us el proporcioni! 

ADRIANA 

No-ns el retreguis més el pa! 

CARLOTA 

Sabeu viure sense treballar, sent joves i 
tenint salut? 

GUILLEM 

No parlis amb aquest to ! 

ISABEL 

Calla-t aquestes coses ! 

carlota (fora de si) 
Mira, papà; mira, mamà: vaig a reduir 
gastos ! 

GUILLEM 

Què vas a fer? 

carlota (molt excitada i pantejant) 
A suprimir el servei. 

isabel (amb gran sobressalt) 
I la Teresa? 

carlota (amb molta energia) 
Vui quedar-me no més amb la Jovita. Vui 
afanyar-me com tots, com me pertoca, com 
es el meu dever ! 

FREDERIC 

(en un esclat de sentiment i d'ira) 
Tu no # ns estimes, mamà! 

CARLOTA 

Frederic! 

ADRIANA 

No, que no*ns estimes! Les mares no ho 
fan lo que tu fas amb nosaltres ! 

CARLOTA 

També perden els fills ! 

FREDERIC 

Te destorbem! 

ADRIANÀ 

Te fem nosa ! 

guillem (horroritzat) 
Què diuen! 

ISABEL 

I ara! 

ADRIANA 

Per això'ns llences! 

Carlota (amb gran desesperació) 
Adriana! Frederic! 

FREDERIC 

No-m diguis re més! 

CARLOTA 

Fill meu í Escolta ! 

FREDERIC 

(anant-se'n decidit per la segona porta de 
l 'esquerra, tancant-la d'una revolada 
darrera seu) 
Ja ho sabs tot! 

CARLOTA 

(amb més desesperació que de primer) 
Adriana! 

ADRIANA 

(també anant-se* n molt desinvoltaper la primera 
porta de la dreta, tancant-la d'una 
revolada darrera seu) 
No m'ets mare ! No rn'ets mare ! 

(La senyora Isabel se deixa caure, plo- 
rant, a la chaise-longue. El senyor 
Guillem Vaconsola.) 



ESCENA ULTIMA 
La Carlota, la senyora Isabel, 

EL SENYOR GüILLEM i l'ElADI 
CARLOTA 

(desprès Xun curi silenci, amb gran desconsol) 
Itu, Eladi? 

ELA Dl 

(plorant i abraçanl·la amb efusió) 
Testirao, mamà! Testimo! 

ACTE TERCER 



Menjador d* aire senyorial, amb les parets estuca - 
des formant plafons molt historiats i rics de color, 
d'istil barroc. Al fons, una obertura espaiosa amb 
portes vidrieres, per la qual se veu una terraça 
plena de cubells amb hortènsies, gardènies i finix, i 
molts testos amb rosers, lliris, geranis i altres plantes 
florides. A la dreta, també del fons, un bufet de 
noguera, molt gran, atapait de vaixella i peces de 
cristall. A l'esquerra de la mateixa mà, un trinxant. 
A la lateral dreta, un escalfa-panxes i dugués portes : 
la del primer terme comunica als dormitoris; V altra, 
a la cuina. A la lateral esquerra, primer terme, una 
obertura que dóna al vestibol de Za casa. Al mig de 
l'escena, una taula gran, quadrilonga, de noguera 
macissa, amb quatre columnes salomòniques, i amb un 
cobritaula de fil cru, amb rotllos de cassimir de color 
de porpra, i serrell també de fil cru. Al damunt de la 
mateixa, un test de faiença amb una begonia natural 
i una palmatoria encesa. Al voltant de la peça, un 
canapè i cadires de noguera, clavetejades , amb el 
seient de cuiro. Penjant del sostre, un llum de llautó 
molt historiat. Per les parets, alguns quadros a l'oli, 
plates decoratives de bron\o i un calendari. Es de 
bon mati, a trenc d'alba. 

ESCENA I 
La Teresa, sola. Aviat en Vicens 

TERESA 

(sortint per la porta de V esquerra, dient 
en veu baixa) 

Tot ve dia que s'acaba! Tot ve dia que 
s'acaba! (Va per apagar la palmatoria i es con- 
té.) Ja no't tocaré més, palmatoria! Me treuen 
d'aquí! No! No vui apagar-te! Apaga-t tu 
tota sola! (Arregla les cadires del voltant de la 
taula.) I vosaltres, pobres cadires, ja no us 
posaré bé, com cada dia, traient-vos la pols 
del damunt! Me*n vaig d'aquesta casa! Me 
llencen! Soc vella! Ja es vella, la Teresa! 
(Caient asseguda en una cadira.) Sostén-me! 
(Compareix en Vicens per la porta de 
l'esquerra.) 

ESCENA II 
La mateixa, més en Vicens 

VICENS 

Que no hi ha re més, avia? 

teresa (aixecant-se) 
No ho sé. Ja ho has carregat tot? 

VICENS 

Si. Que puc anar cap a l'estació ? 

TERESA 

Espera que surti la senyora, si't plau. 

VICENS 

Que ja s'ha llevat la vostra mestressa? 

TERESA 

No crec pas que s'hagi ficat al llit. 

VICENS 

Es ben de plànyer, la pobra, amb uns 
fills tant esbogerrats i tron eres com té ! 

TERESA 

(amb gran prec i abaixant la veu) 
Calla, Vicens, que si't sentia... 

vicens (tambi abaixant la veu) 
Que tant mateix se # n van els nois? 

TERESA 

Si. A Barcelona. 

vicens (confidencialment) 
Que*ls treuen de casa, potser? 

TERESA 

No. Marxen amics, pel seu gust. 

VICENS 

I aquella moça tant aixerida, que també 
es fóra ? 

TERESA 

Qui, la Remei ? 

VICENS 

La mateixa. 

TERESA 

Ahir a la tarda se'n va anar a la seva 
terra. 

VICENS 

Que no tornarà més? 

TERESA 

No ho sé pas. 

VICENS 

Quina llàstima que se n'hagi anat! Tant 
que m'agradava per passar-hi l'estona! 

(Compareix la Carlota per la primera 
porta de la dreta. Està molt trasposta- 
da, fent cara de no haver dormit.) 



ESCENA III 
Els mateixos, més la Carlota 

CARLOTA 

Bon dia. 

TERESA 

Bon dia, senyoreta. 

vicens (treient-se la gorra) 
Déu la guard. 

CARLOTA 

Ja ho té tot, Vicens? 

VICENS 

Sí, senyora. Si vol que carregui alguna 
cosa més? 

CARLOTA 

No. No crec que*ns haguem descuidat re. 

VICENS 

Sent aixi, ja puc anar-me*n, veritat? 
(La Teresa desapareix, per tornar a sortir 
des seguida, per la segona porta de h 
dreta.) 

► CARLOTA 

Si. Deixi Pequipatge a l'estació i torni a 
buscar-nos. Sobre tot que no*ns escapi'l 
tren. 

VICENS 

No passi ànsia, que encara es de jorn. (Mi- 
rant el seu rellotge.) Ui! Tenim una hora i 
mitja de temps! 

CARLOTA 

Recordi-s que hem de facturar. 

VICENS 

Això quan vostès hagin pres els bitllets. 

* 

CARLOTA 

Després vagi amb el cotxe a buscar els 
meus papàs a casa seva. 

VICENS 

Molt bé diu. (Anant-se'n per la porta de 
l'esquerra.) Bon dia tingui, senyora. 

CARLOTA 

Bon dia, Vicens, bon dia. 
(Va a mirar al jardi. Torna la Teresa, 
amb un gerro de porcelana, per la se- 
gona porta de la dreta.) 

ESCENA IV 
La Carlota i la Teresa 

(La Carlota, com abstreta, segueix mirant 
el jardí, mentres la llum del dia va 
accentuant-se amb gradació. La Teresa 
va traient del bufet les taces i demés 
serviment per pendre llet tres persones, 
colocanUho tol, amb molt compte, da- 
munt de la taula.) 

TERESA 

(somicant i en veu molt baixa, diu a la primera 

taça que agafa) 
Adéu. Ja no't tocaré més. (A una altra 
peça.) Avui es el darrer dia. (Anant servint 
la taula.) Me*n vaig! Me treuen! 

CARLOTA 

(retirant-se de la porta deljardi 
amb esgarrifances de fred) 
Quina matinada tant fresca, per ser el 
mes de Juny ! 

TERESA 

Abrigui-s. Tiri-s un xal sobre l'espatlla, 
que vostè apenes deu haver dormit, i el cos 
se refreda, si no*s descansa. 

CARLOTA 

No n'hi ha necessitat, Teresa. 

teresa (anant servint la taula) 
Com conegui, senyora. 

CARLOTA 

(mirant cap enfòra al jardi) 
Quin temps més hermós se presenta! 
Farà un bon sol, avui. 

teresà (en veu baixa i trista) 
No pas per mi. 

CARLOTA 

Apa, vés: prepara l'esmorsar, que'ls meus 
fills ja deuen llevar-se. 

TERESA 

Tinc d'anar a cercar la llet. La vaqueria 
d'aqui davant no fa gaire que encara era tan- 
cada. 

CARLOTA 

Potser ja es oberta. 

Teresa (fent acció £anar-se*n) 
Vaig a mirar-ho. 

CARLOTA 

Què hi fa aquest llum encès? 

teresa (amb gran prec) 
No l'apagui, senyora! 

Carlota (admirada) 
Per què? Que no t'hi veus amb la claror 
del dia? (Agafant-la amorosament per un braç.) 
Què tens? Tota tremoles. 

TERESA 

Soc vella ! 

CARLOTA 

I ara! Per què ho dius? 

TERESA 

Vés com he passat la vida! Ni menos me 
n'he donat compte ! 

CARLOTA 

Però, per què dius aquestes coses tant 
tristes? (Confidencialment.) Que potser parles 
perquè...? 

TERESA 

(interrompent-la, en un to sinistre) 
Sí! I no vui anar-me-n! No vui anar- 
me'n! Tant es que*m tregui com que no, 
que no me n'aniré. Es a casa meva aquí! Hi 
he deixat la joventut! 

carlota ( commoguda ) 

Teresa ! 

TERESA 

Que me*n treguin morta dintre la caixa! 

CARLOTA 

Què he fet ! 

TERESA 

No! No*m mouré pas! Encara que'm 
peguin i *m maltractin com un goç! Soc en 
el meu test! 

CARLOTA 

Teresa! Teresa! 

TERESA 

Jo estimo tot lo d'aquesta casa. Estimo 
les persones, estimo les plantes i els mobles. 
I també les parets. Tot sembla que sigui 
meu. En tot m'hi veig jo mateixa. 

CARLOTA 

Què he fet, Senyor ! 

teresa (també en to sinistre) 

No ho provi pas de treure-m! No m 
tregui, perquè sinó fins els meus amos morts 
s'aixecaran d'ont reposen per venir a defen- 
sar-me ! 

carlota (acaronant-la) 
Vaja, vaja: no_ t'exaltis! 

teresa (en un to infantil) 

Deixi-m quedar, doncs! Ja treballaré 
força, més de lo que puga! Dongui-m les 
sobralles del menjar, i no* m pagui cap me- 
sada ! 

CARLOTA 

Però, si jo no consento que te'n vagis! 

teresa (mirant-la fixament) 
No? (En un esclat d'alegria.) No, senyo- 
reta? 

CARLOTA 

Jo vui que t'estiguis aprop meu i de la 
Jovita fins el dia que te-n cansis. 

TERESA 

Fins qucm mori. 

carlota ( acariciant-la ) 
Oh! Criatura humil! Cor fidel! Per- 
dona! 

teresa (abaixant els ulls) 

Jo... 

Si ni tampoc me'n recordava del que 
vaig dir-teí Va ser una foguerada, un mo- 
ment d'exaltació. 

teresa (amb gran prec ) 
No deixi marxar els seus fills ! 

CARLOTA 

Ells se n'han d'anar: són joves. 

TERESA 

Els anyorarem. 

(Per la primera porta de la dreta compa- 
reix la Jovita, sense pentinar, i amb el 
mateix vestit de Pacte anterior.) 



ESCENA V 
Els mateixos, més la Jovita 

jovita (en to brillant i alegroi) 
Bon dia! 

teresa (girant-se) 
Bon dia, Jovita. 

CARLOTA 

( també girant-se, molt sorpresa ) 
Com! Tu en aquestes hores? 

jovita (fent-li un petó) 
Ja he acabat la són, mamà. 

carlota (besant-la) 
Ets molt matinera ! 

teresa (somrient) 
Sembles una alosa. 

JOVITA 

S'hi està més malament al llit, quan no *s 
pot dormir! 

CARLOTA 

Però, aont vas sense arreglar-te -Is ca- 
bells? 

JOVITA 

Ja *m pentinarà després la Teresa 

CARLOTA 

Vés per què tenies de llevar-te tant aviat! 
No veus que encara ha de sortir el sol? 

JOVITA 

Es que vui venir a l'estació. 

CARLOTA 

Per despedir-te dels teus germans? 

JOVITA 

I doncs! 

CARLOTA 

Que no van despedir-se de tu ahir vespre? 

JOVITA 

Si. Però jo no vaig quedar prou satisfeta. 
Els vui tornar a veure; els vui encomanar 
que-s recordin de mi i que m'enviin força 
postals ben boniques. 

carlota (somrient) 
Vet-aquí en què penses ! 

JOVITA 

Ah! Que no vindran també a l'estació 
l'avia Isabel i l'avi Guillem? 

CARLOTA 

Es clar que si! (A la Teresa.) Apa, vés, 
tu, vés, que es tard. 

TERESA 

(agafant el gerro de porcelana) 
Ai! Sí: té raó. 

JOVITA. 

Ont vas, Teresa? 

TERESA 

A la vaqueria d'aquí davant. 

jovita (a la Carlota) 
M'hi deixes anar? 

CARLOTA 

No, que vas tota escabellada. 

TERESA 

Apenes la veurà ningú. 

carlota (molt amable) 
Peró, vés, dóna, vés. 

TERESA 

(anant-srn per la primera porta de Yesquerra) 
Ja torno desseguida. 

(La Carlota apaga la palmatoria, posanU 
la damunt del bufet.) 

ESCENA VI 

La Carlota i la Jovita 

jovita (després d 9 un curt silenci) 
Vès per què se # n té d'anar TEladi! Ara 
que jo li hauria pres les lliçons! 

CARLOTA 

Que*t sab greu que se*n vagi? 

JOVITA 

Si, mamà. 

CARLOTA 

I PAdriana i en Frederic, que no*t dol 
que'ns deixin? 

JOVITA 

També. Que estaran gaire temps fóra? 

CARLOTA 

Una temporada. 

JOVITA 

Per què se*n van? 

CARLOTA 

Perquè'ls tios de Barcelona'ls volen uns 
quants dies aprop seu. 

JOVITA 

I a mi no? 

CARLOTA 

Oh! Tu has de quedar-te aquí per fer-me 
companyia. 

JOV1TA 

Que*s quedi PAdriana, que es més gran. 

CARLOTA 

Ara ja ho tenim pensat aixi. 

JOV1TA 

Qucm trobaré sola, sense l'Eladi! 

CARLOTA 

Que no-m tindràs a mi i a la Teresa? 

jovita (posant-se trista) 
La Teresa també marxa. 

CARLOTA 

Que no. 

JOVITA 

Que sí. Ella va dir-m'ho ahir vespre. 

CARLOTA 

Te va fer una broma de les seves. 

JOVITA 

Una broma i plorava? 

CARLOTA 

Ho feia veure. 

JOVITA 

Si va dir-me que se n'anava lluny, no sé 
aont. 

CARLOTA 

No la creguis. 

JOVITA 

La Teresa no m'ha enganyat mai. (Fent 
memòria.) Ah! I no sabs què més va dir-me? 

CARLOTA 

Què? 

jovita (subratllant-ho) 

Que treballés i mirés força per casa, per- 
què nosaltres ja no erem tant rics com abans. 

carlota (cor-ferida, en veu baixa) 
Déu meu í 

jovita (fent una rialleta) 

Això si que deu ser una broma de les 
seves. (Cambiant de to.) Però, no*t pensis, 
desseguida va penedir-se*n i va demanar-me 
que no la descobrís. (Posant-se seria.) Ara no 
la renyis, ho sents? Allò li va escapar. Va 
dir-m'ho tot plorant i fent-me petons. 

CARLOTA 

Pobra Teresa! 

jovita (reflexionant) 
Que no bo som tant rics com abans ? 

carlota (fingint serenitat) 
Per què vols saber-ho ? 

jovita 

Oh! Com que veig que # t poses trista... 

CARLOTA 

No veus que*ls teus germans avui mar» 
xen a Barcelona ? 

JOVITA 

No*ns deixen per anar a divertir-se? 

CARLOTA 

No! No, Jovita! Van a treballar, a gua- 
nyar-se la vida. 

jovita (extranyada) 
A guanyar-se la vida ? Per què ? 

CARLOTA 

Per no estar-se parats i per apendre de 
fer alguna cosa. 

JOVITA 

Com els que ho necessiten per viure. 

CARLOTA 

Si. D'aquesta manera seran més dignes i 
jo'ls estimaré més. 

JOVITA 

Si treballen els estimaràs més que ara? 

CARLOTA 

El doble. 

JOVITA 

Jo vui treballar com ells, doncs. Jo vui 
apendre de fer alguna cosa. 

CARLOTA 

Per què, Jovita? 

JOVITA 

Perquè m'estimis força. 

CARLOTA 

Encara no t'estimo prou ? 

JOVITA 

(tirant -se-li al coll i fent-li petons) 
Si, mamà, si ! 

ii 

CARLOTA 

Ah! Dolenta, més que dolenta! 

JOVTTA 

Ho deia de per riure. 

(Torna la Teresa, amb el gerro ple de llet, 
per la primera porta de ï esquerra.) 



ESCENA VII 
Les mateixes, més la Teresa 

Carlota (a la Teresa) 
Que ja era obert? 

TERESA 

(anant-se- n per la segona porta de la dreta) 
Sí, senyora. 

♦ 

CARLOTA 

Apa, doncs, enllesteix, Teresa. 

teresa (desapareixent) 
Ja tinc fetes les torrades. 

JOVITA 

Hi vaig ? 

CARLOTA 

No, que la destorbaries. 

(Per la primera porta de la dreta compa- 
reix VEladi, molt trist i apesarat.) 

ESCENA Vm 
La Carlota, la Jovita i l'Eladi 

ELADI 

Bon dia, mamà. Bon dia, Jovita. 

■CARLOTA 

Bon dia, fill meu. 

JOVITA 

Jo m'he llevat primer que tu, Eladi! 

eladi (amb somriure trist) 
També't vindrà són més aviat que a mi, 

JOVITA 

Ho veurem. 

CARLOTA 

I aquells què fan ? 

ELADI 

Ara acaben de vestir-se. 

JOVITA 

Vaig a donar-los pressa. 

CARLOTA 

No'ls amoinis, nena. No vagis a atabalar- 
los, que massa que deuen tenir ànsia. 

JOVITA 

Deixa-m anar ajudar la Teresa, doncs. 

CARLOTA 

Vaja, vés, vés. Però no la destorbis, 
sents ? 

JOVITA 

(desapareixent per la segona porta de la dreta) 
No vui que s'escarraci tant tota sola. 
(L 1 Eladi, mentrestant, ha anat a esbargir 
el pensament a la porta del fons, de 
cara al jardí.) 



ESCENA IX 
La Carlota i l'Eladi 

CARLOTA 

(acostants 9 hi, molt amorosa) 
Eladi! Fill! 

eladi (girant-se) 
Què vols, mamà? 

CARLOTA 

Ja tens les teves coses a punt? No*t 
deixes pas re? 

ELADI 

No, que jo sàpiga. Que se n'han endut 
l'equipatge ? 

CARLOTA 

Ja es a l'estació. (Curt silenci.) Tem vas 
ben animat ? 

eladi (fent el cor fort) 

Sí. 

CARLOTA 

Aixís m'agrades ! 

ELADI 

(amb molt sentiment, mirant entorn seu) 
Mamà! Quina mena d'encís se troba, 

cn la casa ont s'ha viscut desde petit, quan 

ha d'abandonar-se! 

CARLOTA 

Més hermosa la trobaràs el dia que hi 
tornis fet un home ! 

(Per la segona porta de la dreta comparei- 
xen la Teresa i la Jovita. Aquesta amb 
una plata curulla de pa torrat.) 

ESCENA X 

Els mateixos, més la Teresa 
i la Jovita 

JOVITA 

Quina olor que fa aquest pa torrat! 

TERESA 

Deixa-1 damunt de la taula. 

jovita (deixant-li) 

Així. 

Carlota (somrient) 
La treballadora de casa ! 

TERESA 

(traient la sucrera del bufet i posant-la tambi 
damunt de la taula) 
Ara la sucrera. 

(VAdriana, en l'interior, se posa a tocar 

molt fort el cant dels pelegrins del 
Tannhàuser en el piano. La Teresa 
i la fovita, feinejant, acaben de servir 
la taula i posen les cadires bé.) 

CARLOTA 

Què fa TAdriana? Per què toca'l piano? 

ELADI 

Sembla que no li passi re ! 

JOVITA 

Despertarà^ veinat. 

carlota (amb pena) 
Deu ser per la despedida! 

JOVITA 

Espatllarà '1 piano. 

carlota (amb gran prec) 
Vaja, fills meus ! 

Frederic (desde dins, cridant) 
Prou, prou musica! 

ADRIANA 

(deixant de tocar el piano i esclafint a riure) 
Quina pensada més original he tingut 1 

FREDERIC 

(apareixent a l'escena sense res al cap) 
Com totes les teves! (Caminant de to.) 
Bon dia. 

CARLOTA 

Bon dia, Frederic. 

ADRIANA 

(també apareixent a V escena) 
Ah ! Ja està llevat tothom ? 

CARLOTA 

SI, Adriana. 

ESCENA XI 

Els mateixos, més en Frederic 
i l' Adriana 

FREDERIC 

No # ns escaparà pas el tren? 

CARLOTA 

No. Teniu temps de sòbres per esmor- 
sar amb tranquilitat. 

ADRIANA 

Que encara no són aquí *ls avis? 

CARLOTA 

No poden trigar gaire. 

(L'Eladi -s passeja, amb el cap baix, per 
V esquerra del fons.) 

JOVITA 

Adriana: jo vindré a l'estació a despe- 
dir-vos. 

adriana (amb ironia) 
Vols acompanyar-nos afer fortuna? 

JOVITA 

No: tinc de quedar-me al costat de la 
mamà. 

eladi (a la Carlota) 
Ja # ns esperaran els tios? 

CARLOTA 

Jo rn penso que sí. 

FREDERIC 

Que ja ho saben que hi arribarem avui? 

CARLOTA 

Ahir vaig posar-los un telegrama. 

FREDERIC 

Te quedaràs sola, amb la Jovita, mamà? 

CARLOTA 

I amb la Teresa. 

Frederic (molt sorprès) 

Com! 

« 

adriana (en veu baixa) 
No vas dir que també se n'anava? 

CARLOTA 

No se'n va, doncs. 

FREDERIC 

(també en veu baixa, anant-se' n cap al fons) 
Jo Tn creia que sí. 

teresa ( no gosant ) 
Senyora... 

CARLOTA 

Apa: comença a servir-los el cafè amb 
llet. 

ADRIANA 

Jo no vui res. 

(La Teresa se'n va per la segona porta 
de la dreta.) 

FREDERIC 

Jo tampoc. 

CARLOTA 

Per què? 

ADRIANA 

No "m trobo en disposició de pendre res 
tant dematí. 

Frederic (en veu baixa) 
S'estima més un extrany que nosaltres! 

CARLOTA 

I, doncs, que us en voleu anar dejuns? 
Vaja: no fem coses, no fem coses, fills meus. 

JOVITÀ 

Jo sí que tinc gana. 

CARLOTA 

Anem, Jovita, a vestir-nos. 

JOVITÀ 

Que no hem d'esmorsar de primer? 

CARLOTA 

Ja esmorsaras, dóna. Apa, anem, que 
fariem tard a l'estació. 

(La Jovita se'n va, donant la mà a la 
Carlota, per la primera porta de la 
dreta.) 

ESCENA XH 
UAdriana, en Frederic i l'Eladi 

(L'Eladi scn va cap al fons. VAiriana 
s'asseu en una cadira del primer terme 
de la dreta.) 

Frederic (desprès d'un curt silenci) 
Heu sentit ? 

adriana (amb ironia) 
Si, home, sí ! 

ELADI 

De què us queixeu ara? 

FREDERIC 

Esa dir que a nosaltres que li som fills ens 
treu de casa, i als extranys se'ls queda aprop 
seu? 

ELADI 

Que parles per la Teresa ? 

FREDERIC 

Es clar! 

ELADI 

També voldries que la tregués ? 

ADRIANA. 

Perquè ho deia, doncs ! 

ELADI 

^Trobaríeu just que, després d'haver-se 
fet vella aquí, avui, que no té ont anar a 
raure, la mamà la llencés al carrer ? 

ADRIANA 

I tu que ho trobes just que se*ns tregui 
a nosaltres? 

ELADI 

Moltl Nosaltres som joves! 

Frederic (en un arranc impulsiu) 
Aviat que no me*n vaig, doncs! 

ADRIANA 

(aixecant-se impulsivament i acostant-s'hi) 
Ja està dit! Si tu no -t mous, jo tampoc! 

FREDERIC 

Si la mamà, per lo que sigui, pot soste- 
nir a la Teresa, per què no ha de fer el ma- 
teix amb nosaltres, que hi té més obligació? 

ADRIANA 

No marxem, Frederic! Rebelem-nos! 

ELADI 

No teniu seny ni cor ! 

FREDERIC 

Més que tu, que*t tornes masell! 

ELADI 

Aixis: insulta-m, escarneix-me! 

FREDERIC 

No! No me-n vaig! 

ADRIANA 

(asseient-se en una cadira de la dreta de L· taula) 
Ni jo! 

ELADI 

Me n'aniré sol. 

FREDERIC 

No vui passar-hi per la vergonya d'haver 
de treballar tancat tot el dia com un misera- 
ble escrivent o empleat d'oficina! (Amb sar- 
casme). Que treballin els pobres! 

ADRIANA 

Nosaltres no -n som de pobres! 

ELADI 

Però estem arruinats! 

FREDERIC 

Tenim Phabit de ric, i aquesta qualitat, 
segons com se mira, té'l valor d'un capital. 

ELADI 

Sí: vés-te fent ilusions! 

- 

FREDERIC 

No. Ja no me*n faig. 

ADRIANA 

Jo tampoc. Ens-e les han mortes! 

FREDERIC 

^Com ens podrem presentar novament 
en la nostra societat, després d'haver fet 
enraonar tant? 

adriana (amb ironia) 
Però, home, si retornarem més dignes 1 

Frederic (també amb ironia) 
Retornarem triomfants! 

adriana (amb imfasi) 
A mi la tia Roser m'ensenyarà de ullar i 
de confeccionar vestits ! 

Frederic (també amb èmfasi) 
A mi -1 tio Rafel me confiarà la direcció 
de la fàbrica ! 

frederic (rient entre-dents) 
Quina vida més hermosa 1 

ADRIANA 

I més alegra i tranquila! (Esclafint a 
riure) . 

ELADI 

Desgraciats, més que desgraciats 1 

frederic (en un esclat d'ira) 
Ah! Si -Is somnis fossin realitat! 

adriana (aixecant-se) 
Que has somniat aquesta nit? 

FREDERIC 

Si, Adriana. 

adriana 

Jo també. Jo, en un moment de desespe-. 
ració, me recordo que fugia amb un home 
desconegut que m'ha promès no deixar-me 
mai! 

frederic (amb ira) 
Jo he sentit desitjós de calar foc en 
aquesta casa ! 

ADRIANA 

I tu, Eladi? 

ELADI 

Jo, doncs, sense somniar, amb l'esperit 
ben despert, he tingut una visió encanta- 
dora. 

ADRIANA 

Explica-la. 

ELADI 

Havia tornat del treball^ i estant-me re- 
posant en el llit, la mamà, dreta al capsal, 
vetllava *1 meu són, besant-me en el front 
agraïda. 

ADRIANA 

(separanUse <Tell, molestada) 
Quin somni! 

ELADI 

No: si ha estat una visió, que voldria 
veure realisada! 

(Per la segona porta de la dreta compareix 
la Teresa amb una cafetera plena de 
cafè i el gerro de la llet.) 



ESCENA XIII 
Els mateixos, més la Teresa 

(VAdriana torna a asseure-s en la cadira 
del primer terme de la dreta. En Fre- 
deric s 'asseu en una del segon terme de 
V esquerra.) 

TERESA 

Volen que*ls serveixi, senyorets? 

FREDERIC 

Ja he dit que no pendria re. 

ADRIANA 

Jo tampoc. 

TERESA 

Sí: no més una mica de llet, solament 
mitja taça. 

FREDERIC 

Li repeteixo que no. 

teresa (amb tendresa) 
Per distreure la gana. 

eladi 

(asseient-se a V esquerra de la taula) 
Serveixi-m a mi. 

TERESA 

L'Eladi ho entén. Que hi vol un raget de 
cafè? 

ELADI 

Si, vaja. 

teresa (servint-lo) 
£1 trobarà molt calentó. 

ELADI 

(tot tallant la torrada en petites parts) 
Ja m'agrada. 

TERESA 

(aixi que ha servit a V Eladi) 
I vostès? 

FREDERIC 

No, dóna, no. Retiri, retiri'l servei. 
(El cel se va aclarint. La Teresa contem- 
pla fixament, amb molta llàstima, a 

TAiriana i en Frederic. Curt Hknci.) 

ADRIANA 

Què mira, Teresa? 

TERESA 

Quina pena·m fa que se # n vagin! Jo 
que'ls he vist néixer! 

ADRIANA 

Per què ho diu ? 

TERESA 

Com els anyoraré ! 

FREDERIC 

Ens anyorarà ? 

TERESA 

Molt! Mes valdria que me n'anés jo, que 
no faria falta a ningú! Que ha de ser trist 
per la seva mamà tenir-los fóra de casa! Ai, 
Senyor! Quins cambis fan les famílies! 

ELADI 

No plori. 

TERESA 

(després d'un gran esforç, no gosant-ho dir) 
Me permeten una cosa, senyorets ? 

ADRIANA 

Digui* 

TERESA 

No s'ofendran? 

ELADI 

De vostè res ens pot ofendre. 

teresa (en un esclat d* alegria) 
No? (Traient-se, nerviosament, uns quants 
bitllets de banc de la bossa de les faldilles per 
repartir -los entre tots tres.) Tinguin, doncs, 
tinguin ! 

Frederic (molt sorprès) 
Què es això ? 

TERESA 

Prengui, senyoreta. Corri, que la seva 
mamà no se n'enteri. 

adriana (també molt sorpresa) 
Què'ns dóna? 

TERESA 

Són els meus estalvis. 

Frederic (amb ironia fina) 
Què n'hem de fer dels seus -diners? 

TERESA 

Prenguin la bona voluntat d'aquesta po- 
bra vella! Cuitin, que no*ns vegin! 

ADRIANA 

(en veu baixa i amb desdeny) 
No volem re ! 

teresa (amb gran prec) 
Prenguin-t'ho com una memòria mevaí 

FREDERIC 

I ara! 

adriana (amb orgull) 
Que*s creu que ho necessitem? 

la 

TERESA 

No s'ofenguin. Si més tingués, més els 
donaria. 

eladi (amb emoció) 
Gràcies, Teresa. 

TERESA 

Que no m'ho accepten? 

Frederic (en veu baixa) 

No. 

TERESA 

Per què? Ques pensen que puc haver- 
ho de menester? No s'apurin per mi! Tin- 
guin, tinguin! Faci-m aquest favor! 

Frederic (també en veu baixa) 
Que es la nostra caixera ? 

eladi 

(an en Frederic, aixecant-se) 
Això no*s diu! 

teresa (molt sofocada) 

Perdonin. Jo no volia ofendre-ls. Jo*ls es- 
timo. M'he pres aquesta llibertat perquè en- 
cara'm sembla que són petits, que-ls ensenyo 
de caminar, o que ls porto a braç i els expli- 
co rondalles. 

eladi 

(agafant-la per un braç amb molta tendresa) 
Qui pogués tornar-hi en aquell temps ( 

TERESA 

Perdonin el meu atreviment! Perdonin! 
(Anant-se-n, sanglotant, per la segona porta de 

la dreta, acompanyada de VEladi.) Ai! Quina 
tristesa fan les cases que cauen ! 

ELA Dl 

* 

No plori, dóna, no plori. 

TERESA 

Perdonin el meu atreviment! Perdonin! 
(La Teresa desapareix. L'Eladi *s queda 
al peu de la porta, molt apesarat. 
VAdriana i en Frederic permaneixen 
amb el cap baix.) 

■ 

ESCENA XIV 
Els mateixos, menys la Teresa 

eladi 

(després i un curt silenci, acostant-se an en 

Frederic i VAdriana) 
No teniu pietat! No us feu càrrec de re! 

FREDERIC 

Tothom ens estima més que la mamà! 

ADRIANA 

Però, si no *n tenim de mare! Nosaltres 
no més hem tingut pare! 

FREDERIC 

Pobre papà! Ara que es mort es quan re- 
goneixem les seves bondats! 

ADRIANA 

(en un arranc impulsiu i aixecant-se) 
Ah! Jo no me-n vaig d'aqut sense anar 
al cementiri a portar-li un record ! 

■ 

Frederic (també aixecant-se) 
Si! Molt ben pensat! 

ADRIANA 

Què li portarem ? 

FREDERIC 

Un ram de flors. 

ADRIANA 

Fem-li una corona? 

FREDERIC 

Tens raó. Afanyem-nos, doncs, Adriana! 

ADRIANA 

Anem al jardí. 

FREDERIC 

Apa, Eladi. 

ELADI 

No, no m'hi compteu. 

FREDERIC (molt SOTpris) 

No? 

ADRIANA 

(acostant-s' hi i com reconvenint-lo) 
Que no te # n recordes del papà? 

ELADI 

Més que vosaltres. 

I doncs ? 

ELA Dl 

Ja -1 recordaré d'una altra manera. 

adriana (amb indiferència) 
Tu mateix, noi. 

FREDERIC 

Anem, que no *ns escapés el tren. 

ADRIANA 

Això rai! No t'apuris: marxaríem en 
el segon. 

FREDERIC 

Enllestim, enllestim! 

(V Adriana i en Frederic se-n van al 
jardí. Durant l'escena que segueix se'ls 
veurà cullint flors, anant de Vuna a 
V altra banda de la terraça.) 



ESCENA XV 
I/Eladi, sol. Dessegüida la Teresa 

(VEladi queda com aturdit mirant 
V Adriana i en Frederic a la terraça, 
asseient-se immediatament, apoiant el 
cap sobre la taula. Després d'un curt 
silenci torna la Teresa per la segona 
porta de la dreta,) 

ESCENA XVI 
UEladi i la Teresa 

TERESA 

(acostant-se a la taula, amb molta prudència) 
Vol fer el favor, senyoret? 

(VEladi s'aparta una mica. La Teresa, 
després de mirar-lo una estona amb 
compassió, se disposa a retirar el servi- 
ment que hi ha sobre la taula, per 
portar-lo a la cuina en dos o tres camins. 
Mentrestant se sent YAdriana i en 
Frederic que enraonen en el jardi.) 

FREDERIC 

Té : posa-hi aquestes roses blanques. 

adriana (després d'un curt silenci) 
Cull-ne més, cull-ne més 1 

FREDERIC 

No't deixis aquells clavells tant ge mats. 

adriana 
Mira quines poncelles. 

(En un moment en que la Teresa- s troba 
en escena, comptant en que ja ha desem- 
braçat la taula del menjador, compareix 
la Carlota per la primera porta de la 
dreta, amb vestit de carrer, sense res 
al cap i amb cert desordre en tota ella.) 

ESCENA XVII 
Els mateixos, més la Carlota 

CARLOTA 

Teresa. 

TERESA 

Què mana, senyora? 

CARLOTA 

Vine, que, mentres jcrm vesteixo, acaba- 
ràs d'arreglar la Jovita. 

(La Carlota, seguida de la Teresa, se 
n entoma a dins. Simultàniament vé- 
nen del jardí VAdriana i en Frederic 
amb un gabell de flors i un branquilló, 
entortolligat en forma de cèrcol, per 
teixir una corona.) 



ESCENA XVl·ll 
L'Eladi, l'Adriana i en Frederic 

adriana 

Mira, Eladi. 

(VEladi s'aixeca, sense dir res, ananUsrn 
a mirar a fòra.) 

frederic (atrïbuladament) 
Posa-les sobre la taula. 



Digitized by Google 



8 4 



IGLESIAS 



ADRIANA 

(deixant les flors i el branquilló sobre la taula) 

Ja veuràs quina corona més hermosa fa- 
rem! 

Frederic (a l'Eladi) 

Tu. 

* 

eladi (girant-se) 

Què vols? 

FREDERIC 

Que encara no són aqul·ls avis? 

ELADI 

No. Veig que triguen molt. 

(L* Adriana, després d'haver triat, sempre 
nerviosament, les flors, se'n va, per 
tornar a sortir des seguida, per la pri- 
mera porta de la dreta, a buscar fil i 
unes estisores,) 

FREDERIC 

Veiam si-ns faran fer tard! 

ELADI 

No tinguis por. 

adriana (agafant el branquilló) 
Apa, comencem. 

FREDERIC 

( tornant amb un capdellet de fil i unes estisores) 
Vés lligant-hi flors. 

adriana (lligant-n'hi una) 

Així. 

FREDERIC 

Tria-les bé. 

adriana (anant teixint la corona) 
No vols ajudar-nos, Eladi? 

FREDERIC 

Ja ha dit que no. 

ADRIANA 

Més glòria per nosaltres, doncs. 

(Per la primera porta de la dreta torna 
la Carlota, ben vestida del tot, però, 
com no fa gaire, sense res al cap.) 



ESCENA XIX 
Els mateixos, més la Carlota 

carlota (sortint molt apressada) 
I els vostres avis? 

(La Carlota's detura. V Adriana i en 
Frederic, com sobtats i avergonyits, 
s y aparten de vora de la taula, agru- 
pant-se a V esquerra, deixant les flors i 
la corona a mig fer.) 

adriana (amb veu glaçada) 
La mamà! 

CARLOTA 

(després d'un llarg silenci, acostant-s hi) 
Què són tantes flors? (Ningú respon. 
V Adriana i en Frederic permaneixen amb el 
cap baix. Acostant-? bi més.) Què feu aquí? 

(Agafant el cèrcol.) Què es això? Una corona 
començada? 

ADRIANA 

(després d'un curt silenci, a mitja veu) 
Volem portar-la al papà. 

CARLOTA 

Us en recordeu força, oi? L'anyoreu, 
veritat? 

ADRIANA 

Si. (SubratllanUho.) Ell va estimar-nos 
molt. 

Frederic (no gosant-ho dir) 

Abans de marxar de casa hem pensat ren- 
dir-li aquest tribut. 

CARLOTA 

Aixls m'agradeu, fills meus! Que sigueu 
bons i respectuosos. 

ELADI 

(en un esclat d* ira i de sentiment) 
No te*ls creguis, mamà! No te*ls creguis, 
que no ho fan de cor ! 

Carlota (increpanUlo) 

Eladi ! 

ELADI 

Tot es'per ofendre-t! 

CARLOTA 

Que no hi prens part? 

ELADI 

No. No puc. 

CARLOTA 

Per què? 

ELADI 

Perquè jo, que estimo i venero la me- 
mòria del papà, no vui fer servir el seu 
recort per enutjar «te a tu. 

CARLOTA 

Tant malament judiques els teus ger- 
mans? Jo ls aprovo, doncs, això que fan. 
Jo'ls ho aprovo i fins vui ajudar-los. (En veu 
baixa i sense convicció.) Si tu no te*n recordes 
del teu pobre papà... 

ELADI 

Si que me*n recordo, si! Més que ells! 

CARLOTA 

I doncs? 

ELADI 

Mamà! Mamà! (Amb gran prec.) No'm 
facis aquesta pregunta! 

. CARLOTA 

(asseienUse a la dreta de la taula, dient 
amb molta tendresa) 

Veniu, Adriana i Frederic. Acosteu-vos. 
Veniu, que us ajudaré. (Ningú respon. UA- 
driana i en Frederic, sempre amb el cap baix, 
estan molt violents.) Per què no us acosteu? 
Que us-e sab greu que jo intervingui en les 
vostres coses? (Agafant una flor.) Veieu? 
Aqui hi poso aquesta rosa blanca. (Pausa- 
dament.) I tu, Adriana, què hi vols posar en 
nom teu? (Curt silenci.) Tria. I tu, Frederic? 

Esculleix. Vaja, veniu. Anem teixint la coro- 
na: una flor jo i una altra cada hu de vos- 
altres. (En veu baixa i llagrimosa.) L'Eladi 
no n'hi tindrà cap. 

ELADI 

Me mortifiques, mamà! 

Frederic (amb veu concentrada) 
A nosaltres ens avergonyeix! 

ADRIANA 

Ens fa escarni ! 

Carlota (aixecant-se) 

Jo? 

FREDERIC 

No-n tens prou amb treure-ns de casa... 

Carlota (interrompent-lo) 

No ! Jo no us trec ! Us envio a practicar 
la virtut del treball. 

ADRIANA 

Perquè deu convenir-te! 

Carlota (cor ferida) 
Què dius! 

FREDERIC 

A les dònes com tu, en les circumstancies 
en que't trobes, devegades els fills els fan 
ombra! 

carlota (amb esglai) 
Frederic! 

ELADI 

(esclatant en indignació folla) 
Què has dit, què has dit, mala llengua! 

FREDERIC 

(enèrgicament, anant-se-n cap a la dreta 

del fons ) 

Lo que sentia ! 

ELADI 

L'honra de la mamà es la teva mateixa ! 
Es la del papà i de tots nosaltres ! 

Carlota (mirant enlaire) 
Déu meu! Déu meu! 

ELADI 

(amenaçador, an en Frederic) 
Retira aquestes paraules! Demana perdó 
a la mamà ! 

FREDERIC 

No! 

adriana (amb veu suplicant) 
Frederic ! 

eladi (volent abraonar-s'hi) 
Per força, doncs ! 

CARLOTA 

(contenint-lo, tot increpant Ao amb energia) 
Eladi! (Després d'un curt silenci, concen- 
trant L· veu.) Així tractes al teu germà? 

(V Eladi' s conté. En Frederic, vençut de 
vergonya, scn va al recó de la dreta.) 

eladi (avergonyit) 

Perdona-m, doncs, a mi, si, defensant-te, 
t'he ofès ! 

(Per la primera porta de la dreta compa- 
reixen la Teresa i la fovita. Aquesta va 
molt ben vestida, de rigorós dol, i amb 
un barret elegant. Una i altra queden 
com aturdides veient Vactitut de la 
Carlota i els seus fills. VAdriana, 
sanglotant, s'acosta an en Frederic.) 



ESCENA XX 

Els mateixos, més la Teresa 
i la Jovita 

ADRIANA 

(després d* un curt silenci, an en Frederic) 
Demana-li perdó. 

Frederic (a mitja veu) 
Me*n dono vergonya. 

CARLOTA 

Teresa. 

TERESA 

Què mana, senyora. 

CARLOTA 

Vés a mirar els meus papàs què fan. 

TERESA 

Ja hi vaig. 

jovita (a la Teresa) 
Jo també vinc. 

TERESA 

Anem, Jovita, anem. 

(La Teresa s y emporta la Jovita, la qual 
camina a poc a poc, amb el cap girat 
endarrera, tot mirant als seus germans, 
fins que ha desaparegut per la primera 
porta de la dreta, VAdriana no*s mou 
del costat d 9 en Frederic. Llarg silenci.) 

ESCENA XXI 

Els mateixos, menys la Teresa 
i la Jovita 

CARLOTA 

(acostant-se an en Frederic) 
Frederic. 

FREDERIC 

Mamà! 

CARLOTA 

Mira-m. 

FREDERIC 

(desprès d'un gran esforç) 
No puc ! 

Carlota (dolçament) 
Fill: reflexiona, fes-te càrrec dels teus 
devers. Sigues ütil, sigues treballador. Val 
més ser pobre, produint alguna cosa, que no 
pas ric vivint en l'ociositat. L'ociositat, fills 
meus, desmoralisa. 

FREDERIC 

( també després d'un gran esforç ) 
Es cert ! 

adriana (amb molt sentiment) 
Demana-li perdó, pobra mamà! 

FREDERIC 

(en veu quasi imperceptible) 
No'n soc digne! 

CARLOTA 

Vaja: aneu a acabar d'arreglar-vos. 

ADRIANA 

Anem, Frederic. 

( L' Adriana i en Frederic, apesarats, des- 
apareixen per la primera porta de la 
dreta.) 

CARLOTA 

(després d'un curt silenci, acostant-s'hi amorosa) 
Què fas, Eladi? 

eladi (aixecant el cap) 
Ah! Si. Tens raó. 

Carlota (amb molta tendresa) 
Apa. 

(V Eladi, després de provar, inútilment, 
de mirar a la seva mare, desapareix 
per la primera porta de la dreta amb el 
cap baix, molt avergonyit. Simultània- 
ment, per la de V esquerra, comparei- 
xen, enraonant, la senyora Isabel, la 
Teresa, la Jovita i el senyor Guillem.) 

ESCENA XXII 

La Carlota, la senyora Isabel, la 
Teresa, la Jovita i el senyor Guillem 

guillem 

Bon dia, Carlota. 

CARLOTA 

Bon dia tinguin. 

güillem 
Ont són els nois ? 

CARLOTA 

Ja surten desseguida. 

guillem 

Perdona, filla meva. No t'havia comprès. 
Vaig deixar-me portar per una exaltació im- 
pròpia del meu caràcter, 

carlota (humilment) 

Papà! 

GUILLEM 

Tens tota la raó. 

ISABEL 

Perdona-ns. 

carlota (també humilment) 
Mamà! 

ISABEL 

Tant mateix vols que TAdriana se*n vagi? 

13 

CARLOTA 

Es pel seu bé, cregui-m. Donat el seu 
caràcter, no sabria resignar-se al cambi que 
sofrirà aquesta casa. 

ISABEL 

Oh, sí! Se'n donaria pena! 

guillem (a r Isabel) 
Deixa que marxi, doncs. 

CARLOTA 

Convé que visqui una temporada lluny 
de mi, perquè s'acostumi a la vida senzilla i 
de treball. 

ISABEL 

La tia Roser pot fer molt per ella. 

CARLOTA 

Segons indicacions que avui mateix li 
envio, li farà ensenyar coses útils, que aqui, 
ara de moment, potser no voldria apendre, 

ISABEL 

Veiam, veiam si cambiarà. 

CARLOTA 

Permeti-m. 

ISABEL 

Q.uè vas a fer ? 

CARLOTA 

Vaig a acabar de vestir-me. 

GUILLEM 

Per què ? Que vols arribar-te a l'estació ? 

CARLOTA 

Jo bé'n tinc ganes. 

ISABEL 

No. No hi vinguis. 

GUILLEM 

No vui quct moguis de casa. T'impres- 
sionaries molt. 

ISABEL 

Ja'ns en cuidarem nosaltres dels teus 
fills. 

GUILLEM 

Els acompanyarem fins a Barcelona. 

CARLOTA 

Però, papà... 

GUILLEM 

No*n parlem més. Queda-t aquí amb la 
Jovita. 

Carlota (amb obediència) 
Com li sembli. 

GUILLEM 

Massa temps quei fas el cor fort! Ets 
enèrgica, ets resoluda, filla meva! Comprenc 
que obres molt bé, com una gran mare; però 
avui me fas por. 

isabel (amb gran prec) 
Queda-t a casa! 

CARLOTA 

(traient el barret a la Jovita) 
Vine, Jovita. 

jovita (després d'un curt silenci) 

No, que no devem ser tant rics com 
abans! 

isabel (fent-li un petó) 
Pobreta ! 

(Per la primera porta de la dreta compa- 
reixen en Frederic i VEladi amb el 
barret posat i un abric de mig temps al 
braç cada hu respectivament.) 



ESCENA ULTIMA 

Els mateixos, més en Frederic 
i l'Eladi. Dessegüida l'Adriana 

FREDERIC 

(fent un petó a la senyora Isabel i al 
senyor Guillem) 

Bon dia. 

GUILLEM 

I l'Adriana ? 

ELADI 

(també fent'un petó als seus avis) 
Ja ve. 

(Per la primera porta de la dreta compa- 
reix l'Adriana, també amb el barret 
posat, i un portamonedes i una ombrela 
a la mà. Com els seus germans, besa a la 
senyora Isabel i al senyor Guillem. La 
Teresa, apesarada, va a asseure-s en 
una cadira de la dreta del fons.) 

(després d'un curt silenci) 
Que anem ? 

FREDERIC 

Si. (Sincerament i amb emoció.) Mamàl 
Jo *t juro que no *t queixaràs de mi! 

ADRIANA 

De mi tampoc ! 

carlota (en un esclat £ alegria) 
Us en aneu ben contents? 

FREDERIC 

Jo me'n vaig animat, com si ja comencés 
una vida nova. 

CARLOTA 

Treballareu amb amor? 

FREDERIC 

Sí. Sempre pensant en tu! 

CARLOTA 

Treballeu ! D'aquesta manera, quan jo us 
falti, no haureu de plorar la joventut per- 
duda! 

frederic (abraçant-la) 
Perdona! 

carlota (fent-li un petó ) 
Sigues fort! Sigues bo! (Als seus fills.) 
Aneu. Jo, en nom de tots, acabaré la corona 
per vosaltres començada. 

FREDERIC 

Que no véns tu ? 

CARLOTA 

No. 

adriana (amb extranyesa) 
Per què? 

GUILLEM 

Jo li he suplicat que no vingui. 

ISABEL 

S'afectaria massa. 

GUILLEM 

Veniu. Passeu pel jardí. 

CARLOTA 

* 

I el cotxe ? 

GUILLEM 

Ens està esperant al darrera de la casa. 

- 

ISABEL 

Així evitem el dir de la gent. 

ADRIANA 

(abraçant-la i fent-li petons) 
Adéu, mamà! 

carlota (besant-la) 
Adéu! Sigues sempre honesta i senzilla. 

ADRIANA 

(desprenent-se dels braços de la Carlota) 
Faré més de lo que tu desitges. 

carlota fa l'Eladi) 

FiU! 

eladi (abraçant-la) 

Mamà! 

carlota (fent-li petons) 
Coratge, Eladi! (Surt el sol.) Mireu quin 
sol més hermós ! A treballar ! 

guillem 
Anem, que no fem tard ! 

ISABEL 

D'aquí a la tornada. 

CARLOTA 

Que tingueu un sant camí. 

isabel (fent-li un petó) 
Adéu, Jovita! 

jovita 
Sí que som pobres! 
(El senyor Guillem, VAdriana, en Fre- 
deric i V Eladi fan petons a la Jovita.) 

GUILLEM 

Què fem? 
(L'Eladi, VAdriana i en Frederic besen a 
la Teresa. Després, acompanyats de la 
senyora Isabel i el senyor Guillem, se 
dirigeixen cap al fons. V Eladi, molt 
emocionat, torna a fer un petó a la 
Teresa.) 

eladi 

Adéu, Teresa! 

TERESA 

Tot ve dia que s'acaba I (Després Sun curt 
silenci, amb veu fosca.) Ja no'm trobaran quan 
tornin. 

(El senyor Guillem, la senyora Isabel, 
VAdriana, en Frederic i l'Eladi des- 
apareixen pel fons, per la dreta del jardi. 
La Carlota, fent esforços suprems per 
reprimir-se, tremolant £ emoció, va a 
recolzar-se al montant de la porta del 
fons, per despedir, somrient, als que se'n 
van. La Teresa no's mou d'asseguda 
" en el mateix lloc. La Jovita, somicant, 
esverada, contempla, sense compendreA 
del iot, el quadro. El sol brilla esplen- 
dorós. Quan els que se'n van se suposa 
que són a la porta dels darreres de la 
casa, se sent l'Eladi que crida:) 

ELADI 

Adéu, mamà! 

(La Carlota saluda an ell i als altres.) 

TERESA 

No, no*n trobaran quan tornin! • 

ELADI 

Adeussiau, Teresa i Jovita! 

FREDERIC 

Adéu! 

ADRIANA 

(cridant amb veu plorosa) 
Adéu ! Adéu ! 

CARLOTA 

(aixi que ja ttcls veu, esclatant en un plor 
convulsiu i corrent cap al jardí cridant) 
Fills meus! Fills del meu cor! 

JOVITA 

(interceptanUli •/ pas i agafant-se-li 
a là cintura) 

Mamà! 

Carlota (contenint-se) 

Jovita! Esperança meva! A fer foc nou, 
com els teus germans! 

OBRES DE L'AUTOR 



L'Escorsó, drama en 3 actes. 
FructldOT, drama en 4 actes. 
Foc-follet, drama en 4 actes. 
La Re80l08a, drama en 3 actes. 
Lladres, drama en 1 acte. 
La Mare Eterna, drama en 3 actes. 
El Cor del Poble, drama en 3 actes. 
La Reina del Cor, comèdia en 1 acte. 
La Reina del Cor, opereta en 1 acte. 
Els Vell8, drama en 3 actes. 



(Agotada.) 



(Agotada.) 



(Agotada.) 
(Agotada.) 



La Formiga, monòleg. 

Joventut (i.* part de la trilogia Els primers freds), 



Flor tardana, quadret de costums en 1 acte. 

La Festa dels Auoells, quadret de costums en 1 acte. 

Girassol, comèdia en 3 actes. 

Les Garcés, comèdia en 3 actes. 

Cor endins, quadro dramàtic en 1 acte. 

La Barca Nova, drama en 3 actes. 

La colla d'en Pep Mata o «Els Màrtirs de 

l'Inquisició», sainet en 1 acte. 
L'alegria del sol, idili en 1 acte. 
En Joan dels Miracles, drama en 3 actes. 
Cendres d'amor, quadro dramàtic en 1 acte. 
FOC Nou, comèdia en 3 actes. 

Ofrenes, poesies. (Agotant-se.) 



drama en 1 acte. 



(Agotada.) 



en premsa 



La Comedianta, comèdia en 3 actes. 

TRA DUCCIONS 



CASTELLANES 

La Madre Eterna, drama en 3 actes, per D. Josep 

Jerique i D. Rafel Roca. 
Los Viejos, drama en 3 actes, per D. Francisco 

Jurado de la Parra 
Juventud, drama en 1 acte, per D. Francisco Jurado 

de la Parra. 

FRANCESA 

Les Víeux, drama en 3 actes per MM. Pierrb Rameil 
& Frederic Saisset. 

- 

ITALIANA 
Ladrl, drama en 1 acte. per Carlo Boselli. 

